XV 
Nr 
AVI 


KOSMOS 


GAMTOS IR ŠALIMŲ MOKSLŲ ILIUSTRUOTAS 
MĖNRAŠTIS 


1928 m. Vasario mėn. IX metai, 2 Nr. 


TURINYS. 


Marcelin'o Bertheėlot'o 


100 metų gimimo sukaktuvėms paminėti 


Viešosios paskaitos, 
Skaitytos Lietuvos Universiteto Didžiojoj Salėj. 


Marcelir'o Bertheložo atvaizdas - >> > - > >>> 57 
V. Čepinskis, M. Berthelof'fo gyvenimo ir darbų bendra apžvalga - - 58 
A. Purėnas, M. Berthelot'o nuopelnai organinių junginių sintezio srity 80 
V. Ruokis, "M. Berthelot'o reikšmė agronominės chemijos pažangoje 85 
Pr. Dovydaitis, M. Berthelot'as— chemijos istorininkas > - > = - 03 
F. Butkevičius, M. Berthelot'o sūnus Daniel Berthelot (1865—1927) - 101“ 
Pr..D., M. Berthelot'o augalinės chemijos darbų draugas Oustave Andrė 02 


Pr. D., Įvairenybės ir smulkmenos - - - - sk 102 
Ig. Končius, Ernst Heinrich Weber (1795—1878) - - - - - - - 104 
KAUNAS 1928. 


Lė k AAA AA kbkkėk k kak ak kak Akdka kb kė ik kkkskkė bkis 


Mūsų laikai —gamtos mokslo stebuklų laikai! 
. Todel tas nėra tikras šių laikų šviesuolis, kuris | 
neseka šių dlenų šuoliais einančios gamtos mokslo 
pažangos. Apie tą pažangą aktualiai informuoja vienin- Ė 


tėlis lietuvių kalba. 
Gamtos i: šalimų mokslų iliustruotas mėnraštis 


„KOSMOS“ 


„Kosmos“, būdamas laisvų moksliškų diskusijų organas, deda 
vistis rimtus Straipsnius jų autorių atsakomybe. 
„Kosmo“ 1928m. sausio ir vasario mėn. NN-se (1-—104 pusl.) įdėti 
šių Lietuvos Universiteto ir Žemės Ūkio Akademijos 
protesofių bei docentų ir gimaazijos mokytojų štraip- 
sniai: prof. F. Butkevičiaus, prof. V. Čepinskio, prof. Pr. 
Dovydaičio, dir. A. Juškos, doc. Ig. Končiaus, doc M. 
Kvašnino-Samarino, proj. Landau, doc Z. Mockaus, 
Meteorol. Biūro Vedėjo St. Olšausko, doc. K. Pakšto, 
prof. A. Parėno, doc. V. Ruokio, doc. K. Sleževičiaus. 
„Kosmo“ artimiaiisiems numeriams parengti straipsniai: Prof. K. 

“ Alėksos apie eugeniką, Doc. A. Vaškevičiūtės apie stu- 
burinių klausos: ir pusiausviros organus, Doc. J. Eli- | 
son0 apie Elninius Lietuvoj, „D-ra med. D. Jasaičio 
apie širdies įudėjimo hormoną, Doc. D-ro K. Pakšto 
-apie ryžius, D-r0 C. Pakurko apie Žemės amžių ir k. 

„Kosmo“ 1928 m. prenumeratos kaina: 
Lietuvoj (taip pat Latvijoj, Estijoj, Vokietijoj): visų mokyklų. mo- 
ksleiviams, studentams ir  kariams— metams 20 litų, pusei metų 
10 litų; visiems kitiems: metams 25 litai, pusei metų 14 litų. Kitur 
užsieniuose 209/; brangiau. Prenumeratos pinigus siųsti adresuojant: 
„Kosmoa“  Administracijai Kaune, Rotušės Aikštė Nr. 6. 
Surandantiems 6 naujus ėmėjus po 20 It. arba 5 po-25lt, viena 
ė prenumerata eina nemokarfai tiek laiko, kiek buvo surasti tie 
"nauji ėmėjai. . S T 2 
; Dar yra nedidelis skaičius ir praeitų metų „KOSMO“ kom- į 
plektų šiąja kaina: . 
1927 metų dvylika sąsiuvinių—pilnas komplektas 20. litų 


1926 metų „| Žž - = 20 litų 
1925 metų šešetas 5 Ž 18-42 
1924 metų ketvertas a 2 = 15—45-——28 
1922—23 m. trejetas „- > ą 10-57 
1920—21 m. vienerios knygos— nepilnas komplektas— 8 „ 


Gaunami ten pat —„Kosmo“ Administracijoj. E 
£ Atsiunčiant 50 c. pašto ženklais, pasiunčiama pasižiūrėt 
„4 Įvairių pavyzdžių ir kai kurių metų „Kosmo“ tūriniai. 
O E Ę V NSS, RaMa 


aaianiania lasianlaoia 
NME 


Redaktorius ir leidėjas: Pr. Dovydaitis, : 
Kaunas, Ukmergės plentas 38 B. Tel. 1404. 


Marcelin'o Berthelot'o 


100 metų gimimo sukaktuvėms paminėti 
Viešosios paskaitos, 


Skaitytos Lietuvos Universiteto Didžiojoj Salėj 
1927 metų spalių mėn. 25 diena. 


PIERRE EUGĖNĖ MARCELIN BERTHELOT + 


Kosmos 1928 m. 2 Nr. 


Pierre Eugėne Marcelin Berthelot 
Jo gyvenimo ir darbų bendra apžvalga 
(1827. X. 25 — 1907. III. 18). 
Skaitė V. Čepinskis, 
Lietuvos Universiteto profesorius. 


Karingas junkeris Otto von Bismarck, didelis garbintojas pajėgos, kaipo 
tvarkančio pasaulį veiksnio, apibūdindamas chemijos reikšmę savo laikams, 
yra taip išsitaręs: „Heutzutage halt der Chemiker das Schwert in der Scheide“ 
(Šiandie chemikas laiko kardą makštyse). Jis tuo konstatuoja tą žinomą faktą, 
jog dažnai nueina niekais milioninės išlaidos, kurias valstybė padaro 
sprogstamoms medžiagoms pagamint ir užpirkt, nes kaip tik tada, kada tos 
medžiagos reikia pavartoti, chemikai suranda naujų ir daug efektingesnių 
sprogstamų medžiagų. Taigi, Bismarkas mano, kad chemija uždeda valsty- 
bėms prievolę neskubėti karą paskelbti. 

Bet jeigu chemija būtų tik sprogstamų medžiagų gamintoja ir karingo 
ūpo valstybėms baidyklė, mes, chemikai, jos taip nemėgtume ir negerbtume. 
Ji mums, chemikams, turi daug didesnės vertės, nes ji yra vienintelė ver- 
smė visokios pajėgos, arba, tiksliau sakant, visokerios energijos tam dideliam 
dinaminiam procesui, kurį mes vadiname žmonijos civilizacija ir kurio tikslas 
yra pakeisti žvėriškas žmogaus gyvenimo sąlygas žmoniškomis. Siandien nėra 
nė vienos žmogaus gyvenimo ir veikimo srities, kur galima būtų apseiti be 
chemijos. Agrikultūra, pramonė, prekyba, susisiekimas, statyba, individualinė 
bei socialinė higiena ir net menas su daile yra reikalingi chemijos interven- 
cijos. Taigi, suprantama, kad civilizuotas pasaulis naudojasi kiekviena proga 
paminėti ir pagerbti chemijos mokslo didžiuosius kūrėjus. 

Šiandie sukanka 100 metų nuo gimimo dienos vieno iš tokių didelių 
chemijos kūrėjų, prancūzo Bertheloto. Sita proga jau prieš dvi dienas 
Paryžiuje prasidėjo Bertheloto iškilmės, dalyvaujant viso pasaulio mokslo 
įstaigų atstovams. Tos iškilmės Paryžiuje truks keletą dienų. Sita chemijos 
ir Bertheloto šventė švenčiama šiandie ir kituose Europos civilizacijos centruose. 
Ir mes susirinkome šiandie čionai, kad per vieną kitą valandą trumpai atsi- 
mintume šito didelio prancūzo gyvenimo ir jo mokslinio veikimo svarbiausius 
momentus. 

Pierre Eugėne Marcelin Berthelot buvo tikras prancūzas ir, be to, dar 
tikras paryžietis. Jis gimė 1827 metais spalių mėn. 25 dieną pačiame senojo 
Paryžiaus centre, ant“Place de Grėve, kur stovi Paryžiaus savivaldybės gra- 
žūs rūmai Hotel de Ville ir sena, garbinga ir graži, kaip pasaka-svajonė, Pa- 
ryžiaus katedra Notre Dame. 

Bertheloto tėvas buvo gydytojas ir pasižymėjo tuo, kad per visą savo 
gyvenimą daugiau aprūpindavo savo klientus dovanai negu už mokesnį. 
Jis buvo tikintys krikščionis, bet priklausė jansenistų sektai. Bet, kaip dažnai 
atsitinka su dideliais žmonėmis, Marcelinas Berthelotas buvo panašus ne į 
tėva, 0 į savo motiną. Motina pasižymėjo nepaprastu gyvumu, gabumu bei 
jumoru ir buvo tikra prancūzė tąja prasme, kad niekuomet nenustodavo 
gero ūpo. Sunkiomis gyvenimo valandomis madame Berthelot turėdavo tai, 

ką prancūzai vadina „crise de larmes“, bet tam ašarų aaa 
visa kas vėl. būdavo gerai. „Motina ir sūnus labai mylėjo vienas 


gražiame katedros Notre Dame sodnely ant Senos kranto. Berthelo a ika 
buvo nestiprus, tizišku atžvilgiu nevykęs, nervingas, bet nepaprasta 
įspūdingas ir gabus; jis anksti pradėjo lankyti mokyklą. 

Prancūzija tuomet gyveno politinės reakcijos laikus. Karaliavo Burb 
Karolis X, pasodintas Aliantų, nugalėjus jiems galutinai Napoeoną I. Be 
faktiškai viešpatavo tuomet Prancūzijoje kunigai ir todel Karolio X vyriau- 
sybė Prancūzijos istorijoj žinoma kaipo „Gouvernement des Curės“. Tikybi- 
niam nusistatymui sustiprint ir bažnyčios autoritetui pakelti, šita vyriau- 
sybė dažnai suruošdavo procesijas nuo karaliaus rūmų Tuillerieį Notre Dame 
katedrą ir atgal, dalyvaujant ir popiežiaus nuncijui kardinolui. Tose procesi- 
jose visuomet dalyvaudavo karalius su visa savo šeimyna ir aukštesnieji 
valdininkai. Dalyvaudavo ir madame Berthelot su savo sūneliu. Mama rody- 
davo savo sūnui Prancūzijos sosto papėdininką, sakydama: „Žiūrėk; koks mūsų 
dofinas įstabus: jis nepasukęs galvos mato, kas jo užpakaly darosi“ „—tokiu 
budu alegoriškai nurodydama daugybę šnipų minioje, kurių uždavinys buvo 
daboti, kad visi, procesijai einant pro šalį, atsiklauptų. Kas neatsiklaupdavo, 
būdavo smarkiai baudžiamas. Nežinia, ar madame Berthelot dalyvaudavo su 
savo sūnumi procesijoje, kad palaikytų savo sūnaus tikibynį ūpą. Jeigu ji 
turėjo tokį tikslą, tai reikia pasakyti, kad jaunoje Bertheloto sieloje susidarė 
visiškai kitoks įspūdis, ir jis nuo savo jaunų dienų tapo valstybinės oficia- 
linės tikybos priešas ir pasidarė laisvamaniu, kuriuo ir paliko ligi savo mirties. 

Berthelotas ėjo mokslus Henry IV licejuje. Mokslas jam sekėsi kuo 
puikiausiai, ir 1846 metais jis baigė licejaus mokslus su pažymėjimu, nes 
gavo pirmą premiją už filosofišką-istorišką darbą, kuris buvo paskelbtas 
kaipo konkurso darbas visiems Prancūzijos licejams. 

Savo jaunystėje Berthelotas išgyveno keletą revolucijų. Ypač smarkaus 
įspūdžio jam padarė 1848 metų revolucija. Berthelotas savo akimis matė 
barikadų kovas gatvėse ir padėdavo savo tėvui rūpinti ir sužeistus revolu- 
cininkus, ir tautinės gvardijos kareivius. Net jo tėvo butas tapo ambulatorija. 
Sitos kovos paliko neišdildomo įspūdžio jauno Bertheloto sieloje, ir jis nuo 
jaunų dienų iki savo mirties buvo karštas laisvos minties ir  demo- 
kratijos šalininkas. Be to, jam teko pergyventi choleros epidemija Paryžiuje. 
Padėdamas savo tėvui rūpinti ligonius, Berthelotas matė kokiu atsidavimu, 
kokia meile žmonėms dirbo savo šventą darbą jo tėvas, užmiršdamas savo 
„amžių ir savo sveikatą. Taigi, jeigu Berthelotas iš savo motinos paveldėjo 
„ gyvumą ir didelį gabumą, tai iš savo tėvo jis paėmė ištvermę, ištikimybę 
savo prievolėms ir tarnavimą tiesai, kaipo aukščiausį gyvenimo tikslą. 

Baigęs licejų, Berthelotas stojo College de France profesoriaus Balardo 
asistentu ir galutinai nusistatė atiduoti savo gyvenimą chemijai. Tais pačiais 
metais jis susipažino su Renanu, kuris buvo ketveriais metais už jį vyresnis. 
Juodu tapo neperskiriamu draugu ligi gyvos galvos. Renanas buvo bretonietis 
ir ėjo mokslus St. Sulpice dvasinėje seminarijoje, bet prie įšventinimo į ku- 
nygus nepriėjo. Renanas neišlaikė spaudimo kietų bažnyčios dogmų, susido- 

jo filosofija ir pagaliau išėjo iš seminarijos. Aplamai, sunku rasti tinkamas 
darbas buvusiam kunigui ar klerikui, ir gal ypač sunku Prancūzijoje. Taigi, 

Renanas vargingai gyveno visą savo gyvenimą, o ypač išėjęs iš seminarijos. 
Jis gavo vietą Maitre-Repetiteur vienoje privatinėje mokykloje, netoli nuo 
 Bertheloto šeimos buto. Kai kurias paskaitas toje mokykloje lankė ir Berthe- 

lotas, ir čia jis susipažino su Renanu. Susipažino ir pamylėjo Renaną, ir to- 
dėl nuo pirmos pažinties dienos Renanas tapo nuolatinis Bertheloto šei- 
mos svečias. 

Ir fiziniu ir intelektualiniu atžvilgiu tarp Bertheloto ir Renano buvo di- 
delis skirtumas. Berthelotas buvo, kaip jau pasakyta, laibas, fizišku atžvilgiu 
nevykęs, bet nervingas, gyvas ir nepaprastai veikiai galvojo. Renanas buvo 
drūtesnis, aplamai palinkęs į storumą, lėtas, ramus svajotojas su dideliu pa- 
linkimu į misticizmą. Bet tiedu žmonės labai gražiai sugebėdavo papildyti 
vienas antrą. Berthelotas suteikdavo savo mylimam draugui Renanui įvairių 
žinių iš gamtos mokslo sričių, ypač iš fizikos ir chemijos. Renanas, iš savo 
pusės, dalydavosi su Berthelotu žiniomis iš egzegezės bei filosofijos ir iš- 
mokė Berthelotą hebrajų kalbos, kuri paskui buvo Berthelotui itin naudinga 
tyrinėjant žydų ir arabų alchemikų darbus. Renanas mėgdavo pasijuokti iš 
Bertheloto. Antai, vieną kartą, eidamas su Berthelotu pro kapus, Renanas 
pastebėjo: „Klausyk, drauge, štai vienintėlė vieta, del kurios tu dar ligi šiol 
neprisirengei konkuruoti“. Berthelotas priimdavo tokius juokus gera širdimi, 
bet ir iš savo pusės nelikdavo draugui skolingas. Vieną kartą, pastebėjęs 
labai sunešiotą ir net sulopytą Renano švarką, Berthelotas pastebėjo: „Tu 
taip apsirėdęs, kad sunku pasakyti, ar tu klierikas, ar kazokas“.  Renanas 
atrėžė: „O tu visuomet taip apsirėdęs, jog: atrodai, kaip tik ką nulipęs nuo 
barikados sansculot'as“. 

Renanas mirė anksčiau, ir Berthelotui teko pasakyti kalbą atidengiant 
Renanui paminklą. Berthelotas pabrėžė Renano dvasios tyrumą, jo nepa- 
prastą darbingumą ir jo karštą tiesos meilę. Mes pamatysime, kad Berthe- 
lotas taip pat buvo tokios pat rūšies žmogus. 

Būdamas Balardo Collėge de France asistentu, Berthelotas tuo pačiu 
laiku klausė matematikos, tizikos bei chemijos kursus ir, kiek asistento pa- 
reigos leisdavo, varė savarankius bandymus iš chemijos srities, daugiausia 
tirdamas augalų ir gyvulių riebalų sudėtį ir eidamas prie riebalų sintezio, 
kas jam ir pasisekė. Šito darbo vaisiai pasirodė 1851 metais kaip diserta- 
cija vardu: „Glicerino bei rūgščių junginiai ir gamtinių riebalų dirbtina ga- 
myba“. Už šitą disertaciją, išlaikius reikalingus kvotimus, Berthelotui buvo 
suteiktas mokslų daktaro laipsnis. 

LŽ o * 

Gavęs daktaro laipsnį, Berthelotas pasilieka asistentu, bet jo gyvenimo 
sąlygos darosi patogesnės tąja prasme, kad jam paliekama daugiau laiko 
savarankiškiems darbams varyti. Laikotarpyje nuo 1851 ligi 1861 metų Berthe- 
lotas nudirba visą eilę nepaprastos reikšmės darbų ir jo galvoje subręsta 
pagrindinės idejos, kuriomis jis vadovaujasi savo mokslo darbuose vėliau. 
Tų jo darbų yra tokia daugybė, kad priseis čia tik trumpai juos paminėti ir 
charakterizuoti Berthelotą kaipo chemiką, paėmus keletą esminių chemijos 
klausimų, kuriems išvystyt ir išspręst Berthelotas buvo tikras pionierius. 
Šitie darbai daugiausia liečia organinės chemijos sritį ir yra surišti su orga- 
niniu sinteziu. j 

Ligi XIX amžiaus pradžios chemikai darė esminį skirtumą tarp neor- 
ganinių junginių, kuriuos jie galėjo pagaminti laboratorijoje su pagalba ši- 
limos, elektros, šviesos ir kitų gamtos jėgų, ir organinių junginių, kurių jie 
nesugebėjo ilgą laiką pagaminti laboratorijoje. Taigi, chemikuose įsivyravo 
nuomonė, kad tie organiniai junginiai, kaipo gyvų padarų veikimo vaisiai, 
negali būti pagaminti be tam tikros gyvybės jėgos įsikišimo ir tuo tie or- 
ganiniai junginiai griežtai skiriasi nuo neorganinių junginių. Rimti chemikai 
tuomet manė, kad neorganinių junginių srityje chemikas gali netik griauti ir 
analizuoti, bet ir atlikti kūrybos bei sintezės darbą, kas, anot Goethė's, yra 
žmogaus veikimo aukščiausią formą. Tuo tarpu organinių junginių srityje 
arba, kitaip. sakant, augalų - ir gyvulių medžiagų srityje chemikas gali tik 
griauti ir analizuoti, bet ne kurti, nes gyvybės jėga nepasiduoda tiems dė- 
sniams, kuriais reguliuojamas negyvos gamtos jėgų veikimas. 

Taip buvo iki 1828 metų, kada jaunas ir genialus Vokietijos chemikas 
Wohler'is, dalį savo moksliškų studijų atlikęs Paryžiuje, gavo laboratorijoje 
paprasčiausiomis priemonėmis ureą, gyvulių ir žmonių  šlapumo medžiagą, 
kaitindamas ciano amonio druską. Sitos dvi medžiagos yra tos pačios su- 
dėties, bet skiriasi nuo viena kitos tik molekulių struktūra, kitaip sakant, 
skiriasi tik tuo, kad mineralinėje druskoje ir ureoje tie patys atomai sugru- 
puoti kitaip. Vadinasi, čionai pirmą sykį be jokio gyvybės jėgos įsikišimo 
buvo pagaminta tokia medžiaga, kurią gamina organizmai. 

Berthelotas visų pirma pastatė sau tikslą pagaminti dirbtinai kitas me- 
džiagas, kurios, paprastai, yra išdava biologinių procesų gyvuose padaruose. 
Jaunas Berthelotas buvo gyvai įsitikinęs, kad gyvuose padaruose veikia tos 
pačios jėgos, kaip ir negyvoje gamtoje, ir tų jėgų veikimą reguliuoja tie 
patys dėsniai. Berthelotas neginčija, kad gyvoje gamtoje gali būti ir tokių 
jėgų, kurios negyvoje gamtoje nežinomos, bet jis tvirtai tiki, kad ir tos ne- 
žinomos jėgos klauso tų pačių fizikos ir chemijos dėsnių. Taigi, eidamas 
prie organinio sintezio, Berthelotas nori galutinai nustatyti, kad gyvojoj ir 
negyvojoj gamtoj veikia tie patys dėsniai. 

Pirmieji jo moksliški tyrinėjimai, kurie ir sudarė medžiagą jo disertaci- 
jai, liečia riebalų sintezį. Analizio keliu buvo konstatuota, kad augalų ir gy- 
vulių riebaluose kaipo svarbi sudėtina dalis visuomet randasi glicerinas, ku- 
ris yra alkoholis, ir tokios organinės rūgštys, kaip palmitino rūgštis, stearino 
rūgštis ir oleino rūgštis. Iš alkoholio ir rūgšties aplamai visuomet susidaro 
esteris ir vanduo. Taigi, Berthelotas įrodė, kad riebalai yra ne kas kita, kaip 
mišinys įvairiose proporcijose trijų esterių arba trijų  gliceridų: palmitino, 
stearino ir oleino, kitaip sakant, vaisiai reakcijos tarp glicerino ir aukščiau 
nurodytų organinių rūgščių. Berthelotas ir pagamino visus tuos gliceridus ir 
ištyrė įvairius tokių gliceridų mišinius, įrodydamas panašumą tarp tokių 
dirbtinų gliceridų ir gamtinių riebalų, kurie, paprastai, gaunami iš augalų arba 
gyvulių. Va ką jis pats rašo apie šituos junginius savo disertacijoje: „Neu- 
tralių riebių kūnų sintezis netik leidžia pagaminti 15 arba 20 tokių kūnų, 
kurie buvo žinomi iki šiol gamtoje, bet šitas sintezis įgalina numatyti susida- | 
rymą daugybės panašių kūnų, kuriuos bus dabar nesunku visai tobulai pa- 
gaminti dė tam bendram dėsniui, kuris nustato tokių riebių kūnų sudėtį. 
Taigi, ta sritis, kurioje chemiškas sintezis reiškia savo kuriamąją galią, yra 
daug didesnė, kaip tokia pat gamtos sritis“. 

Kalbamąjį periodą Berthelotas atliko dar visą eilę kitų  sintezių, kaip, 
pavyzdžiui, metano  sintezį, sintezį  metil-alkoholio iš metano, ir nustatė 
tikrą prigimtį tokių medžiagų, kaip „cholesterinas, trehaloza, mekoninas, kam- 
folas, o taip pat ir fenolas, timolas bei kreozotas. Tarp kitko jis čia nustato 
bendrą metodą pervedant nesočius anglies vandenilius į pasotintus, varto- 
damas jodo vandenilį kaip atstatytoją (redukcijos medžiaga). Šita reakcija ir 
šiandien plačiai vartojama organinėje chemijoje. 

„Tuo pačiu laiku jis užsiėmė tyrinėjimais iš pyrokatalizės srities, tai 
vadinasi, varė įvairias chemiškas reakcijas prie aukštų temperatūrų vamzdžiuose 
iš įvairios medžiagos, stengdamasis nustatyti kaip veikia karštis įvairias che- 
miškas reakcijas, ir taip pat poveikį vamzdžių medžiagos, kuri gali veikti kaipo 
reakcijos pagreitintojas arba kaipo reakcijos lėtintojas, kitaip sakant, kaipo 
teigiamas arba neigiamas katalizatorius. Darbus iš pyrokatalizės toliau dirbo 
"Bertheloto kolega ir bendradarbis Sabatier'as, kuris tik šitais darbais ir su- 
darė sau didelio chemiko vardą.—Tas pats reikia pasakyti apie rusą, artile- 
rijos karininką Ipatjev'ą, kuris žymiai vėliau varė tokius pat darbus Peter- 
burge ir šiandien už tuos darbus yra Rusų Akademijos narys. 

Sitą periodą Berthelotas pradeda tirti ir esterifikaciją chemiškos kineti- 
kos bei statikos atžvilgiu. Jam rūpi aiškiau apibūdinti tą chemišką giminingumą, 
kurį chemikai laiko esmine priežastimi visokių chemiškų procesų. Jis tikisi 
duoti chemiško  giminingumo aiškesnį vaizdą, sekdamas reakcijų greitumą 
ir tirdamas chemiškos pusiausviros padėtį. Taigi, vaduodamasis šitais atžvil- 
giais jis ir seka esterifikaciją. 

Toliau tą patį periodą jis ima tirti rūgymo procesus ir žymiai papildo 

:Pasteuro darbus šitoje srityje, tarp kitko aiškiai nurodydamas, kad rūgymo 
procesuose veikia ne patys organizmai, kaip manė Pasteuras, bet tam tikros 
medžiagos, kurios dabar vadinamos enzymomis ir kurias gamina augdami 
ir besivystydami + mikroorganizmai. Kai kurias iš tų medžiagų Berthelotas 
izoliavo, kaip sakysime, mielių invertazą, ir įrodė, kad ta invertaza savo vei- 
kimu niekuo nesiskiria nuo kai kurių mineralinių katalizatorių. — Pagaliau, tą 
patį periodą Berthelotas užsiima sieros, anglies ir sidabro alotropija. Visi 
šitie darbai netik sudaro naują ir itin gražų įdėlį chemijos mokslan, bet jie 
sudaro pagrindą tolimesniems Bertheloto mokslo darbams. 

Į šituos darbus atkreipė dėmesio netik kiti Prancūzijos chemikai ir už- 
sienis, betir Paryžiaus Mokslo Akademija, kuri 1861 metais pripažino Berthe- 
lotui už jo darbus iš organinio sintezio srities vadinamą |ęecker'io premiją. 
Tais pačiais metais, Paryžiaus mokslininkų ir akademikų paragintas, švietimo 
ministeris Duruy Napoleono III laikais paskyrė Berthelotą organinės chemi- 
josprofesorium Collėge de France. Taigi, anais laikais Prancūzijoje netaip ' 
lengva buvo gauti profesūra. Berthelotas jau buvo tuomet 34 metų amžiaus 
ir buvo atlikęs tiek darbų ir rimtų darbų, kokių ne visuomet atlieka kiti net 
ir per visą savo gyvenimą. | i ; 

jų 
k * a . i i 

Savo gyvenimo pirmąją pusę Berthelotui teko gyvėnti tokiais laikais, 
kada Prancūzijoje viešpatavo politinė reakcija su visais biauriais tokios reakcijos 
padariniais. . Didžiojo Napoleono seserėtis gabus avantiuristas ir visais 
atžvilgiais neaiškus asmuo, Liudvikas Napoleonas, panaudojo visuomenės 

nepasitenkinimą Burbonų reakcija ir taip pat po revolucingų 1848 metų socia- 
listiniais eksperimentais, ir, apsimetęs dideliu demokratu bei konstitucijos ger- 
bėju, tapo išrinktas prezidentu. Jis prisiekė konstitucijai ir iškilmingai pasi- 
žadėjo ginti ją nuo pasikėsinimų iš kairės ar iš dešinės pusės. Bet tapęs 
prezidentu, jis aiškiai ėmė  žygiuot į diktatūrą ir išplėtojo šitąja kryptimi 
kuo plačiausią agitaciją, padedamas kariuomenės ir policijos. Jis daug važinėjo 
po visą kraštą ir, kaip pasakoja istorikai, visur jam buvo ruošiami iškilmingi 
sutikimai su vartais, gėlėmis ir panašiai. Įsitikinęs, kad „liaudis juo pasitiki 
ir jį myli“, jis 1851 m. pravedė plebiscitą ir tapo Prancūzijos imperatorium 
„ Napoleonu III-ju. Visas šitas paradas kainavo Prancūzijai ne per daug,-—-tik 
keletą milionų frankų. 

Napoleono III režimą labai ryškiai ir teisingai atvaizdavo didelis Pran- 
cūzijos rašytojas-naturalistas Emilis Zola. Ypač jo romanų serija, pavadinta 
„Rougon-Makarų karjera“, duoda vaizdą nepaprastos sauvalės, plėšrumo ir 
parazitizmo, kuris tuomet viešpatavo Prancūzijoje. Rougon-Makarai tai yra 
dvi valstiečių šeimos, iš kurių išeina karjeristai ministeriai. mokslininkai, 
šventi, dorūs žmonės ir visoki žulikai. Tai buvo tikra orgija, kuri užsibaigė 
baisiu Prancūzijos pogromu 1870 metais, ir tas pogromas kainavo Prancū- 
zijai jau 5 miliardus frankų, bet drauge galutinai ir tvirtai nustatė Prancū- 
zijai tą demokratinį rėžimą, kuriuo Prancūzija ir šiandien tebegyvena. 

Berthelotas buvo netik mokslininkas, bet ir labai visuomeniškai bei de- 
mokratiškai nusistatęs žmogus. Todel suprantama, kad Burbonų ir Napo- 
leono III laikais jo asmens visuomeniška pusė negalėjo pasireikšti, ir jis 
visa savo siela atsidavė mokslui. Tokiomis aplinkybėmis gal ir nenuostabu, 
kad jis per šitą reakcijos periodą atliko tiek darbų, ir tokių gražių, rimtų 
darbų, kokių kitas mokslininkas neatlieka ir per visą savo gyvenimą. Ne be 
reikalo vokiečių filosofas Kuno Fischer'is sako: „Gyvenimo medis ir paži- 
nimo medis turi bendras šaknis, bet žydėjimo laikas tų medžių ne tas pats. 
Kada gyvenimo medžiui vysta žiedai, tada pažinimo medžiui bręsta vaisiai 
ir šitų vaisių sėkla pagimdo naujus žiedus gyvenimo medžiui“. 

Tuo pačiu laiku kada Berthelotas gavo profesūrą, jo gyvenime atsitiko 
dar vienas didelis įvykis, kuris pagražino jo gyvenimą ir dar labiau sustiprino 
jo visus intelektualinius bei moralinius gabumus. Vieną audringą rudens 
dieną, susimąstęs savo problemomis, Berthelotas nesidairydamas ėjo per 
Senos tiltą Pont-Neut: Prieš jį ėjo daili panelė su papuošia gražiomis juo- 
stomis Florencijos skrybėle. Staiga pakilo vėjas, ir graži skrybėlė atsidūrė 
ant Bertheloto krūtinės. Ir nespėjo Berthelotas suvokti kas čia atsitiko, kaip 
ant jo krūtinės atsidūrė ir dailioji skrybėlės savininkė. Nuo šito romantiško 
atsitikimo prasidėjo tikras romanas, kuris ir pasibaigė vestuvėmis 1862 m. 

Bertheloto žmona, Sotija-Karolina Niaudet, buvo už jį 10 metų jaunesnė. 
Ji buvo iš senos ir doros hugenotų šeimos. Sita šeima buvo palikusi Pran- 
cūziją, kada karalius Liudvikas XIV atšaukė Nanto ediktą, laiduojantį sąžinės 
laisvę hugenotams. Niaudet'ų šeima apsigyveno laisvoje Šveicarijoje ir grįžo į 
Prancūziją XVIII amžiuje jau prie Liudviko XVI. Niaudet'ų šeima buvo asociuota 
komerciškai ir giminybėsėfyšiais surišta su Breuguet'ų šeima, kuri nuo senų 
laikų turėjo laikrodžių dirbtuves Paryžiuje ir Ženevoje. Šitos firmos laikro- 
džiai ir šiandien dar turi geriausią reputaciją. Taigi, Niaudet'ų šeima buvo 
turtinga, ir Berthelotas turėjo dvigubos laimės: jis surado simpatingą ir in- 

teligentišką draugę, kuri savo pasoga žymiai pagerino ir jo materialinę padėti. 
Kad madame Berthelot buvo ne tik inteligentiška ir simpatinga moteriškė, 
bet ir daili, matyti iš to, jog vienas iš tų laikų Prancūzijos dailininkų buvo 
nupiešęs šventos Elenos paveikslą nuo panelės Niaudet. Šitas paveikslas ir 
šiandien dar kabo Saint-Etienne du Mont bažnyčioje Paryžiuje. 

Vyras ir žmona Berthelotai labai atatiko vienas antram iš esmės Ir puikiai 
papildė vienas kitą savo būdo ir intelekto skirtumais. Nuo pirmos susipažinimo 
dienos ligi mirties jiedu pasiliko ištikimi vienas antram. Vienas iš artimųjų 
Berthelotų šeimos draugų taip rašo apie juodu: „Ponas ir ponia Berthe- 
lotai gerbia ir myli vienas antrą. Abu jiedu yra kilnios na- 
tūros ir ponia Berthelotienė sugeba netik sudaryti reika- 
lingą dvasinį ir medžiaginį komfortą, tam tikrą šeimyninį 
jaukumą, bet ir moka pakeltį Bertheloto ūpą, kuris iš savo 
prigimties yra palinkęs į pesimzmą“. Suprantama, kad tokioje gra- 
žioje šeimos atmosteroje Berthelotas rasdavo ramumą ir poilsį po intensingo ir 
varginančio laboratorijos darbo ir kitų gyvenimo kovų, jis čia sugebėdavo atsi- 
„duoti pats sau, kad sutvarkytų savo išvidinį gyvenimą ir galutinai nusistatytų 
del įvairių moksliškų ir visuomeniškų problemų, kurios jam rūpėjo. Iš tikrųjų, 
šitiem dviem žmonėm tinka kilnūs žodžiai iš Šilerio „Odos džiaugsmui“, tos 
odos, kuri sudaro finalą didžiausio muzikos kūrinio, IX Bethoveno simfonijos: 

„Wem der grosse Wurf gelungen 
Eines Freundes Freund zu sein, 
Wer ein holdes Weib errungen, 
Mische seinen Jubel ein“. 
(Kas turėjo didelės laimės tapti draugo draugu, kam pasisekė apsivesti su 
meile moteriške, tegu tas prisideda prie visuotino džiaugsmo) 

ir toliau: : 
„Was den grossen Ring bewohnet 
Huldige der Sympathie. 

Zu den Sternen leitet sie, 

Wo der Unbekannte tronet“. 

(Kas tik gyvena šitame dideliame pasaulyje, tegu garbina simpatiją, kuri kaip 

tiktai kelia žmogų prie žvaigždžių, kur viešpatauja Amžinasis ir Nežinomasis). 
* a * 

Po vestuvių prasideda Bertheloto naujas gyvenimas ir kitas jo mokslo 
darbų periodas, kuris trunka nuo 1862 iki 1870 mėtų. Šitą periodą Berthelotas 
toliau dirba darbus iš pyrokatalizės srities ir prieina prie acetileno sintezio iš 
elementų ir prie mėlynosios rūgšties (HCN) sintezio. 

Acetileną jis gavo leisdamas vandenilį tarp dviejų anglies elektrodų, « 
tarp kurių veikia Voltos lankas (liepsnos lankas). Toliau jis įrodė, kad karš- 
čio poveikiu acetilenas polimerizuojasi ir duoda -benzolą, o jau iš benzolo 
ir acetileno, aukštų temperatūrų poveikiu ir dėkui indų medžiagos kataliti- 
niams efektams, jis sugebėjo pagaminti visokius, anglies vandenilius, ir pa- 
sotintus ir nesočius.—Be to, jis pirmutinis pagrindinai ištyrė vadinamus 
acetilidus, tai yra produktus, gaunamus pakeičiant metalais acetileno vande- 
nilį. Šitie produktai, ypač vario ir sidabro acetilidai, yra labai nepastovios ir 
labai didelės galios sprogstamos medžiagos. Taigi, čia buvo pirmą syk iš- 
aiškinta, kodel ir pats acetilenas kai kada sprogsta ir gali būti labai rimtų 

ir nelaimingų atsitikimų. priežastis. Acetilenas pats yra sprogstamoji me- 
džiaga, bet reikalingas yra smarkaus detonatorio, kad jo sprogimas įvyktų, 
ir tokiu detonatorium būna labai mažos acetilidų priemaišos. Vadinasi, kad 
galima būtų ramiai ir drąsiai vartoti acetileną, reikia pasirūpinti, kad jame 
nebūtų tokių priemaišų, kurios palengvintų acetilidų susidarymą. Taip pat 
reikia pasirūpinti, kad vamzdžiai acetilenui būtų iš tokio metalo arba tokio 
+ lydinio, kuris nereaguoja su acetilenu. Pirmon eilėn reikia vengti sidabrinių 
ir varinių vamzdžių. 

Acetilidų susidarymas ir jų reakcijos su vandeniu sudarė pagrindą 
vadinamai neorganinei naftos atsiradimo hipotezei. Sitą hipotezę tuo pa- 
čiu metu ir, galima sakyti, nepriklausomai nuo vienas kito buvo išvystę 
Berthelotas ir taip pat didelis rūsų chemikas Mendelejevas. 

Nafta, tokia svarbi šių dienų susisiekimui ir pramonei medžiaga, da- 
žniausiai randasi tokiose žemės srityse, kur kalnai susitinka su jūrėmis. Iš 
to fakto, kad žemės vidutinis tankumas, arba sūdrumas, yra 5, o silikatai, 
sudarantieji žemės plutą, ant kurios mes gyvename, pasižymi sūdrumu nuo 
2 ligi 3, Berthelotas ir Mendelejevas daro išvadą, kad arčiau prie žemės vi- 
durio yra susitaupę sunkieji metalai ir tų metalų junginiai su anglies ele- 
mentu, karbidai ir acetilidai. Kur yra kalnų, ten yra didelių gilių plyšių že- 
mės plutoje, ir per tuos plyšius vanduo gali pasiekti žemės gelmes ir rea- 
guoti tenai su karbidais. Žemės gelmėse viešpatauja aukšta temperatūra ir 
aukštas slėgimas. Vandens garams veikiant karbidus dažniausiai susidaro 
metanas ir acetilenas, o jau iš jų, didelio karščio ir didelio slėgimo povei- 
kiu, susidaro visokios rūšies anglies vandeniliai, kurių mišiniai ir sudaro tą 
tirštą tamsų skystimą, kurį mes vadiname nafta. Taigi, žemės gelmėse mes 
turime tarytum titanišką laboratoriją, kurioje vyksta dideliu matu pyroche- 
minės arba pyrokatalitinės reakcijos. 

Reikia tačiau pasakyti, kad šita neorganinė hipotezė negalima taikinti 
visokeriopoms naftos versmėms, atsižvelgiant ir į įvairių naftų sudėtį, ir į tą 
faktą, kad kai kada naftos versmės randasi toli nuo kalnų ir nuo vandenyno. 
Todel greta su šitąja hipoteze yra ir kita, vadinamoji organinė naftos hipo- 
tezė, suformuluota vokiečio Engler'io. Einant šitąja hipoteze, nafta yra išdava 
sausos distiliacijos jūrių gyvulių, ypač žuvų lavonų, kurie galėjo susitaupyti 
praeitais amžiais ir atsidurti žemės gelmėse, t. y. vėl atsidurti didelio karščio 
ir didelio slėgimo poveiky. Berthelotas priėmė ir šitą hipotezę, manydamas, 
kad vienais atvejais gamta vartoja vieną metodą, kitais atvejais kitą, o kai 
kada ir tą ir kitą metodą. 4 

Kalbamąjį Bertheloto darbo periodą prasideda ir jo sprogstamų me- 
džiagų tyrinėjimai. Tai suprantama, nes susipažinus su acetilenu ir acetili- 
dais savaimi skverbiasi sprogstamų medžiagų problema. Mes pamatysime 
vėliau, kad ir šitoje srityje Berthelotas yra tikras pionierius. Pagaliau, šitam 
periodui pridera ir pirmoji dalis jo darbų iš termochemijos srities. Apie tai 
smulkiau pakalbėsime taip pat kiek toliau. 

Sprogstamų medžiagų ir A is srityse  Berthelotas dirba su 
mažomis pertraukomis ligi 1884 Metų. 1870 metais Napoleono III-jo režimas 
įvėlė Prancūziją į pragaištingą jai karą su Prūsais. Karas baigėsi labai greitai 
ir visišku Prancūzų pralaimėjimu. Prasidėjus karui Prancūzijos vyriausybė 
sudaro gynimo komitetą ir Berthelotas užima to komiteto pirmininko vietą. 

Berthelotas pats ironiškai atsiliepia į šitą paskyrimą. Napoleono režimui, 
girdi, labai maža rūpėjo mokslas ir jis, galima sakyti, nieko nėra padaręs 
palengvinti mokslo darbą. Bet kada atėjo nelaimė, tai pasirodė, kad be mokslo 
„negalima apseiti. Berthelotas visa širdim neapkentė Burbonų ir Napoleono 
III reakcijos režimo, bet jis karštai mylėjo savo gražią tėvynę Prancūziją ir 
savo prancūzų tautą, ir todel, atėjus nelaimei, visa savo siela ir kūnu atsi- 
davė gynimo reikalams. Kada prūsai apsiautė Paryžių, Berthelotas uoliai pri- 
žiūrėjo ne tik sprogstamų medžiagų--nitroglicerino ir dinamito gamybą, bet 
ir kanuolių bei patrankų fabrikaciją. Beto, jis ieškojo naujų susisiekimo būdu 
iš uždaryto Paryžiaus su tomis Prancūzijos dalimis, kurios karžygiškai ko- 
vojo su priešais. Jis ieškojo būdų sunaudoti Senos vandenį kaipo elektros 
laidininką, kad galima būtų paduoti elektros signalus iš Paryžiaus kovojan- 
čioms su priešu provincijoms. Jis surado priemones susprogdinti kai kurias 
priešo batarejas. Tuo pačiu laiku kiekvieną laisvą valandą jis atiduodavo 
tolimesniems sprogstamų medžiagų tyrimams. 

Karas pasibaigė komunarų sukilimu Paryžiuje, kuris buvo žiauriai nu- 
malšintas, bet vis delto 1871 metais Prancūzija buvo paskelbta demokratinė 
respublika, kaipo Vokiečių imperijos antitezis, kuri buvo inauguruota Versa- 
lyje su didele pompa ir triukšmu 1871 metų sausio mėn. 

LŽ S LŽ 

Nuo 1871 metų prasideda trečiasai Bertheloto mokslinių darbų perio- 
das ir trunka iki 1884 metų. Cia jau Berthelotas randa daug daugiau Respu- 
blikos vyriausybės užuojautos ir mokslo darbui apskritai, ir savo paties dar- 
bams, o praėjus karo ir revolucijų audroms jaučiasi daug geriau visuome- 
niškai švaresnėje ir doresnėje atmosferoje. Taigi, ima uoliai dalyvauti ir vi- 
suomeniškame bei politiškame savo krašto gyvenime. 

Šitąjį periodą jis dirba savo darbus sprogstamų medžiagų srityje, pri- | 
sidėdamas tokiu būdu Respublikos karinėms pajėgoms sustiprint ir, kas gal 
dar svarbiau, ima tyrinėti sprogimus smulkių degamų dulkių ir degamų dujų, 
sumaišytų su oru. Kodel jis užsiima sprogstamais mišiniais, pamatysime vėliau. 

Šitąjį periodą jis pradeda ir visą eilę naujų darbų, tirdamas elektros 
energijos poveikį chemijos reakcijoms ir suranda du metodu elektros ener- 
gijai vartot: 

1) tylių išlydžių metodą, kur elektros energija reiškiasi mažu intensin- 
gumu, ir 

2) elektros išlydžių kibirkšties ir Voltos lanko pavidalu, kur elektros 
energija reiškiasi dideliu intensingumu. - 

"Ištyręs tylių išlydžių veikimą, Berthelotas nustato sąlygas ozono ga- 
mybos, kuris šiandien įgyja vis didesnės ir didesnės reikšmės, nes ozonas 
pasirodo esanti geriausia priemonė žmonių gyvenimo ir žmonių darbo su- 
terštam vandeniui ir orui atnaujinti. Veikdamas tais pačiais tyliais išlydžiais 
įvairių dujų mišinius, Berthelotas padeda pagrindus gamybai azoto oksidų 
iš oro ir amoniako gamybai iš oro azoto bei vandenilio. O jau azoto oksi- 
dai ir amoniakas sudaro versmę gamybai įvairių azoto druskų, KUOS rei- 
kalingos žemės ūkiui kaipo trąšos. 

„Daug ir kitų įdomių junginių surado Berthelotas' elektros energijos 
:poveiky.—Pagaliau jam visą laiką rūpi chemijos giminingumo problema ir jis 

toliau dirbdamas termocheminius bandymus nustato dėsnius, kaip pasi- 
dalina rūgštis tarp dviejų bazių, tarp. dviejų, taip sakant, konkurentų. Si- 
tiems dėsniams nustatyti jis atlieka visą eilę labai tikslių ir gražių bandymų. 

Paskutinis, ketvirtasis Bertheloto mokslinių darbų periodas trunka nuo 
1884 ligi 1907 metų. Sitą laikotarpį Berthelotas daugiausia užsiima tyrinėji- 
mais, kurie turi didelės reikšmės žemės ūkiui. Meudone, arti nuo Paryžiaus, 
kur apsigyveno Berthelotas su savo šeima, Respublikos vyriausybė įsteigė 
specialią laboratoriją šitiems tyrinėjimams. Cia daugiausia Berthelotas užsiima 
aukšto įtempimo elektros poveikiu žemės derlingumui. Jis pirmutinis įrodė, 
kad kai kurie augalai fiksuoja oro azotą padedami tam tikrų mikroorganizmų. 
Be to, jis sekė, kaip aplamai atsiliepia didelio įtempimo elektra tiems che- 
miškiems procesams, kurie vyksta dirvoje. Pagaliau, jis įrodė, kad atmosife- 
ros elektros poveikiu ore susidaro azoto oksidai, kurie su lietum patenka į 
dirvą ir virsta ten salietromis. Apie jo darbus, kurie sudaro pagrindą azoto 
rūgščiai gamint iš oro, jau pasakyta. Cia tik pabrėšime, kad ryšium su savo 
tyrinėjimais augalų chemijos srityje Berthelotas nemaža laiko pašventė fer- 
mentacijos procesams ir parašė keletą labai svarbių memuarų apie šitą dalyką. 
Pagaliau, jis davė chemišką teoriją gyvulių šilimos, kuri šiandien sudaro vieną 
iš fiziologijos pagrindų. 

Paskutinius septynerius metus šito periodo Berthelotas pašvenčia che- 
mijos istorijai. Šitame darbe jam ypač tiko jo mokėjimas lotynų bei graikų 
kalbų, ir hebrajų kalbos, kurios jį išmokė Renanas. 


Sveikatai pataisyti, jis 1900 metais buvo nuvažiavęs į Egiptą ir čia, ši- 
tame alchemijos lopšyje, susidomėjo alchemijos istorija. Yra padavimas, kad 
senojo Egipto kunigams pats dievas Hermis apreiškė alchemijos paslaptis. 
Berthelotas išvertė ir interpretavo visą eilę graikiškų papirų Leideno, Vene- 
cijos, Londono ir Paryziaus bibliotekose, žinomų orientalistų padedamas. 
Taip pat jis paskelbė su savo komentarais visiškai nežinomus ligi jo laikų 
tekstus Sirijos ir Arabijos alchemikų.  Kaipo šitų darbų išdavą Berthelotas 
parašė keletą knygų, būtent: 1) „Alchemijos pradžia“, 2) „Senovės graikų 
alchemikai“, 3) „Įvadas į senovės ir. viduramžių chemiją“. 


2 Iš viso Berthelotas paskelbė 1200 įvairaus didumo 
straipsnių ir memorandumų iš chemijos srities, įskaitant 
čionir visą eilę jo parašytų beiišleistų knygų, būtent: 
„Organinė chemija“, „Paskaitos apie bendrus organinio 
sintezio metodus“, „Termochemijos paskaitos“, „Paskai- 
+40s apie cukrus“, „Paskaitos apie izomeriją“, „Gyvulių ši- 
lima“, „Chemiškos mechanikos studijos, remiantis termo- 
chemija“. Dauguma Bertheloto darbų atspausdinti žurnaluose „Comptes 
Rendus“ ir „Annales de Physigue et de Chimie“. 


| * 7 * + 
Ikšiolinėj apžvalgoje trumpai paliesti vien tik svarbesnieji Bertheloto 
darbų. Dabar mes kiek smulkiau apibūdinsime kai' kurias jo darbų sritis ir 
susipažinsime su išvadomis ir apibendrinimais, nes tos išvados ir tie api- 
„bendrinimai sudaro pagrindą tolimesnei chemijos: plėtotei, o ypač tam nau- 
jam mokslui, kuris vadinasi tiziko-chemija, kuris galutinai susidarė 1887—1890 

metų laikotarpį ir kuris turi pretenzijų padaryti iš fizikos ir chėmijos vėl 
vieną mokslo discipliną, kaip tai buvo senovėje. 

Chemijos reakcijos reikalingos yra tam tikro laiko. Jos vyksta tam tikru 
greitumu. Tas greitumas gali būti ir begalo didelis. Jis pareina nuo tem- 
peratūros tąja prasme, kad, kylant temperatūrai, reakcijų greitumas auga, ir 
itin smarkiai. Be to, pareina nuo to mediumo, kuriame vyksta reakcija. Pa- 
galiau, galima su pagalba tam tikrų medžiagų reakcijas pagreitinti arba palė- 
tinti. Pačios tos medžiagos stechiometriškai reakcijoje nedalyvauja. Kiek jų buvo 
pradedant reakciją, tiek jų būva ir pasibaigus reakcijai. Sitos rūšies medžia- 
gos tapo pavadintos katalizatoriais. Kaip jau pasakyta, Berthelotui nuo pat 
jo mokslinio darbo pradžios rūpėjo chemiško giminingumo klausimas, ir jis 
ne be pagrindo manė, jog tarp šitos jėgos ir reakcijos greitumo yra ryšių. 
Todel jau 1853 metais jis pradeda tyrinėjimus chemiškos kinetikos srityje. 
Panašius tyrinėjimus jis varo ištisą eilę metų su pertraukomis, ir ypač daug 
darbuojasi šitoje srityje 1863—1867 metais, padedamas savo didelio draugo 
ir bendradarbio Pėan de St. Gille, kuris taip pat buvo žymus Paryžiaus 
chemikas. 

Juodu tat pirmutiniai nustato vadinamas greitumo konstantas visai eilei 
reakcijų, o ypač esterifikacijos reakcijai. Priminsime, kad esterifikacija vadi- 
nasi reakcija tarp alkoholių ir rūgščių. Vykstant šitai reakcijai, susidaro este- 
ris ir vanduo. Taigi, varydamas šituos tyrinėjimus, Berthelotas apibūdina 
katalizatorių reikšmę ir konstatuoja, jog tarp katalizatorių, kurie vartojami 
paprastų chemiškų reakcijų srityse, ir labai sudėtingų organinių medžiagų, 
vadinamų enzymomis, kurios veikia biologiniuose procesuose, yra labai di- 
delis panašumas, taip kad ir neorganines reakcijas galima varyti enzymų 
pagalba, kaip, sakysime, vandenilio peroksido skilimą, ir kai kurias fermen- 
tacijas galima varyti su pagalba mineralinių katalizatorių.  Panašumas tarp 
enzymų ir katalizatorių eina taip toli, kad tais pačiais nuodais galima nuslo- 
pinti, arba nunuodinti, ir katalizatoriai, ir „enzymos. Bertheloto pažiūros į 
toksinų srityje, kuriuos gamina patogeniniai mikrobai, ir antitoksinų srityje, 
kurie vartojami kovoje su užkrečiamomis ligomis. 

Berthelotas pirmutinis stengėsi duot ir katalizatorių teoriją. Kai kada, 
jo nuomone, katalizatoriai veikia kaip tarpininkai tąja prasme, kad jie jun- 
giasi su reaguojančia medžiaga, sudarydami nepastovias sudėtingas sistemas, 
kuriose ryšiai tarp atomų susilpninti, taip kad susidaro galimumo atomams 
persigrupuot. Persigrupuojant atomams, katalizatorius pasilaisvina ir veikia 
toliau iš naujo, kaip pasakyta. Tai bus, trumpai kalbant, Bertheloto nuomonė 
apie homogeninę katalizę. Enzymos, platinos ir kitų brangiųjų metalų smul- 
kūs milteliai, koloidų tirpalai, vartojami kaipo katalizatoriai, priklauso hete- 
rogeninei katalizei. Čia Berthelotas mano, kad nepaprastai padidintas pa- 
viršius medžiagų, vartojamų kaip katalizatoriai, yra priežastis smarkios ad- 
sorpcijos reaguojančios medžiagos paviršutiniame katalizatorio sluoksnyje. 
Taigi, tame sluoksnyje koncentracija, arba veikianti masė reaguojančios me- 
džiagos, smarkiai padidinta ir todel reakcija vyksta daug sparčiau. 

Šitos Bertheloto pažiūros pasilieka galioje ir šiandien, ypač kad sude- 
rinamos su visai žinomais faktais katalizatorių teorijos ir šiandien dar nėra. 
Bertheloto darbų reikšmė šitoje srityje bus suprantama kiekvienam, kuris 

turi supratimą, kokios reikšmės katalizė turi šiandien įvairiuose įvairiausiuose 
gamybos procesuose, be kurių negalimas būtų civilizuotas gyvenimas. 

Chemijos reakcijos nevisuomet eina ligi galo. Paimsime kad ir tą patį 
pavyzdį, kaip veikia rūgštis alkoholį, pavyzdžiui, acto rūgštis paprastą etil- 
alkoholį. Jeigu šita reakcija eitų ligi galo, tai, paėmę ekvivalentingus kiekius 
acto rūgšties ir alkoholio, mes gautumėm ekvivalentingus kiekius esterio (etil- 
acetato) ir vandens. Bet vanduo taip pat veikia esterį ir skaldo tą esterį, taip 
kad atsistato acto rūgštis ir alkoholis. Šita atžagarinė reakcija vyksta toj pa- 
čioj temperatūroj, aplamai tomis pačiomis sąlygomis, kaip ir tiesioginė este- 
rio susidarymo reakcija. Taigi, ar mes paimsime ekvivalentingus kiekius este- 
rio ir vandens, ar mes pradėsime nuo ekvivalentingų kiekių acto rūgšties ir 
alkoholio, vistiek gausime galų gale mišinį, kuriame tam tikroj proporcijoj 
bus visas ketvertas medžiagų. 

Panašios chemijos reakcijos vadinamos apgręžiamomis. Tokios reakci- 
jos jau senai žinomos ir jos, galima sakyti, perviršija savo skaičiumi tokias 
reakcijas, kurios eina ligi galo. Apgręžiamos reakcijos visuomet veda prie 
vadinamos chemiškos pusiausviros, kitaip sakant, prie tokios padėties, kada 
temperatūrai, spaudimui ir kitiems parametrams pasiliekant be atmainos, su- 
dėtis nebesikeičia. Dalykas čia tas, kad sumaišius, sakysime, medžiagas A ir 
B, susidaro medžiagos C ir D. Šita reakcija vyksta tam tikru greitumu, ku- 
ris yra proporcingas medžiagų A ir B koncentracijų sandaugai. Kadangi, ' 
vykstant reakcijai, koncentracija medžiagų A ir B eina mažyn, tai ir reakci- 
jos greitumas šitąja prasme eina mažyn. Antra vertus, susidariusios medžia- 
gos C ir D veikia viena antrą einant tuo pačiu dėsniu ir duoda A ir B. 
Bet koncentracija C ir D eina didyn, vadinasi, greitumas atžagarinės reak- 
cijos eina didyn, ir tokiu būdu pasiekiama padėtis, kurioje greitumas atža- 
garinės reakcijos darosi lygus tiesioginės reakcijos greitumui. Tada sudėtis 
mišinio nebesikeičia ir mes turime pusiausviros padėtį. 

Taigi Berthelotas .ir Pėan de. St. Gille visų pirma pagrindingai išnagri- 
nėjo šitas esterifikacijos reakcijas ir nustatė sudėtį įvairių. mišinių pusiau- 
sviros padėtyje. Pavyzdžiui, paėmus ekvivalentingus kiekius acto rūgšties ir 
alkoholio, jiedu konstatavo, kad susidaro */; ekvivalento esterio bei vandens 
ir pasilieka !/; ekvivalento acto rūgšties bei alkoholio. Panašius santykius 
juodu nustatė ir kai kurioms kitoms reakcijoms, ne tik esteritikacijos reakci- 
joms. Sitie Bertheloto ir Pėan de St. Gille'o darbai iš chemijos statikos srities 
laikomi klasikiškais, nes jie sudarė pagrindą tam apibendrinimui, kuris žino- 
mas chemijoje kaipo masių veikimo dėsnis: ir kurį paskelbė Skandinavijos 
„chemikai Guldbergas ir Waagė 1867 metais. 

Sitais darbais“ Berthelotas nemaža yra prisidėjęs prie chemijos 
dinamikos mokslo, kuris sudaro pagrindinį fizikos chemijos skyrių, 
ir aiškesniam chemiško giminingumo apibūdinimui nustatyti tąja prasme, jog 
parodė, kad chemiškuose procesuose reiškiasi netik, taip sakant, individuali 
elemento, arba medžiagos, galia, bet ir vadinama aktinga, arba efektyvi, masė. 
Labai dažnai silpna chemijos atžvilgiu medžiaga gali pasirodydgstipresnė už 
chemijos atžvilgiu galingą medžiagą, jeigu tik atatinkamai padidinti tos silpnos 
medžiagos aktingą masę. Taigi išeina, kad ir chemijos srityje veikia kaž kas, 
kas neleidžia įsigalėti individualinėms pajėgoms, tačiau šitų pajėgų nenaikina. 
Cia galima būtų daug ir labai įdomiai pafilosofuoti. 

Labai žymią ir svarbią Bertheloto darbų dalį sudaro termochemijos 
darbai. Termochemija pirmon eilėn užsiima matavimu šilimos efektų, surištų 
su tais ar kitais chemiškais procesais. Tokie matavimai atliekami kalorimetrais. 
Seniai jau pastebėta, kad juo daugiau pasilaisvina šilimos vykstant chemiška i 
reakcijai, juo stipresnė ir pastovesnė susidaro nauja medžiaga arba naujas 
junginys. Taigi, nenuostabu, jog Berthelotui išsyk atėjo galvon mintis, kad 
chemijos reakcijoj palaisvinamoji šilima yra chemiško giminingumo matas. 
Dauguma chemijos reakcijų vyksta palaisvindamos šilimą. Tokios reakcijos 
vadinasi ekzoterminėmis. Daug mažiau reakcijų, kurios vyksta absorbuodamos 
šilimą. Tokios reakcijos vadinasi endoterminėmis. Pagaliau yra ir tokių reak- 
cijų, kurios vyksta be jokio šilimos efekto. Aplamai, reikia turėti galvoje, kad 
tai, ką mes vadiname chemiškas giminingumas arba, kaip dabar vadinama, 
chemiškas potencialas, vykstant chemiškoms reakcijoms dažniausiai pasireiškia 
kaipo šilimos energija, bet dažnai reiškiasi ir kitų energijų pavidalu, kaip 
elektros ir šviesos energija. Taigi, termocheminių tyrinėjimų pagrindan Berthe- 
lotas deda energijos sulaikymo dėsnį. Šitą dėsnį galima išreikšti taip: Siste- 
mos išvidinės energijos atmainos visuomet yra lygios algebrinei sumai šili- 
mos ir mechaniško darbo, kurie pasireiškia kaipo chemiško proceso išdava. 
„Šitas dėsnis remiasi visų pirma tuom faktu, kad tarp mechaniško darbo ir 
šilimos energijos veikia visuomet ir visur nuolatinis santykis, kuris vadinasi 
mechanišku šilimos ekvivalentu. Antra vertus, vykstant įvairiems procesams, 
įvairios energijos formos ypač lengvai pasirodo šilimos pavidalu. Taigi, kiek- 
vienam procesui mes galime energijos balansą išreikšti šilimos ir mechaniško 
darbo vienetais. Taikinant šitą energijos sulaikymo dėsnį tokiems tiziko-che- 
miškiems procesams, kada pradedama nuo tam tikros padėties ir pasiekiama 
nauja padėtis per visą eilę atmainų, svarbu dar ir tas faktas, kad išvidinės 
energijos atmainos tokiais atvejais visiškai nepareina nuo to, kuriuo keliu, 
kokiais būdais išėjus iš tam tikros padėties pasiekta nauja padėtis. Išvidinės 
energijos atmaina, t. y. jos sumažėjimas arba padidėjimas panašiais atsitiki- 
mais bus ta pati ir, vadinasi, algebrinė suma visų energijos. transformacijų, 
išreikštų šilimos ir mechaniško darbo vienetais, bus ta pati. 

Taigi, pereinant iš vienos sistemos į antrą mes turime darbo su išvi- 
- dinės energijos atmaina, padidėjimu arba sumažėjimu, kuri ir reiškiasi pasi- 
laisvinimu arba absorbcija tam tikro kiekio šilimos. Junginiui iš elementų 
susidarant, palaisvinamoji šilima vadinasi susidarymo šilima. Ji yra lygi ele- 
mentų išvidinės energijos ir susidariusio junginio išvidinės energijos skirtumui. 
Išvidinė energija yra visa sistemos energija ir ji pareina nuo temperatūros, 
spaudimo, elektros arba magnetinio potencialo ir t.t. Suskaičiuoti šitą energiją 
arba nustatyti eksperimentu mes neturime galimumo. Kad visi chemiški ele- 
mentai jungtųsi tarp savęs, tai galima būtų vieną tų cheminių elementų 
paimti kaipo standartą, priskirti jam sauvališkai tam tikrą išvidinės energijos 
kiekį ir jau kitiems elementams nustatyti perteklių arba nedateklių energijos 
iš atžvilgio į elementą standartą. Bet, deja, mes neturime tokio elemento, 
kuris jungtųsi su visais kitais. Tokiomis apystovomis belieka tik išvidinė 
energija visų elementų sauvališkai laikyti nuliu. Tada šilima, kuri pasilaisvina 
jungiantis elementams, paimta su priešingu ženklu, bus išvidinė junginio 
energija. Taigi, šitas dydis turi tik relativios reikšmės. 

Susidarymo šilima, kaipo chemiško giminiugumo matas, yra ypač svarbi 
ir įdomi chemikams. Dažnai galima ją nustatyti kalorimetru, ypač su kalo- 
rimetro ištobulinta forma, kuri vadinasi kalorimetrine bomba ir kurios su- 
galvotojas yra Berthelotas. Bet daug yra tokių atsitikimų, kur ta susidarymo 
šilima yra arba labai maža, arba reakcija vyksta tokiomis sąlygomis, jog ka- 
lorimetre jos varyti negalima. Tokiais atsitikimais susidarymo šilima nusta- 
toma netiesioginiais būdais. Pavyzdžiui, negalima, sujungti kalorimetrinėje 
bomboje vandenilį su anglies elementu ir gauti metaną; o chemikui vis delto 
labai svarbu žinoti metano susidarymo šilima, nes ta susidarymo šilima tarp 
kitko pareina ir nuo molekulų struktūros. Tokiais atvejais, sekdamas Berthe- 
lotą, chemikas daro taip: jis degina kolorimetrinėje bomboje anglį, dažniausia 
deimanto pavidalu, ir nustato degimo šilimą arba anglies rūgšties susidarymo 
šilimą, būtent, 94.300 kalorijų, skaitydamas 12-kai gramų deimanto. Taip pat 
jis degina kalorimetre vandenilį ir nustato vandens susidarymo šilimą—68.300 
kalorijų, skaitydamas 2-m gramam vandenilio. Pagaliau jis degina ir metaną, 
ir gauna šilimos efektą 213.800 kalorijų, skaitydamas 16-kai gramų metano. 
Gavęs tokius rezultatus bandymu, chemikas rašo stechiometrišką lygtį: 


CH,---20, = CO,--2H;5O 
—X--0—04300—2.68300-1-213800, 


pažymėdamas ieškomąją metano susidarymo šilimą ženklu—x, lygiai kaip ir 
suteikdamas neigiamą ženklą susidarymo šilimoms anglies rūgšties ir van- 
denilio, o deguonies išvidinę energiją skaitydamas nuliu, kaip jau pirmiau 
paaiškinta. Taikindami energijos užlaikymo dėsnį, mes dabar galime parašyti 
tokią lygtį: 
—x--0—— 94300 —2.68300--213800—— 17100. 

Taigi, išvidinė energija metano mūsų sutartu matu  bus—17100 kalorijų 
Vadinasi, metano susidarymo šilima bus 17100 kalorijų. 

Berthelotas atliko labai daug kalorimetrinių matavimų panašios rūšies 
ir, pasiremdamas šitais matavimais, suskaičiavo didelei daugybei chemiškų 
junginių jų susidarymo šilimas. Tai ir sudaro. termochemijos turinį, nes jos 
uždavinys ir yra kaip tiktai sekti terminius efektus, surištus su įvairiomis 
reakcijomis, nes tie terminiai efektai, kaip jau pasakyta, randasi tam tikram 
santyky su chemišku giminingumu ir su molekulių struktūra, 


Remdamasis savo termocheminiais bandymais, Berthelotas nustatė ir 
visą eilę dėsnių chemiškoms reakcijoms, surištoms su šilimos bei mechani- 
škais efektais. Iš tų dėsnių aš čia paminėsiu pagrindinį ir svarbiausį, būtent, 
išgarsėjusį Bertheloto maksimumo darbo principą. Berthelotas šitą dėsnį 
formuluoja taip: „Bet kuri chemiška atmaina, kuri vyksta be 
intervencijos pašalinės energijos, stengiasi visuomet su- 
daryti tokius kūnus arba tokių kūnų sistemą, kurie palai- 
svina už vis daugiau šilimos“ arba, kitaip sakant, visos 
savaimi einančios chemiškos. reakcijos vyksta tik viena 
prasme, būtent, taip, kad pasilaisvintų už vis daugįgu 
šilimos. ' 

„  Pradėdamas nuo šito maksimumo darbo principo, Berthelotas ir laiko, 
kad palaisvinta reakcijos šilima yra tikrasis chemiško giminingumo matas, 
kaip tai ir išeina iš visų tų. Bertheloto sumetimų, kurie čia mūsų trumpai 

išdėstyti apibūdinant termochemijos uždavinius. Reikia tačiau pasakyti, jog 
šitas Bertheloto principas toli gražu nevisuomet atatinka tikrenybei. Visų 
pirma, mes žinome visą eilę reakcijų, kurios savaimi vyksta absorbuodamos 
šilimą, kaip, pavyzdžiui, fosftonio chlorido (PH,CI) skilimas. Sitas junginys 
skyla savaimi, absorbuodamas šilimą, o spaudimas gali pasiekti apie 20 at- 
mostferų dydžio. Antra vertus, ledo ir 00 temperatūros vandens mišinys vi- 
siškai nesikeičia, nepaisant to, kad susidarymas ledo iš vandens tokiomis 
aplinkybėmis palaisvintų labai daug šilimos. Kitaip sakant, einant Bertheloto 
principu, turint ledo ir 0? temperatūros vandens mišinį skystas vanduo tu- 
rėtų virsti ledu. Pagaliau, Berthelotas pats daug tyrinėjo tokias chemiškas 
reakcijas, kurios veda prie pusiausviros, vadinasi, pats konstatavo tomis pa- 
čiomis temperatūros ir slėgimo sąlygomis ir tiesioginės, ir atžagarinės reak- 
cijos galimumą. Pavyzdžiui, esant tam pačiam spaudimui ir temperatūrai, kal- 
kio akmuo skyla ir duoda anglies rūgštį su vopna, o anglies rūgštis ir vopna 
jungiasi vėl ir duoda kalkio akmenį. Viena iš tų reakcijų, skilimas, yra su- 
jungta su šilimos absorbcija, o kita—su šilimos palaisvinimu. Taigi, čia reak- 
cija eina vienodai lengvai ir Bertheloto principo prasme, ir atvirkščiai, 

ia nurodyti Bertheloto principo prieštaravimai faktams privertė fizikus 
ir chemikus ieškoti kito dydžio, kurį galima būtų visais atvejais laikyti che- 
miško giminingumo matu. Žymus Amerikos fizikas Gibbs ir kiek vėliau ne- 
mažiau žinomas Vokietijos fizikas Helmholtz'as, pasirėmę termodinamikos 
I-ju ir II-ju dėsniais, davė tikslią formulą, kuri suriša sistemos išvidinės 
energijos atmainas su šilimos efektu ir mechanišku arba kitokios formos 
darbu. Einant šitų fizikų mokslu, kiekviena sistema pasižymi tam tikra laisva 
energija ir tam tikra surišta energija. Gautas mechaniškas arba kitos formos 
darbas visuomet yra lygus laisvos energijos atmainoms ir yra tikras che- 
miško giminingumo matas. O dalis sistemos energijos“ pasilieka dažniausiai 
šilimos pavidalu nevirsdama darbu. Sita Gibbso-Helmholtzo formula tarp 
kitko sako, kad visa reakcijos šilima virsta darbu tiktai tada, kada laisva 
sistemos energija nepareina nuo temperatūros ir aplamai visokioms reakci- 
joms prie absolutinio temperatūros nulio. Taigi, Bertheloto principas galioja 
tik šitais dviem atsitikimais. 

Bešališkumo dėliai reikia čia dar pridurti, kad. maksimumo darbo prin- 
cipą paskelbė garsus Danijos fizikas ir chemikas Thomsen'as keliais metais. 
anksčiau kaip Berthelotas ir taip pat yra atlikęs daugybę bandymų termo- 
chemijos srityje. Taigi, termochemijos kūrėjais reikia laikyti abu tuodu vyru: 
Thomseną ir Berthelotą. Jų dviejų darbai sudaro tvirtą pagrindą termodina- 
miniams tiziko-chemiškų procesų tyrinėjimams ir, galima pasakyti, jų darbai 
privertė fizikus ir chemikus studijuoti reakcijas termodinamikos atžvilgiais. 
Todel čia nuopelnai chemijai neabejotini ir labai dideli, nepaisant to, kad 
Bertheloto ir Thomseno nustatyti dėsniai pasirodė netikslūs. 


per toli nuo jo, išvidinės sistemos energija ir laisva „energija nepareina nuo 
temperatūros. Taigi, Nernstas stengiasi įrodyti, kad Bertheloto maksimumo 
darbo principas šitose ribose yra labai tikslus principas ir, aplamai, tinkamas 
principas, nes chemikas dažniausiai darbuojasi ne per toli nuo absoliutinio nulio. 

Su šita Nernsto išvada galima ir nesutikti. Betgi ji yra charakteringa kaip ro- 
danti, kokio poveikio turi Bertheloto vardas ir šiandien didelių chemikų tarpe. 
* A ai 

Kaip jau pasakyta, daug savo gyvenimo metų Berthelotas pašventė 
parako ir aplamai sprogstamų medžiagų tyrinėjimams, ir jeigu šitoje, pasa- 
kysiu, baisioje chemijos srityje šiandien yra šiokia tokia tvarka, tai visų pirma 
dėkui Berthelotui. . 

Sprogstamomis medžiagomis aplamai vadinama tokios medžiagos arba 
tokie mišiniai, kuriuose vyksta degimo, skilimo ir kitokios reakcijos labai 
dideliais greitumais, palaisvindamos didelius kiekius šilimos ir sukeldamos 
didelius spaudimus del daugybės dujinių produktų. Struktūros ir sudėties 
atžvilgiu sprogstamos medžiagos pasižymi elektroneigiamų atomų ir radi- 
kalų gausingumu. Bertheloto laikais buvo manoma, ir šiandien dar kai kurie 
mano, kad sprogstamos medžiagos yra nepastovios sistemos, kuriose ir savaimi 
vyksta chemiška atmaina, tik paprastai nedideliais greitumais. Bet vandenilio 
ir deguonies mišinys, vadinamos griausmingos dujos, gali laikytis neaprėžtą 
laiką be jokių atmainų, ištisus amžius, o padegus tą mišinį, paveikus elektros 
kibirkštim arba, pageliau, įmetus į jį juodos platinos gabaliuką tuojau įvyksta 
sprogimas. Ligi paskutiniųjų laikų labai daug vartojamas chemijos labora- 
torijose amonio nitratas buvo laikomas labai pastovia medžiaga, ir niekam į 
galvą negalėjo ateiti mintis, kad tai yra sprogstama medžiaga, kol neįvyko 
baisus sprogimas didelio kiekio amonio nitrato Ludvigshaieno chemiškoje 
* dirbtuvėje. Jeigu amonio nitrate susprogdinti nedidelį kiekį fulminato, tai 
sprogsta ir visas amonio nitrato kiekis. Antra vertus, ta pati sprogstamoji 
medžiaga, sakysime piroksilinas, padegtas nedideliame kiekyje, labai greitai 
ir labai efektingai sudega be jokių naikinimo arba ardymo eiektų. O jeigu 
tame pačiame piroksilino kiekyje susprogdinti truputį fulininato, tai įvyksta 
sprogimas, arba piroksilino detonacija, ir tas sprogimas gali suskaldyti ak- 
menį arba kitą kokį kietą pamatą, ant kurio buvo padėtas piroksilinas. Čia 
reakcija vyksta tokiu dideliu greitumu, jog apylinkos oras ir kitokia medžiaga 
neturi laiko pasiduoti, kad del sprogimo susidarančios dujos galėtų ramiai 
išsiplėsti. Todel susidaro labai didelis spaudimas, ir visa sprogimo pajėga 
veikia pagrindą. 

Berthelotas pirmutinis atkreipė dėmesio į šituos dalykus, ir labai tiksliais 
matavimais nustatė skirtumą tarp paprasto degimo, arba deilagracijos, ir 
sprogimo, arba detonacijos. Jis įrodė, kad deilagracijos greitumas yra tik 
keli šimtai metrų, tuomet kai sprogimo greitumas yra keli kilometrai. Taip pat 
jis įrodė, kad reikalinga tuo ar kitu būdu pradėti sprogimą, įį įvesdinti. Čia var- 
tojama įvairūs būdai: padegimas, kaitinimas, elektros kibirkštis, šviesa ir elek- 
tros kibirkšties pagalba sprogdinimas fulminato kapsulės arba fulminato pa- 
trono (iulminatas yra druska gyvojo sidabro ir fulminato rūgšties HCNO, 
vadinasi, fulminato formula tokia: Hg C;N+0O,). Visos sprogstamos medžiagos 
gali būti susprogdintos, sprogdinant jose fulminato patroną. 

Berthelotas atkreipė dėmesio ir į tai, kad nuo to būdo, kuriuo prade- 
damas, arba įvesdinamas, sprogimas, pareina paties sprogimo būdas. Antai, 
paprastu paraku užpildžius du geležies cilinderiu, atdarus iš vieno galo ir 
uždarytus iš kito galo, galima įvesdinti parako sprogimą viename cilindery 

Bikfordo šniūru, o antrame fulminato kapsulės pagalba. Pirmuoju atveju 
sprogimas visiškai nepalies cilinderio, o antruoju atveju geležinis cilinderis 
bus sudraskytas. Po šito Bertheloto įrodymo buvo net manoma, kad spro- 
gimo galybė pareina ne tiek nuo pačios sprogstamos medžiagos, kiek nuo 
pradinio impulso. Taip pat ir sprogimo sklidimo greitumas ir, pagaliau, pačios 
sprogimo reakcijos pareina nuo šito pradinio impulso, 

Visa tai Berthelotas įrodė atatinkamais, dažnai labai pavojingais, ekspe- 
rimentais, ir šiandien dar Collėge de France galima matyti įvairius Bertheloto 
prietaisus bei aparatus, kuriais jis atliko šituos keblius ir pavojingus bandy- 
mus, Tenka stebėtis, kokios nepaprastos ištvermės ir drąsumo turėjo šitas 
žmogus. 

Toliau, Berthelotas pirmutinis įrodė buvimą sprogimo bangos ir savo 
eksperimentais bei matavimais patikrino sprogimo bangos, arba detonacijos 
bangos, greitumo formulą v=29354 V 2. kurią jis pats išvedė pasirėmęs 
dujų kinetine teorija. Cia T reiškia absoliutinę sprogimo temperatūrą, o 
d— dujų sūdrumą. Berthelotas įrodė, kad šita detonacijos banga susideda 
iš dviejų bangų. Viena tų bangų skleidžiasi tokiu pat greitumu kaip garsas 
ore. Šita banga pareina tik nuo periodinių atmainų oro spaudimo, sudarytų 
sprogimo. Antroji banga pareina nuo paties sprogimo chemiško proceso ir 
greitumas tos antrosios bangos žymiai didesnis kaip  pirmosios—yra grei- 
tumas, kuriuo skleidžiasi chemiška reakcija. Taigi, detonacijos, arba sprogimo, 
banga yra tokių dviejų bangų superpozicijos išdava. 

Kiekvienas sprogimas sudaro dar vadinamą nuotrankos bang4. Dalykas | 
čia tas, kad sprogstamoji medžiaga sprogdama visų pirma . pasižymi tam 
tikrais ardymo efektais artimiausioje apylinkėje. Tuo pačiu laiku iš sprogimo 
židinio skleidžiasi dvi bangos: viena—tiesioginė—nuo sprogimo židinio, o 
antra—atžagarinė—į sprogimo židinį* Tų bangų priežastis yra staigus ir 
smarkus padidėjimas oro spaudimo, arba vandens siidrumo, arba žemės įtem- 
pimo, aplamai, staigi ir žymi aplinkos pusiausviros perstuma, kurią sudaro 
labai dideliu greitumu pasklindančios dujos. Staiga padidėjusį oro spaudi- 
mą, arba vandens sūdrumą, arba kietos medžiagos įtempimą seka toks pat 
oro ir vandens staigus išsiplėtimas arba kietos medžiagos įtempimo puolimas. 
Tokiu būdu mes ir gauname dvi bangas, kurios skleidžiasi priešingomis 
kryptimis ir ore, ir žemėj, ir vandeny. Tos dvi bangos ir sudaro tai, kas 
vadinama nuotrankos banga. Šita banga skiriasi nuo detonacijos bangos 
tuo, kad jos greitumas ir galybė greitai eina mažyn, tolinantis nuo sprogimo 
židinio. Taigi del šitos nuotrankos bangos kyla visi tie . atsitikimai, kada 
vienos minos vandeny sprogimas sudaro sprogimą ir kitų minų, arba vieno 
parako sandėlio sprogimas susprogdina ir kitus „sandėlius. Tai bus sprogi- 
mai sukelti, taip sakant, indukcijos.— Pagaliau, ardymo ir naikinimo efektai, 
kurie pasirodo įvairiose vietose, kai kada itin toli nuo sprogimo židinio, 
taip pat yra šitos nuotrankos bangos išdava. . 

Berthelotas netik mėgino išmatuoti nuotrankos bangos greitumą, bet 
ir nustatyti tą atokumą nuo sprogimo židinio, kuriame ta nuotrankos banga 
pasižymi dar ardymo efektais ir savo smūgiu gali sukelti dar naują sprogimą, 
jeigu jos pakeliui atsirastų sprogstamoji medžiaga. Nuotrankos bangos vei- 
kimo ribos apytikriai yra proporcingos kvadratinei šakniai iš sprogstamos 

medžiagos kiekio ir pareina dar nuo tos medžiagos sudėties. O indukcija 
per atokumą yra tiesioginai proporcinga sprogstamos medžiagos kiekiui ir 
taip pat pareina nuo jos sudėties. Paskutinioji taisyklė galioja nedideliems 
sprogstamos medžiagos kiekiams. Esant dideliems kiekiams, indukcijos vei- 
kimo distancija bus atatinkamai didesnė, bet jau nebe proporcingai sprog- 
stamos medžiagos kiekiui. Tikslių formulų šitiems santykiams ligi šiol 
nesurasta. 

Kad vieno parako sandėlio sprogimas nesusprogdintų kito sandėlio 
arba, kad įvykus sprogimui parako dirbtuvėje tas sprogimas nepakenktų 
žmonių gyvenamoms vietoms, išlaikymas tam tikro atokumo tarp panašių 
vietų yra kategoriškas imperativas. Suskaičiuojant šitą atokumą prisilaikoma 
aukščiau nurodytų taisyklių. 


Berthelotas darė ir pirmas pastangas duoti įvairių sprogstamų medžiagų 
racionalią klasifikaciją. Tos klasifikacijos pagrindan Berthelotas deda vadi- 
namą charakteringą sprogstamos medžiagos sandaugą, būtent, V. t, arba 
V, . O. Tai yra sandauga iš to tūrio, kurį užima iš sprogimo kilusios dujos, 
į sprogimo temperatūrą arba į sprogimo reakcijos šilimos efektą (O). 
Šita sandauga Berthelotas, taip sakant, matuoja sprogstamos medžiagos 
sprogimo galią. Jis pats savos kalorimetrinės bombos pagalba nustatė visai 
eilei sprogstamų medžiagų sprogimo šilimą bei sprogimo temperatūrą ir iš 
šitų sprogimo eksperimentų sugebėjo suskaičiuoti, vadovaudamasis termoche- 
mijos principais, kai kurių sprogstamų medžiagų susidarymo šilimą. 


Siaip jau sprogstamos medžiagos sudaro tris klases, arba grupes: 

1) Medžiagos, kuriomis įvesdinama, arba pradedama, kitų medžiagų 
sprogimas; pavyzdys: fulminatas. Tai yra baisiausios medžiagos, labai smar- 
kiai ardančios. 

2) Sprogstamos medžiagos, kurios išvysto varomąją, arba stumiamąją, 
jėgą ir kurių veikimas galima reguliuoti; pavyzdžiai: paprastas parakas ir 
įvairios rūšys parako be dimų, vartojamo šautuvuose, patrankose ir pan. 

3) Ardančios medžiagos; pavyzdžiai; dinamitas, nitroceluloza, pikrino 
rūgštis, melinitas, liditas, šimoza ir pan. Sitos sprogstamos medžiagos var- 
tojamos ir karo reikalams, ir kalnams bei uoloms ardyti, statant tunelius ir 
atliekant kai kuriuos hidrotechnikos darbus. Pagaliau, tos ardymo medžiagos 
vartojamos anglių ir kitokių mineralų kasyklose, nes per trumpą laiką čia 
galima suardyti dideles mases kietos kompaktinės medžiagos ir gauti tą 
medžiagą mažesniais gabalais. 


“ 

Pagaliau Berthelotas ypatingo dėmesio atkreipė į taikinimą sprogstamų 
medžiagų anglių kasyklose ir pirmutinis nurodė tinkamiausias tam reikalui 
sprogstamas medžiagas. Anglių kasyklose labai dažnai susitelkia įvairios 
degamosios dujos, kaip, pavyzdžiui, metanas, kurios, susimaišusios su oru, 
sudaro sprogstamą mišinį. Sprogimai tokių mišinių ir dabar nemaža naikina 
angliakasių, o praeitais laikais reikalaudavo ištisų ' hekatombų.  Berthelotas 
manė, kad, vartojant sprogstamąją medžiagą anglies skaldymui, angliakasiams 
bus daug mažiau šansų nukentėti nuo sprogimo dujų mišinių. Reikia tik 
surasti tokia sprogstama medžiaga, kuri sprogdama nepadegtų dujų mišinio. 
Šita prasme jis yra atlikęs visą eilę tyrinėjimų bei bandymų ir aliau nu- 
rodė tokias sprogstamas medžiagas, kurioms galima primaišyti kaitias me- 

džiagas gesinančias liepsną. Tokios medžiagos, sprogdamos, duoda trumpai 
trunkančias liepsnas, kurios nebesugeba padegti kasyklų dujų. 

Tarp kitko, Berthelotas atkreipė dėmesio į vadinamus karbonitus, ku- 
rie susideda iš nitroglicerino. (259/;), kalio salietros (349/5), mineralinių mil- 


amonio nitrato su naitalino, mineralinių miltelių ir dervos priemaišomis). 


Šitos sprogstamos medžiagos šiandien plačiai vartojamos anglių ka- 
syklose. Jos nepadega sprogstamųjų, dujų, jeigu tų dujų būtų susitelkę ka- 
sykloje, Antra vertus, sprogstama medžiaga per trumpą laiką suardo dide- 
lius sluoksnius kietos anglies, ir angliakasiams lieka tiktai suardymo krūvos 
nuvalyt. Taigi, jiems relativiai mažiau laiko prisieina būti po žeme, kur jiems 
grėsia spogstamų dujų pavojus. Jeigu 1831-40 metais kiekvienam 10.000 anglia- 
. kasių atseidavo 10 žuvusių nuo sprogstamųjų dujų sprogimo, tai jau 1961 . 
metais atseidavo tik 0,39. Taigi, taikinimas sprogstamų medžiagų šitoje sri- 
tije žymiai prisidėjo darbininkų gyvybei išlaikyt.— 

Ir čia mes tik pažymėjome svarbiausius Bertheloto darbų. Ir. šiandien 

dar sprogstamų medžiagų sritis yra pilna, kaip Indijos džungliai, visokių 
paslapčių bei pavojų. Yra dar visa eilė ' neišspręstų klausimų. Pavyzdžiui, 
to paties Bertheloto darbu mes žinome, kad reikia pasirūpinti gauti, sakysime, 
nitrocelulozą tyrai, be jokių priemaišų, jei norima, kad spontaninio skilimo 
ir sprogimo savaimi, be jokios matomos priežasties, pavojus būtų pašalintas. 
Bet yra faktas, kad ir rūpestingai pagaminta nitroceluloza ir kitos sprogsta- 
mos medžiagos vis d„lto kai kada nei iš šio nei iš to sprogsta. Aplamai, 
mes šiandien dar neturime pilnos teorijos tokios sprogstamos medžiagos, 
kurią galima būtų kontroliuoti ir pilnai suvaldyti be jokio pavojaus žmonėms. 
Bet šituose džiungliuose pirmutinius takus pramynė Berthelotas ir nurodė: 
kryptį tolimesniems darbams. 

Kalbant apie Bertheloto darbus šitoje srityje, negalima nepaminėti jo 
gabių ir garbingų bendradarbių, kaip Vieille, Malard ir Le-Chatelier. 
Be šitų mokslininkų pagalbos Berthelotas nebūtų galėjęs atlikti savo didelio 
darbo. Vieille tarp kitko pirmutinis surado ir paraką be dumų želatinuotos nitro- 
celulozos pavidalu. 

Pagaliau negalima nepabrėžti, jog, veikdamas šitoje pavojingoje srityje 
Berthelotas siekė pažinti sp:ogsiamas medžiagas ne kaipo karo priemonės, 
o kaipo galingų jėgų versmę, reikalingų atlikti dideliems kultūriniams ir tai- 
kos darbams. | 

Apie sprogstamas medžiagas Berthelotas parašė didelį 2 tomų veikalą 
„Sur la force des matiėres explosives“. Sitame veikale Berthelo- 
tas duocč) daugybę pavyzdžių savo maksimurio darbo principo taikinimo, 
principo, kurį jis ir surado ėmęs studijuoti :į/0gstamas medžiagas. 


Tai tiek del Bertheloto darbavimosi chemijos srityje. Šitie darbai buvo 
tinkamai įvertinti netik prancūzų visuomenės, bet ir viso civilizuoto pasaulio. 
1871 metais Paryžius, dėkingas Berthelotui už jo darbus Paryžiui ginti, iš- 
rinko jį į pirmąjį trečiosios Respublikos Parlamentą, o 1881 metais jis buvo 
paskirtas senatorium ligi gyvos galvos. Dar anksčiau, būtent 1863 metais, 
jis buvo išrinktas Medicinos Akademijos nariu, 1873 metais Paryžiaus Mokslų 

Akademijos nariu ir ligi 1896 metų buvo jau visų Europos akademijų narys. 
1900 metais buvo išrinktas „nemirtinguoju“ Prancūzų Akademijos nariu. 


* 
* + 


Dauguma mokslininkų, ypač šių dienų, yra siauri specialistai, kurie 
dirba tik vienoj kurioj srity, visiškai nesuprasdami ir nesirūpindami suprasti, 
kaip jų specialinė sritis yra surišta su kitomis mokslo sritimis, su filosofija 
ir etika, ir kurie yra mokslo santykiai su meno, dailės ir religijos pasauliu. 
Berthelotas buvo kitos rūšies mokslininkas. Nepaprastai gabus ir produk- 
tingas darbininkas chemijos srityje, jis stengėsi nustatyti santykius tarp savo 
specialybės ir kitų žmogaus minties veikimo sričių. Jam visą laiką rūpėjo 
filosofijos ir etikos problemos, ir jis, tarytum, sekdamas . vieną didelių 
precizijos mokslų pranokėjų, Pranciškonų vienuolį Rogerą Bakoną, manė, 
kad darbas precizijos mokslų srityje privalo vadovautis doros dėsniais. Sitą 
etinį Bertheloto nusistatymą puikiausiai apibūdina dabartinis Prancūzijos 
ministeris pirmininkas Raymondas Poincarė, kuris pats yra žymus mokslo 
vyras, šiais žodžiais: 

„Berthelotas nepasitenkina tuom, kad parašė daugybę šaltų mokslo 
traktatų. Jo darbas yra apimtas prozelitizmo ugnimi ir apsiaustas moraliniu 
spindėjimu. Savo laiške Renanui 1893 metais Berthelotas sako, kad jeigu 
pozitivus mokslas ir nestato sau tikslo surasti visų daiktų pradžią ir galą, o 
pasitenkina tik faktų tėmijimu ir nustatymu santykių tarp jų, tai vis delto 
eksperimentinis metodas galima taikinti ir studijuojant ekonomikos, politikos 
bei etikos problemas. Žmogaus protas stengiasi prasiskverbti ir į tas nežino- 
mas sritis, kurios randasi už tėmijimo ribų. Tas žmogaus protas tai sumano 
įvairias metalizines sistemas, su kurių pagalba jis stengiasi išaiškinti ir su- 
prasti žmogaus ir pasaulio likimą, tai ieško prieglaudos ir ramybės religijos 
srityje. Berthelotas pripažįsta kiekvienam žmogui teisę, vadovaujantis savo 
proto reikalavimais ir savo širdies troškuliais (geismais), tvarkyti savo išvi- 
dinio gyvenimo elementus, ir skelbia savo pažiūras be jokio  dogmatizmo. 
Greta su pozitiviu mokslu Berthelotas pripažįsta dar ir „idealų mokslą“, 
kuris kol kas pasireiškia mums kaip migloje. Sito idealaus mokslo mes ma- 
tome šiandien tik kai kuriuos neaiškius konturus. Bet tilosotija, kuri sten- 
giasi apimti tokias sritis, į kurias negali prasiskverbti prityrimas, privalo, anot 
Bertheloto, kiek galėdama remtis mokslu ir realybe. Sita ideja glūdi visų 
etinių ir socialinių Bertheloto teorijų pagrinde. Taikindamas savo pažiūras 
demokratijai, Berthelotas tikisi pakelti demokratijos reikšmę, padaryti jos 
uždavinius kilniais racionaliniu visuomenės auklėjimu“. 

Panašias mintis pareiškė Berthelotas ir savo prakalboje, atidengiant di- 
deliam savo draugui Renanui paminklą. Šita prakalba baigiasi tokiais žodžiais: 

„Tikėkime, kad žmonija, pasilaisvinusi nuo dogmų slėgimo, paskelbs 
aukščiausiu savo gyvenimo tikslu prievolės ir gerumo etiką, tiesos ir soli- 
darumo siekimus. Sita ateities etika bus atskirta nuo visokios rūšies sim- 
bolizmo ir nuo visokių viršgamtinių priemaišų“. 

Panašios Bertheloto mintys išvystytos ir visoje eilėje jo veikalų, kaip 
„Mokslas ir filosofija“, „Mokslas ir etika“, „Mokslas ir 
auklėjimas“, „Mokslas ir laisvamanybė“. 

Taigi, Berthelotas buvo ne tik didelis mokslininkas, bet ir visuomeni- 
škas žmogus. Tai labai retas atsitikimas mokslininkų tarpe. Dažniausiai di- 
deli mokslininkai yra antivisuomeniški padarai tąja prasme, kad juos labai 
sunku įterpt į tos ar kitos visuomenės rėmus. Jieyra dideli individualistai ir 
gyvena kaip tikri vienuoliai. Tuom aš nenoriu pasakyti, kad jie yra egoistai, 
nes jie nesiekia jokio pelno, nesivadovauja jokiais asmeniniais motivais savo 
mokslo darbe ir visuomet yra labai nuoširdūs, be jokios atodairos pareikš- 
dami savo nuomonę. Todel į juos labai dažnai žiūrima kaip į labai keistus 
ir nenormalius žmones. Bet yra daug mokslininkų ir kitos, menkesnės, rūšies, 
kurie visuomet gerbia tai, kas reiškia pajėgos, ir savo darbe vadovaujasi 
pelno motivais. Jiems visų pirma rūpi padaryti tokių suradimų, kurie įgalintų 
juos gauti patentą. Berthelotas skiriasi ir nuo vienų ir nuo kitų. Jis per visą 
savo gyvenimą nepaėmė nė vieno patento, nepaisant to, kad jo darbai pa- 
daugino medžiaginius turtus ne tik Prancūzijos, bet ir visos žmonijos. Taigi, 
šita prasme jis arčiau stovi prie pirmos rūšies mokslininkų, prie tikrai di- 
delių mokslininkų; bet jis yra ir visuomeniškai nusistatęs žmogus, jis jaučiasi 
ne tik mokslininku, bet ir savo krašto piliečiu, ir todel kada kraštas to rei- 
kalauja ir kada susidaro visuomeninio-politinio veikimo tinkamos sąlygos, 
nelaužydamas savo sąžinės, Berthelotas neatsisako aktingai dalyvauti visuome- 
niniame ir politiniame gyvenime. 

Išrinktas 1871 metais į trečiosios Respublikos pirmąjį Parlamentą, jis 
' priima šitą išrinkimą, ir aktingai dalyvauja valstybiniame gyvenime, ypač daug 
laiko atiduodamas auklėjimo ir švietimo klausimams. 

1881 metais, kaip senatorius, jis pirmininkauja Auklėjimo Komisijai, kurios 
uždavinys suprojektuoti Prancūzijos įvairių laipsnių mokyklos reformą. 

1886 metais jis ima švietimo ministerio vietą Goblet'o kabinete. Būda- 
mas švietimo ministeris, jis suprojektavo tą Prancūzijos mokyklos reformą, 
kūri pradėta vykinti dar prie jo, bet kuri galutinai pravesta tik didžiajam 
karui pasibaigus. Etika ir mokslas užima priederančią jiems vietą reformuo- 
toje Prancūzijos mokykloje. Jos programa sustatyta taip, kad įskiepytų jau- 
nimui mokslišką ūpą ir išvystytų jame sugebėjimą moksliškai galvoti. 

Jam teko būti net ir užsienių reikalų ministeriu Bourgeois'o kabinete. 

Ar mokslininkas, ar politikas, Berthelotas visą savo gyvenimą ištikimai 
tarnauja demokratijai. Jis yra giliai įsitikinęs, kad žmonijos progresas neišdygsta 
staiga ant tyrų likimo laukų, o yra intensingo darbo ir kultūros vaisius. 
Tinkamas tokiam darbui ir kultūrai sąlygas gali laiduoti tik demokratija. Va- 
dinasi, pasaulio taika ir civilizacijos plėtotė yra surištos su demokratijos plė- 
tote ir jos ištobulinimu. 


1901 metų lapkričio mėn. 24 d. sukako 50 metų nuo to laiko, kada 
Berthelotas paskelbė savo pirmutinį mokslo darbą ir įsigijo daktaro laipsnį. 
Tai buvo didelė tautinė Prancūzijos šventė, kurioje dalyvavo visas civilizuo- 
tas pasaulis. Iškilmės įvyko Sorbonos didžiojoj salėj, pirmininkaujant Respubli- 
kos Prezidentui Loubet'ui. Tose iškilmėse dalyvavo visa Respublikos vyriau- 
sybė, visų svetimų valstybių pasiuntiniai, delegatai įvairių mokslinių orga- 
nizacijų bei įstaigų iš viso pasaulio ir daugybė publikos. Berthelotą norėjo 
atvežt į šitą susirinkimą Respublikos Prezidento karietoje, eskortuojant ją 
garbės legionininkams. Berthelotas nesutiko su tuom ir atėjo į Sorboną pėsčias, 
apsisiautęs dideliu apsiaustu ir užsimovęs ant akių didelę skrybelę, kad jo 

pakeliui nepažintų. Susirinkime Berthelotas sėdosi tarp delegatų, 0 jo žmona 
su 4 sūnumis, 2 dukterimis ir anūkais sėdosi garbės vietose. Respublikos 
Prezidentas sutiko Berthelotą, apkabino ir pabučiavo jį; po to pradėta skai- 
tyti daugybė adresų ir linkėjimų. Mokslas yra vienintėlė sritis, kur išnyksta 
tautiniai prietarai ir šovinizmo barbariški reiškiniai. Bertheloto iškilmėse tai 
pasireiškė nuoširdžiu vokiečių mokslininkų dalyvavimu, ir tų laikų didžiausis 
Vokietijos chemikas Emilis Fischer'is, kuris, eidamas Bertheloto praskintais 
takais, pasižymėjo sinteziu cukrų srityje ir atliko visą eilę priruošiamųjų darbų 
baltimų sintezio srityje, sveikindamas Berthelotą vokiečių mokslininkų vardu, 
apibūdino jo reikšmę šiais žodžiais: 

„Kad mokslas neišsibarstytų perdaug įvairiose specialybėse ir nedege- 
neruotų, reikalingi yra tokie mokslo vyrai, kurių protas apima visas mokslo 
sritis. Berthelotas buvo toks mokslininkas. Kad tik jis nebūtų paskutinis 
tokios rūšies mokslininkas!“ 

Bertheloto gyvenimas nėra laisvas nuo likimo smūgių, kurie ypač smarkiai 
palietė jį senatvėje. Mirė jo vyresnioji duktė ir greitai po to žuvo geležin- 
kelio katastrofoje tos dukters sūnus, mylimas Bertheloto anūkas. Berthelotas 
tuomet turėjo jau 70 metų amžiaus, o jo žmona per 60 metų. Senelis Berthe- 
lotas, kaip tikras stoikas, nuėjo į morgą, kad surastų savo anūko Oliviero 
« kūną smarkiai sužalota katastrofos. Sunkūs įspūdžiai, surišti su šituo atsi- 
tikimu, prislėgė likusius jam dar gyventi metus, o jo žmona nuo to laiko 
ėmė rimtai sirginėti. Ji labai susilpnėjo 1907 metų pavasary. Nebegalint jai 
atsikelt iš lovos, Berthelotas tapo jos geriausias slaugytojas. 1907 metų kovo 
mėn. 18 d. atėjo galas, kurį Berthelotas aiškiai numatė, įspėdamas apie tai 
vaikus ir pažįstamus. Jo negalima buvo atitraukti nuo jo žmonos. Kada ji 
pasimirė, jis ją pabučiavo ir labai sujaudintas pareiškė, kad norįs pasilsėti 
savo kabinete. Į kabinetą jį palydėjo sūnus, bet po dvejeto valandų įėjęs 
pažiūrėti tėvo rado jį nebegyvą. Sena ir nuvarginta Bertheloto širdis nebeišturėjo. 

Prancūzų tauta nepanorėjo ir po mirties perskirti tų dviejų žmonių, 
kuriuodu taip gražiai ir draugiškai išgyveno ilgus metus, padėdamu vienas 
antram. Abudu Berthelotai buvo iškilmingai palaidoti Panteone, kur ilsisi kū- 
nai kai kurių Prancūzijos dvasios didvyrių. , 

Berheloto gyvenimas— gražus pavyzdis nenuilstamo darbo be jokios ato- 
dairos į asmeninius motivus. Kokiais kilniais principais jis vadovavosi savo 
mokslo darbuose matyti ir iš to, ką jis pats sako (1896 metais) apie save: 

„Mokslo žmogus privalo ieškoti tik vieno turto, būtent, tiesos. Stai jau 
praėjo pusė amžiaus nuo to laiko, kaip aš subrendau. Per visą šitą laiką 
aš tarnavau teisėtumo ir tiesos idealinei svajonei, kuri nušvietė mano jau- 
nystę. Metai neatšaldė ir nenuramino šito mano troškulio siekti aukšto tikslo, 
nors jis būtų ir nepasiekiamas. Aš visuomet turėjau pakankamai valios reali- 
zuoti tai, ką aš laikiau dora ir gera sau, mano kraštui ir žmonijai. Nie- 
kuomet aš nežiūrėjau į savo gyvenimą kaipo turinti siaurą, apribotą tikslą. 
Man visuomet atrodė, kad tai yra labai nuobodus ir neišmintingas gyvenimo 
objektas —ieškoti geros vietos arba piniginių turtų, kurie galų gale baigiasi 
tik patenkinimu žemesnių žmogaus geidulių ir vulgariniais pasilinskminimais. 
Mano giliu įsitikinimu, laimės ieškojimas nėra žmogaus gyvenimo tikslas“. 

Lietuvos jauni chemikai užvis geriau patarnaus savo kraštui ir visai 
žmonijai, eidami Bertheloto takais. 

25. X. 27, Kaunas. Prof. V. Čepinskis. 

M. Berthelot'o nuopelnai organinių junginių 
sintezio srityje. 


Skaitė A. Purėnas, 
Lietuvos Universiteto profesorius. 


Fizikas-chemikas Nernst'as, apibūdindamas M. Bertheloto nuopelnus 
viename Berlino Chemikų Draugijos susirinkime, įvertino jo veikimą tarp 
ko kita šiais reikšmingais žodžiais: „Būtų perdaug ilga išvardinėti vien tik 
patys žymieji Bertheloto darbai, toks platus ir visašališkas buvo veikimas to žmo- 
gaus, kurį aš laikau vienu didžiausių bet kuriuo laiku buvusių mokslininkų“. 
Ir iš tikrųjų, Bertheloto darbai apima apie tris dešimtis. tomų ir, be to, 
dar apie pusantro tūkstančio įvairių memuarų ir šiaip jau smulkesnių straip- 
snių. Toks nepaprastas M. Bertheloto darbų gausumas liūdija apie išimtinai 
didelę to žmogaus energiją ir jo nepaprastą veiklumą. Savo darbus Berthe- 
lotas dėjo į „Annales de Chimie et Physigue“, kurių jis buvo nuolatinis ir 
veikliausias bendradarbis per ištisą trisdešimtį metų. Jis rašė taip pat į „Bul- 
letin de la Societė Chimigue de France“, į „Journal de Physigue“ ir į dau- 
gelį kitų periodinių leidinių. 

Tame nepaprastai dideliame Bertheloto darbų skaičiuj tenka skirti pirma- 
eilės ir antraeilės reikšmės darbai.. Pirmaeilės reikšmės darbų skaičiun tenka 
priskirti visi tie jo veikalai, kuriuose jo skelbiamosios idėjos ir aprašomieji 
joms paremti tyrimai teikia mokslui naujų minčių, tie jo darbai, kurie nai- 
kina įsisenėjusias pažiūras ir hipotezes, tiesdami mokslui naujus kelius. Tos 
rūšies Bertheloto darbai yra nemarūs, ir jie kaip tik pirmoje eilėje intere- 
„suoja ir mus minint to genialaus mokslininko šimto metų gimimo sukaktuves. 

Tiksliosios chemijos tėvas A. L. Lavoisier'as apibūdino chemijos 
mokslą šitaip: „Chemija, naudodama eksperimentui įvairias gamtos medžia- 
gas, turi tikslą jas skaldyti į sudedamąsias dalis ir tirti skyrium substancijas, 
įeinančias į tiriamųjų junginių sudėtį. Tokiu būdu chemija siekia savojo 
tikslo, eina prie tobulinimosi ardydama, skirstydama ir skaldydama medžia- 
gas į sudedamąsias dalis“. Trumpai sakant, didysis mokslininkas A. L. La- 
voisieras apibūdino chemiją kaipo analizio mokslą. Sis chemijos mokslo 
apibūdinimas nėra pilnas. Analizio metodu chemikas tegali suskaldyti jun- 
ginį į neskaldomąsias medžiagas--elementus, įeinančius į medžiagos sudėtį. 
Bet tuo dar chemiko darbas anaiptol nesibaigia. Jam 'dar pasilieka išspręsti 
kitas ne mažesnės svarbos uždavinys, būtent: tam tikru būdu neskaldomo- 
sios medžiagos—elementai—sujungti tikslu pagamint iš jų tą pirminę sub- 
stanciją, iš kurios tie elementai buvo gauti ją analizuojant. Vadinasi, jungi- 
nių analizį neišvengiamai turi sekti medžiagų sintezis. 

Palyginti veikiai buvo surastas būdas sintezio keliu iš elementų mine- 
ralinės kilmės junginiams gauti. Ne taip pigiai dalykai vyko su sinteziu medžiagų, 
įeinančių organizuotų kūnų ir jų sekrecijų sudėtin. Gana ilgą laiką buvo ma- 
nyta, jog teoriškai to klausimo išspręsti negalima. Pasak Bution'o, gyvosios | 
esybės esančios sudarytos iš organinių medžiagų, kurios, savo esmėje esan- 
čios skirtingos nuo mineralinių substancijų. „Yra“, sako Buifonas, „gyvoji 
medžiaga, išplitusi augalų ir gyvulių substancijose, kuri eina gyviesiems pa- 
darams maitintis, plėtotis ir daugintis“—Šis Buffono apibūdinimas negalėjo 
ilgai turėti reikšmės akyvaizdoje cheminio analizio, kuris konstatavo tuos 

pačius elementus tiek mineraliniuose, tiek ir organiniuose, būtent, augalinių 
ir gyvulinių medžiagų junginiuose. Bet analizio daviniai teteikė tik netobulus 
ir maža ką teįtikinančius mineralinių ir organinių junginių tapatybės įrodymus. 
Gana ilgą laiką šitie daviniai neturėjo žymių padarinių. Beveik ligi pat 1850 metų 
mokslininkų tarpe vyravo visiškai riški nuomonė, kad organinių junginių 
pasigamininas gyvuosiuose organizmuose priklauso nuo paslaptingos ir ste- 
būkligos gyvybės jėgos veikimo. 

1844 metais chemikas Gerhardas, apibūdindamas chemiko veikimą, 
tikrino, kad chemikas darąs viską priešingai gyvajai gamtai: jis deginąs, ardąs 
ir skaldąs medžiagas —jas analizuojąs, tuo tarpu kai gyvybės jėga veikianti 
sinteziškai: ji aistatanti junginį, suardytą cheminių ir fizinių jėgų pagalba. 

1849 metais žymusis švedų chemikas Berzelius viename savo vei- 
kalų dar vaizdžiau pareiškia tuo klausimu savo nuomonę sakydamas: „Išrodo, | 
kad gyvojoj gamtoj elementai seka tais pačiais dėsniais, kaip ir negyvojoje 
gamtoje. Savitarpio elementų veikimo produktai vis delto žymiai skiriasi nuo 
neorganinės kilmės junginių. Jeigu pavyktų susekti to skirtumo priežastis, 
tai kartu su tuo būtų surastas raktas organinės chemijos teorijai. Bet ši | 
teorija yra tiek slėpininga, kad mes neturime jokios vilties jos suvokti bent 
dabartiniu laiku“.-- Tai nuomonės, pareikštos žymiųjų pirmosios Ks ala 
šimtmečio pusės chemikų organinių junginių sintezio klausimu. 

Tokiu būdu ligi: 1850 metų buvo manoma, kad organinių junginių pa- 
sidarymas pareina nuo paslaptingos gyvybės jėgos veikimo, tos jėgos, kuri 
ilgą laiką, lyg koki  nepereinama siena, skyrė organinės kilmės junginius 
nuo mineralinių. 

Vis delto jau ir pirmojoj devynioliktojo šimtmečio pusėje pasirodė vie- 
nas kitas faktas, griaunąs gyvybės jėgos šalininkų pažiūras. 1828 metais 
vokiečių chemikui F. W6hler'iui pavyko sintezio keliu gauti gyvų orga- 
nizmų disasimiliacijos produktas—šlapalas (urea). Kiek vėlėliau chemikas 
Kekule gana painiu būdu buvo pagaminęs acto rūgštį. Trumpai sakant, 
atsirado faktų, nebesuderinamų su vyraujančiomis pažiūromis. . Bet į šitos 
rūšies faktus žiurėta savotiškai. (Gautieji sintezio būdu organiniai junginiai 
buvo laikomi esančiais pačioje neorganinių junginių riboje. Be to, ligi 1850 
metų organinių junginių sintezio pavyzdžiai buvo tokie reti, kad didžiuma 
mokslininkų laikė visiškai negalimu daiktu nustatyti bendrus metodus tos 
rūšies junginiams gauti. 

M. Berthelotas maž daug 10 metų laikotarpyje savo nemariais tyrimais 
pagamino ištisą eilę organinių junginių sintezio būdu ir nustatė aiškų ga- 
limumą tiems junginiams gauti išimtinai tizinių ir cheminių jėgų pagalba be 
jokio įsikišimo į tų junginių gaminimosi procesą gyvybės jėgos. 

1853 metais Berthelotas, dar tebebūdamas vos 25 metų amžiaus, jau 
paskelbė pirmąjį toje srityje savo darbą apie naturaliųjų riebalų sintezį: 

„Sur la synthėse dės principes gras natureles“. Šis sintezis turėjo žymiai 
didesnės reikšmės už F. Wėhlerio šlapalo sintezį jau vien tuo, kad šlapa- 
las sudaro gyvulių organizmų ekskrecijos produktą, tuo tarpu kai riebalai 
sudaro gyvųjų organizmų akelių . (celių) dalį ir net gi ištisus jų audinius. 
Gerokai anksčiau, 1823 metais chemikui CheuvreuV'iui buvo pavykę rie- 
balų analizio keliu nustatyti tas faktas, kad jie susideda iš glicerino ir riebiųjų 
rūgščių (palmitino, stearino ir olejino), esteriškai susijungusių. Berthelotas 

šiuo savo sinteziu parodė, kad šildant gliceriną su bet kuria iš organinių 
rūgščių uždaruose vamzdžiuose ligi 2000, rūgštys jungiasi su glicerinu, su- 
darydamos su kalbamosiomis rūgštimis gliceridus. Tokiu būdu skyrium buvo 
gauta palmitinas, stearinas ir olejinas. Sie junginiai, sumaišyti tinkamose 
proporcijose, duoda gyvulinės kilmės riebalus ir augalinės kilmės alyvas. 
Tiesa, šiam savo sinteziui Berthelotas pavartojo jau gatavą gliceriną ir gata- 
vas organines riebiąsias rūgštis, produktus, gautus iš organinių junginių 
šiųjų skaldymo keliu. Šiame sintezyje jis pasitenkino spręsdamas klausimą, ku- 
riomis sąlygomis riebiosios rūgštys ir glicerinas gali tarp savęs jungtis suda- 
rydami riebalų atskiras rūšis, taip išplitusias gyvojoje gamtoje. 

Tikram organinių junginių sinteziui padaryti buvo reikalinga sudaryti 
organinius junginius išeinant stačiai iš elementų, būtent, anglies, vandenilio, 
deguonies ir azoto. 1860 metais po daugelio bandymų Berthelotui pavyko 
susintezinti etilo alkoholis, kuris ligi to laiko tebuvo gaunamas glukozos ir 
kitų cukrinių medžiagų skaldymu veikiant fermentams  atsipalaiduojantiems 
iš mielių. Etilo alkoholiui gauti jis pavartojo štai kurį metodą: jis veikė eti- 
leną sieros rūgštimi ir gautąjį produktą destiliavo atskiedęs vandeniu. Re- 
zultatas buvo etilo alkoholis: 


HO ; 
CH, = CH) —SO, — CH; — CH5O: 

Bet ir šis sintezis taip pat dar nebuvo visai pilnas: vartojamasis reak- 
cijai acetilenas nebuvo pagamintas stačiai iš elementų, bet buvo gautas kaipo . 
įvairių organinių medžiagų skaldymo rezultatas. Pagalios tik 1867 metais 
jam pavyko stačiai sujungti anglį ir vandenilį Voltos lanke ir gauti aceti- 
leną. Tokiu būdu pilno organinių junginių sintezio klausimas buvo teigia- 
mai išspręstas. Pasirodė galima ir, palyginti dar gi ne sunkiai tam tikromis, 
tam tyčia pritaikintomis cheminėmis reakcijomis gauti organinių medžiagų 
stačiai iš elementų, kitaip sakant, įvykinti pilnas organinių junginių sintezis. 
Šie visi jo tyrimai buvo sudėti jo veikaluose „La chimie organigue fondėe sur 
la synthėse“ ir „Legons sur les mėthodes gėnėrales de synthėse en chimie 
organigue“ (1864). 

Dabar mums teks pažymėti, kokiu būdu Bertheloto tyrimai leidžia 
gauti sintezio keliu stačiai iš elementų vis labiau sudėtų ir labiau kom- 
plikuotų organinių junginių. . 

Palaida anglis ir palaidas vandenilis Voltos lanke tarpu savęs jungiasi 
sudarydami, tarp kitų produktų, acetileną CH==CH. Šis junginys galima lai- 
kyti pagrindiniu, nes iš jo galima gauti ištisa eilė naujų organinių junginių. 
Acetilenas betarpiškai jungiasi su vandeniliu duodamas etileną ir etaną: 

CH=CH--2H — CH,=CH; CH=CH--4H = CH, — CH. 

Su deguonimi šarminėje apystovoj duoda ecetatą: 
CH==CH-A-0-1—- KOH = CH; COOK. 
Oksidinamas acetilenas virsta vandeniu ir angliarūgštim: 
CH=CHĄ-50=H,0 1-2 €CO,. 

Su azotu duoda HCN: CH = CH-/-2N=2HCN. a 
Su metalais duoda karbidus (acetilidus): CH=— CH )- Cu = III >Cu 
C 


Acetilenas, jungdamasis tam tikromis temperatūrinėmis sąlygomis su 
H, ne vien tiktai tevirsta etilenu, etanu ir metanu—-keturiais pagrindiniais 
angliavandeniliais, bet, be to, dar jis, kaitros veikiamas, palankus konden- 
suotis ir duoti žymų kiekį benzolo C;H; ir nedidelius kiekius stirolo 


„Gil: 
C,H; — CH = CH,, antraceno As as fenantreno 


GH. CH, if naitalino | I(CH 


(Gautieji junginiai, tam tikromis sąlygomis jungiami su kitais angliavandeni- 
liais, gali duoti ištisą eilę naujų angliavandenilių. 

Antras Bertheloto pavartotasis metodas organiniams junginiams gauti 
tai vartojimas CO ir H„O. Deguonies oksidas, jį deginant, nesunku paversti 
anglies dioksidu CO,. Anglies oksidas šarminėje reakcijoj lengvai prijungia 
vandenį virsdamas formiatu: CO -- H5O —- KOH = HCOOK - H,O. 

Veikiant dideliu karščiu bario formiatą, šisai skyla duodamas ištisą eilę 
„ angliavandenilių: metaną, etaną, etileną ir propileną. 

Savo keliu angliavandeniliai eina kaipo pagrindinė medžiaga alkoholiams 
ir rūgštims gauti: metanas su deguonimi in statu nascendi duoda metilo al- 
koholį CH, -- O — CH,OH; etilenas su vandeniu duoda etilo alkoholį: 
CH, — CH; -- H5;O = CH;CH5OH; propilenas su vandeniu duoda propilo 
alkoholį: CH;.CH = CH; ! H5O = CH;CH5CH5OH. 

Angliavandeniliai ir alkoholiai sudaro pačias charakteringąsias organi- 
nes medžiagas, kadangi iš jų galima gauti ištisą eilę naujų organinių medžiagų. 
Taip, antai, oksidinimo procesu alkoholiai duodasi paverčiami ketonais, alde- 
hidais ir rūgštimis. Iš alkoholių gaunami eterai, iš alkoholių su rūgštimis 
pasidaro esterų. Tokiu būdu gaunama ištisa eilė organinių įunginių, 
kurių sudėtin įeina C, H ir O. Be to, aldehidai, ketonai, alkoholiai ir rūgštys 
tam tikromis sąlygomis reaguodami su NH; teikia naujų azotingų medžiagų 
eilę, kurių sudėtin, be C, H ir O, įeiną dar ir azotas. 

Be to, Berthelotas surado būdą angliavandenilių mišiniui gauti. 
Tam jis pavartojo hidrogeninimo metodą. Jis šildė organines medžiagas su | 
žymiu jodo vandenilio kiekiu užlydytame stiklo vamzdyje ligi 2750. Kalba- 
mojoje temperatūroje jodo vandenilis disocijuoja į jodą ir vandenilį. Del 
vykstančios vamzdyje disociacijos ir temperatūros susidaro vamzdyje gana 
didelis slėgimas. Tokiomis sąlygomis organinės medžiagos, reaguodamos 
su vandeniliu, gaivinasi. Vistiek kurios rūšies tos organinės medžiagos būtų, 
tomis sąlygomis jos virsta daugiausia sočiaisiais angliavandeniliais. Sis me- 
todas buvo pavartotas su labai komplikuotos sudėties organinėmis medžia- 

gomis, kaip antai, su mediena. Sis hidrogeninimo metodas rezultate davė 
angliavandenilių mišinį, savo savybėmis ir, matyt, sąstatu labai artimą gamtoje 
randamai naftai (petroliui). Bandymai su mediena parodė, kad tuo būdu beveik 
visa mediena virsta angliavandėniliais, atmetus tik labai nedidelį į jos sąstatą 
įeinantį anglies kiekį. 

Tą patį hidrogeninimo metodą Berthelotas pavartojo akmens angliui. 
Rezultatą jis gavo skystų angliavandenilių mišinio. keliolika kartų daugiau 
negu kad gaunama akmens anglies dervos sausai varant akmens anglį. Iš čia 
jis, darydamas išvadas, pareiškė mintį apie naftos (petrolio) kilmę. Jo nuo-: 
monė, organinių junginių liekanos, palaidotos žemės gelmėse, kaip tik atsi-- 
duria atatinkamose slėgimo ir temperatūros sąlygose, kuriose organiniai jun- 
giniai gali hidrogenintis ir virsti nafta. Tokiu būdu Berthelotas šiuo savo ty- * 
rimu vienas iš pirmųjų prisidėjo dar ligi šiol neišaiškintai naftos (petrolio) 
kilmės problemai spręsti, kurią nagrinėjo ištisa eilė mokslininkų, kaip antai: 
Moisson'as, Sabatier'as, Senderens'as, Engler'is, Mendelejev'as ir kiti, 

Bertheloto nustatytieji  organiniams junginiams gauti metodai greitai 
susilaukė paramos ir patvirtinimo kitų mokslininkų darbuose. Taip antai, 
jo artimiausiam bendradarbiui ir padėjėjui Jungileisch'ui sintezio keliu 
iš elementų gautąjį etileną pavyko paverst iš pradžios gintarine rūgštimi ir 
šią pastarąją —vyno rūgštimi. Tokiu būdu buvo realizuotas pilnas vyno rūg- 
šties sintezis raceminio junginio pavidalu. Siuo sinteziu buvo nustatyta, kad 
optiškai veikliųjų junginių taip pat galima pagaminti sintezio keliu nedaly- 
vaujant tame procese jokiems tiziologiniams faktoriams. 

„Sintezis“, rašė Berthelotas, „plečia savo užkariavimus išeidamas iš ele- 
mentų vis į labiau sudėtingų ir komplikuotų organinių junginių sritį ir sin- 
tezio eigai tąja prasme 'ribų nematyti“, 

Dabartinių laikų organinės. chemijos stovis pilnai patvirtina pranašingus 
M. Bertheloto žodžius. Begalinė daugybė organinių medžiagų, gautų 
anksčiau kaipo gamtos produktų, dabar galima pagaminti sintezio keliu. Kai 
kurių tos rūšies produktų gaminimas dabar vartojamas technikoj, pavyzdžiui, 
Graebės ir Lieberman'o alizarino sintezis, Baeyer'io indigo sintezis 
ir daugelis kitų. 

Berthelotas suprato gilią praktinę ir filosofinę organinio sintezio reikšmę. 
Baigdamas savo paskaitas 1864 metais Collėge de France pasakė: „Sintezis 
mus veda prie realizavimo tos pagrindinės minties, kad tos lizinės ir che- 
minės jėgos, kurios viešpatauja organiniuose junginiuose, yra lygiai tos pa- 
pačios, kurios vyrauja ir mineraliniuose junginiuose“. 

Tokiu būdu M. Berthelotas, sistemingai vykindamas organinių junginių 
sintezį, nustatė chemijos mokslo vieningumą ir nustatė pagrindinius metodus 
organiniams junginiams gauti. Tai ir yra svarbiausias. jo nuopelnas organinių 
junginių sintezio srityje. 

A. Purėnas. 

M. Berthelot'o reikšmė agronominės chemijos 
pažangoje. 
Skaitė V. Ruokis, 
Lietuvos Žemės Ūkio Akademijos docentas. 


Agronominių žinių kilmė. 


Agronominės chemijos“) tikslas yra vaisingai taikinti cheminius meto- 
dus žemės ūkio kultūrai kelti. Fizinių ir cheminių bylų sritys yra: dirvožemy, 
kur augalo šaknys ieško maisto, atmosferoje, gyvo augalo organizme ir še- 
riamojo gyvulio kūne Be to, cheminiai metodai dažnai taikomi perdirbant 
žemės ūkio produktus tam ar kitam tikslui. ; 

Žmogaus poveikiui mažiausiai pasiduoda atmostera, turinti augalo gy- 
venimui mūsų klimate lemiančios reikšmės. Nekalbant jau apie tai, jog va- 
sarojų rudenį pasėjęs ūkininkas grūdų negaus, jis ir pavasarį turi pagauti 
tinkamą sėjai laiką. Kitkart diena antra ar padidina ūkininko pajamas ar nu- 
varo jį į skurdą. Mūsų dienų moksliškoji meteorologija čia pasisako esanti 
bejėgė, bet kaimo žmonių galvose visada tvirtai sėdėjo ir tebesėdi mintis 
apie meteorologinių įvykių pareinamumą, o taip pat apie jų ryšius su orga- 
nizuotos gamtos gyvenimo fazėmis. Dažnai tenka girdėti pasakojant, kaip 
vienas, kitas tylus apylinkės ūkininkas tiksliai įspėja sėjos laiką ir gauna 
gerą derlių, 0 jo trumpai išreikšta nuomonė vėliau pasitvirtina, įgydama 
pranašavimo pobūdį. Kito gabaus, kad ir nemokyto, ūkininko teisingi paste- 
bėjimai virsta patarlėmis, plinta po šalį ir didina tautos kultūros laipsnį, o 
taip pat materialinį turtą. Mokslas stengiasi šias lūpomis vaikščiojančias mintis 
suderinti, pamatuoti ir plėsti fenologijos šaką. 

Daugiau pasisekimo turi ūkininkas, jei vykusiai pakreipia gyvulio virški- 
namajame latake einančias bylas. Tuomet jis pigiau gauna traukiamosios 
įėgos, pieno, mėsos, drabužio ir didelį kiekį svarbiausios augalams misti 
medžiagos —trąšos, arba mėšlo, kuris yra svarbiausis cheminis ir fizinis reaktivas 
dirvos. mikro ir makrotlorai plėtotis ūkininkui patogia kryptimi. Kam teko 
savo rankomis chemijos darbą dirbti, tas žino užeinamas čia dideles kliūtis, 
„ypač dažnas organinėį chemijoj. Jeigu ir knygoje beveik viskas surašyta— 
lygtys, vartotinų medžiagų kiekiai, koncentracijos, tai net tada galima kartais 
turėti nelauktų vaisių. (O kokia padėtis mūsų beraščio ūkininko, varančio 
“savo rankomis fizinį ir cheminį darbą: neturėdamas visiškai patikimų žinių 
apie reikolingų reaktivų kiekius, jų dėjimo laiką, tinkamesnę javų, gyvulių 

*) Kaip savuose žinomuose chemijos vadovėliuose, taip ir šiame straipsny io gerbia- 
mas autorius visur rašė „chimija“; mes tačiau, vienodumo dėliai, „chimiją“ visur perdirbėme 
į „chemiją“; mes manome dar, kad chemija turi daugiau ir istorinės teisės už chimiją, 
kadangi, kaip yra įrodęs prof. E. O. von Lippann'as (Uber das erste Vorkommen des 
Namens „Chemie“. Chemiker-Zeitung. Bd. 38 [1914] 685—686), seniausia versmė, kurioj 
suminėta miūsiškio mokslo vardas, yra Zosimas iš Panopolio Egipte (įtikimai trečia- 
jam: šimtm.), kuris, minėdamas aukso ir sidabro darymo meną, aiškiai vadina jį yypia, 
arba ynu<ia. Tuo tarpu kai ta iki šiol seniausia laikytoji chemijos vardo versmė Juliaus 
Firmiko Materno astrologiniame rašte „Mathesis“ (337 m. po Kr.), kur suminėta 
„alchimiae scientia“, pasirodo esanti sauvališka interpolacija, įterpta Firmikui vieno jo raštų 
leidėjo 15-me šimtmety. Red. 

gyvulių būrį.  (Gabesnieji viensėdžiuose ir net kaimuose susikrauna turtus; 
būdami kitiems pavyzdis, jie kelia žemės ūkio kultūrą. 

Mūsų dienų agronomijos mokslas, sutvarkęs, pamatavęs ir išplėtęs liau- 
dyje vaikščiojančias žinias, mažina ūkininkų darbe nesuprantamų veiksnių 
kiekį ir kelia vidutiniškų gabumų ūkininko derlių lig tam tikro laipsnio, kuris 
yra netoli nuo visų didžiausio duotomis sąlygomis. Cia reikia tik eiti žemės 
ūkio literatūros nurodymais. Sios minties tikrumą gerai įrodo Danijos ūkiai; 
bet ir Lietuvoje galima rasti nemaža atatinkamų pavyzdžių. 


Agronominės chemijos plėtojimosi apžvalga. 


Kitaip stovėjo agronomijos mokslas ir žemės ūkio kultūra Europoje 
dar prieš kokį šimtą metų. Nors praktinių žinių kiekis ir buvo nemažas, bet 
joms trūko tinkamų aiškinimų. Senovės romėnų, sakysim, jau žinota apie 
tai, jog nualintos žemės pasitaiso bedirvonaudomos arba įkrėstos. Jų mokėta 
skirti įvairių mėšlo rūšių poveikis, vartota mineralinės trąšos, būtent, pelenai, 
gipsas, mergelis, sėta lupinas ir kiti plaštakėčiai augalai kaipo žaliosios trąšos 
ir žinota vaismainio naudingumas; bet kadangi jų nemokėta šių faktų išaiškinti, 
tai daugelis jų surinktų žinių vėl buvo pamiršta paskesniais audringais laikais, 
o prie šio dalyko vėl grįžta tik nuo XIII šimtmečio pabaigos. Dar vėliau, į 
romėnų pastebėtus faktus naujieji autoriai prideda nereikšmingų prasimanymų. 

1563 metais prancūzas B. Palissy išleido knygą, kurioje druskos 
laikomos augalų mitybos pagrindu, o jų dirvožemy  sumažėjimas—derliaus 
smukimo priežastimi. Bet, matyt, tų laikų mokytoji visuomenė nebuvo pa- 
ruošta šioms mintims suprasti, nes vėlyvesnieji autoriai vėl grįžta prie klai- 
dingų hipotezių.  XVIII-jo šimtmečio galop Senebier'as parodė, jog ža- 
liuose lapuose anglies dvideginis skyla į anglį, darančią augalo audinius, ir 
deguonį, grįžtantį į orą. Iš čia jis padarė išvadą, būsią mėšlas esąs reika- 
lingas augalams kaipo anglies dvideginio versmė, o mineralinės dalys au- 
galan patenkančios atsitiktinai. Su paskutine nuomone nesutiko Saussure'as, 
laikydamas mineralines druskas būtinomis augalams, o radęs dirvožemio 
humuje tų pačių mineralinių dalių, kurių randama augaluose, klausė klau- 
simą, ar tik humus nebūsiąs svarbus augalams dar kaipo tarpininkas mine- 
ralinėms dalims perduoti. Sią nuomonę vėliau išplėtojo ir uoliai gynė 
Grandeau. Bet kiti Saussure'o bendralaikiai tvirtino, kad humus svarbus 
augalams kaipo tiesioginis maistas. Ypač daug pastovumo šiai nuomonei 
suteikė garsusis vokiečių agronomas Albrecht'as Thaer'is, tvirtinęs, kad 
dirvožemio derlingumas pareinąs' tik iš humaus. Juo maistingesnis augalas, 
juo daugiau humaus turėjęs jis paimti iš dirvožemio. Mėšlas. arba supuvęs 
augalas didinąs humaus kiekį, todel taisąs dirvožemį. Didesnės asimiliuoja- 
mos energijos augalai galį duoti daugiau organinių junginių žemei, negu 
imti iš jos; toki augalai, pav., lupinai, dobilai, žirniai taisą dirvožemį. Mine- 
ralinės dirvožemio dalys skūubinančios puvimą ir darančios humų prieinamesniu. 

Huminės augalų mitybos teorijai mirtiną smūgį sudavė Justus von 
Liebig'as 1840 metais, kada išėjo žinoma jo knyga „Chemija, taikoma 
žemdirbystei ir augalų fiziologijai“, griežtai pasmerkusi buvusias pažiūras į 
humaus vaidmenį augalų mityboje ir praskynusi kelią mineralinei augalų 
mitybos teorijai, kuri buvo gan teisingai, tik ne taip griežtai, išreikšta 
Sprengelio dar 1837 metais. Lybigas skelbė, jog buvę kultūroje dirvo-. 

žemiai jau turi permaža fosforo rūgšties, išvežamos su grūdais į miestus. 
"Jo minčių poveiky įsisteigė Anglijoj 1842 m. pirmasis superfosfato fabrikas, 
dirbęs šį produktą iš kaulų, rinktų pirmiau Auglijoj, o vėliau supirkinėtų 
jau ir iš užsienių. Sėjomainos reikalingumą Lybigas vedė taip pat iš reikalo 
palaikyti dirvožemy mineralinių medžiagų pusiausvirą. Ragindamas grąžinti 
dirvožemiui visas mineralines dalis, Lybigas taikė šį raginimą net ir tų jun- 
ginių atžvilgiu, kurių dirvožemy daug, kaip, antai, silicio rūgšties. Tik vė- 
liau pasirodė, jog silicio rūgštis ir nėra būtinai reikalinga augalams. Klydo 
dar Lybigas skelbdamas, būsią augalai gauna azoto junginių pakankamai iš. 
atmosteros sykiu su krituliais, todel ir mėšlo azotas nereikalingas, o dirvon 
galima vežti tik sudeginto mėšlo pelenai. Lygiai didelis ir atsargus prancūzų 
agronomas Boussingaultas įrodė šio tvirtinimo klaidingmą vienu ban- 
dymu, kuriame jis daug didesnį derlių gavo iš sklypelio, aptręšto mėšlu, 
negu iš kito, aptręšto pelenais iš tokio pat mėšlo kiekio. Lybigas griežtai 
supeikė ir teisingą  esmėje nuomonę. tvirtindamas, kad įvairūs augalai tik 
nevienaip semia iš dirvos mineralinį maistą. Taikindami gerą sėjomainą, mes 
tik atitoliname, bet neišvengiame laiko, kada pasijus to ar kito mineralinio 
maisto stoka. O vieno bet kurio maitinamojo mineralinio junginio nedatek- 
lius veikiąs taip, tarsi ir visų kitų maitinamųjų junginių būtų atatinkamas 
nedateklius, kitaip sakant, derliaus didumą nulemia tas veikėjas, kurio trūksta. 
Tai išgarsėjęs Lybigo minimumo dėsnis, kuris vėliau pasirodė ne taip jau 
griežtas. 

Jau nuo 1837 m. pradėta auginti augalai distiliuotam vandeny ar kvar- 
ciniame smėlyje tam tikruose induose. Kada buvo surasta augalams tinkamas 
maistingų mineralinių junginių mišinys, nuo to laiko visi abejotini klausimai 
teko spręsti jau bandymo keliu. Sis darbas varyta daugiausiai bandymo sto- 
tyse ir agronominėse laboratorijose. Boussingaulias šiuo keliu susekė, jog 
augalams reikalingos ir azotinės trąšos, kurių pirkimą Lybigas laikė lėšų 
mėtymu. Daugumoje atsitikimų Boussingaultui išėjo, kad smėlyje auginami 
ir azoto trąšų negavę egzemplioriai turėjo tiek azoto, kiek jo buvo sėklose. 
Kadangi pasitaikė ir išimčių, tai prancūzų agronomas manė, jog azoto prie- 
auglis galėjo patekt iš ore esamo anglies rūgšties amonio ar tiesiai į au- 
galą ar per žemę, tai vėlyvesniuose bandymuose smėlys imta kaitintas, o 
auginta po stiklu, leidžiant laisvą nuo azoto junginių orą. Cia jau nebuvo 
išimčių. Kada augalams duota azoto rūgšties druskų, tai derlius išėjo be- 
veik proporcingas azoto kiekiui. Garsi Anglijos bandymų stotis Rothamsted'e 
patvirtino šias Boussingaulto išvadas, bet tyrimai gamtoje, savo ūkyje vis 
delto vertė mokslininką toliau rūpintis šiuo klausimu: javai per visą sėjo- 
mainos laiką išėmė daugiau azoto, negu jo gavo dirva. Lucerna per 5 me- 
tus visai negavo azoto trąšų, bet derėjo gerai ir paėmė iš žemės daug azoto. 
Sis stambus faktas, vėliau taip pat Rothamstede patvirtintas, reikėjo išaiškinti, 
todel imtasi tirti nitrifikacija, kurioje galima buvo manyti dalyvaujant oro 
azotą. Tam tikslui keletas analizuotų dirvožemių talpinta į stiklinius butelius, 
vidutiniškai drėkinta, užkišta guminiais kamščiais, kai kurie laikyta lig 11 
metų ir po to vėl analizuota dirvožemiai. Pasirodė, jog nitritikacijos eita, bet 
surišto azoto nepadidėta. 

Tada Boussingaultas ėmė tyrinėti azoto junginius atmosteroj, kur elek- 
tros poveikiu labai maži azoto kiekiai prisiriša į deguonį. Schloesin g'as 

taip pat ėmėsi šio klausimo ir sudarė azoto apyvartos teoriją, kuria stengtasi 
išaiškinti azoto daugėjimas dirvožemy. Iš kitos pusės vis rinkosi faktų, jog 
Papilionaceae (plaštakėčių) šeimynos augalai elgiasi augalų atžvilgiu savoti- 
škai. Hellriegelio bandymuose 1862 metais ir vėliau buvo atsitikimų, 
kada dobilai, žirniai kartais labai gerai augo smėly visai be azoto, o kartais 
tokiomis pat sąlygomis neaugo, nors ligos žymių neturėjo: Kita eilė Hell- 
riegel'io bandymų, pradėtų 1883 metais, taip pat parodė, jog Papilionaceae 
šeimynos augalai dažnai išauga ir be azoto, o kitų šeimynų augalai niekada 
be jo neauga. Nors Voronin'as jau 1865 metais rado, jog sakytos šei- 
mynos augalų šaknelių gumbelius padaro mikroorganizmai, bet šis faktas 
liko reikiamai nesuprastas. Schulz'as ir Luepitz'as po ilgo ieškojimo ir 
daugelio nepasisekimų surado būdą geriems derliams gauti blogoj smėlio 
žemėj ir gyvulių mėšlo nevartodamas, bet įvedęs sėjomainon lupiną, tręštą 
fosforu ir kaliu. 


Berheloto darbai agronominės ;chemijos srityje. Mikro- 
organizmų ir elektros vaigmens susekimas, 


1885 metais Berthelotas pranešė apie ta; kad dirvožemio mikroorganizmai 
sugeba įvesti oro azotą į junginius ir kad ši byla nesiriša nei su nitrifika- 
cija, nei su atmosteros amoniako pritraukimu. Cia oro azoto prisijungimas 
eina lėtai, o 1009 temperatūroj jau visai nevyksta. Bandymui buvo paimta 
du analizuotu priesmėliu ir du kaolinu į penkias indų grupes. Viena grupė 
laikyta kambary atviruose induose, kita pievoje po stogeliu, trečia 29 metrų 
bokšte atvirame ore, lietaus, aimosferos dulkių ir elektros poveiky, ketvirta 
laikyta dideliuose užkimštuose buteliuose paprastoj temperatūroj, o penkta 
taip pat tokiuose pat užkimštuose buteliuose, kurie pradžioj buvo šildyti su 
žeme ilgoką laiką lig 1000. Azoto analizis, atliktas po 5-kių, 12 ir 13 mėnesių 
nuo bandymų pradžios, parodė pirmose keturiose grupėse azoto padidėjimą 
10-—309/, pirminio skaičiaus, o penktoj grupėį azoto prieauglio nebuvo. 

Kitas svarbus Bertheloto spręstas klausimas—tai elektros vaidmuo 
atmosieros azoto asimiliacijoj. Sio mokslininko jau nuo 1876 m. pastebėta, 
kad elektros srovės poveikiu ksi kurie dvielemenčiai ir trielemenčiai orga- 
niniai junginiai pritraukia azoto kambario temperatūroje. Labai gerai bandy- 
mas sekasi su benzinu. Sis anglies vandenilis, plonai išpiltas ar garų pavi- 
dalu sugeria per daugelį valandų lig 12*/; savo svorio ir virsta tirštoka 
mase, kuri, stipriai šildoma, paleidžia amoniako. Terpetinas taip pai panašiai 
elgiasi. Geria azotą dar drėgna celiulioza (popieris), - dekstrinas ir tai net 
mažo įtempimo srovėj (arti 7 voltų). Ši reakcija vyksta be- deguonies, bet 
eina ir deguonies akivaizdoje. 

Vėliau toki bandymai buvo daryti jau su apvožiais ir elektros srovei 
patiektais augalais. Nesunku dasiprotėti, jog ir čia susekta laisvo azoto pri- 
sijungimas. Dabar reikėjo sekti, ar dirvožemis nesijungs azoto elektros sro- 
vėje. Tam imta įvairaus azotingumo dirvožemių į puodžiukus; į vienus jų 
“ pasodinta augalų (plaštakėčių), o į kitus ne. Puodžiukai si: visu kuo buvo 
“ laikomi įvairiose sąlygose: laisvame ore, po stikliniais stogeliais, po stikliniais 
varpais 50 litrų tūrio. Puodžiukai buvo pastatyti ant guminių izoliatorių, jų 
žemėn įleista po tris platinines plokšteles, o ant puodžiukų kuo arčiausiai 
pakabinta varinės plokštelės. Vienon puodžiukų grupėn leista elektros srovė 

32 ar 130 voltų įtempimo taip, kad žemėj buvo teigiamas polius, o ant že- 
mės neigiamas; kita palikta be elektros. Augalams besitempiant, plokštelės 
atatinkamai kelta. Augaluose, augusiuose elektros srovėje, rasta daugiau 
azoto, negu nebuvusiuose srovėje. Panašiai elgėsi ir viena žemė. Sių ban- 
dymų rezultatai daro galimą nuomonę, jog atmosferos elektra lengvina du- 
jinio azoto prisijungimą žemėj ir augale. Tokios reakcijos turi eiti labai lė- 
tai, nes kitaip augalų paimtas iš dirvožemio humaus azotas vėl netrukus 
grįžtų ir vėl pakeltų žemės turtingumą azotu. 


Augalų plėtojimosi tyrinėjimas. 


Gabus organinių junginių tyrinėtojas Berthelotas sumanė sekti chemi- 
nių reakcijų eigą pačiuose augaluose. Tam tikslui jis per trejus metus sėjo 
po 10 metinių augalų rūšių. Analizuota sveiki grūdai, dygti pradėjusios sėk- 
los, augalai prieš žydėjimą, pražydę, nužydę ir prinokę. Ieškota kas kart viso 
augalo ir atskirų jo organų svorio bei cheminės sudėties. 

Jau senai buvo žinoma, jog Amarantaceae, Chencpodiaceae, Borragineae 
šeimynų augalai turi savyje daugiau ar mažiau azoto rūgšties druskų. Berthe- 
lotas susekė, jog beveik ir visuose kituose augaluose esama nitratų, kurių 
koncentracija yra mažiausia lapuose, kur nitratų azotas turi persidirbt į ami- 
dinį, amininį, didžiausia koncentracija—stiebuose ir vidutinė —šaknyse, kur 
jie įtraukiami iš dirvožemio. Tiksliam nitratinio azoto analiziui Berthelotas 
pasinaudojo Schloesing'o metodu, žymiai jį pakeitęs. Sis metodas remiasi 
žinoma reakcija, kur, šildant nitratus su dvichlore geležimi ir chloro vande- 
nilio rūgštimi, visas jų azotas virsta dujiniu viendeginiu: 

6 Fe Cl, Ą- Ca (NO;), |- 8 HC! =6 FeCl; Ą- CaCl, )-4H54 422 NO, 
kurio kiekis galima susekti iš dujų tūrio sumažėjimo, kada azoto dvideginį 
sugirdo dvichlorei geležiai. 
ios reakcijos nevaržo nei cukrai, nei koki kiti augalų syvuose randami 
junginiai. . 

Visų organinių rūgščių labiausiai yra paplitusi augaluose oksalio rūg- 
štis, kuri gaminasi daugiausiai lapuose, taigi ten pat, kur darosi painieji azo- 
tiniai junginiai. Bertheloto nuomonė, oksalio rūgšties kilmės reiktų ieškoti 
ne degimo, bet greičiau nevisiško anglies atsigaivinimo reakcijose. Kadangi 
ir čia Berthelotui teko turėti reikalo su labai mažais oksalio rūgšties ir jos 
druskų kiekiais, primaišytais į daugelį svetimų junginių ir kitų rūgščių, kaip 
<itrono, tartaro, malio, tai jam teko rasti tinkamas analizio metodas, būtent, 
skyrimas kalcio druskomis akivaizdoje chloro amonio ir boro rūgšties. Šio- 
mis sąlygomis išsiskiria tik oksalio rūgšties kalcis. 

Tyrinėdamas anglies rūgštį ir jos druskas augaluose, Berthelotas su- 
sekė, jog paskutiniuose yra anglies rūgšties, jos vienmetalių, o taip pat dvi- 
metalių karbonatų, kurių kationai esti kalcis, magnis, kalis, natris. Besigamin- 
dami dalinai iš laisvos anglies rūgšties, karbonatai keičia santykį tarp įtraukto 
iš atmosferos anglies dvideginio ir išleistosios asimiliavimo byloje deguonies. 

Studijuodamas alsavimo bylą lapuose, Berthelotas rado, jog anglies 
dvideginio randasi čia ir tada, kai lapai numarinti. Tam įrodyti imama gyvų 
lapų stiklinėn pūslėn, leidžiama ten vandenilio orui išvaryti, šildoma viskas 
lig 1100 gyvybei sunaikinti, paskui leidžiama dujų, laisvų nuo  CO,, kurių“ 
srovė pasirodo išeinanti jau su anglies dvideginiu tol, kol lapai visai su- 

džiūsta. Matyt, anglies rūgštis čia darosi ne laisvos deguonies paveikiama, 
bet kitokiose reakcijose. Jeigu pūslėn su numarintais lapais leidžia oro, tai 
anglies dvideginio išsiskiria daugiau, negu varant dujas be deguonies. Rei- 
kia manyti, jog skirtumas tarp pasidariusių abiem atsitikimais anglies dvi- 
deginio kiekių parodys, kiek šio junginio pasidaryta veikiant oro deguoniui. 
sutiktus lape tam tikrus organinius junginius. 


Dirvožemių organinės dalies tyrinėjimas. 


Nemaža darbo padėjo M. Berthelotas tyrinėdamas dirvožemio organi- 
nius junginius, bendrai vadinamus humumi. Nors humus ir kilęs iš augalų 
bei gyvulių liekanų, bet jos tiek yra dirvožemio mikroorganizmų pakeistos, 
jog net pro mikroskopą žiūrint nesiduoda pažįstamos. Įvairiuose dirvože- 
miuose humaus kiekiai gali būti labai nelygūs; reikia manyti, jog nemaža 
įvairumo yra jų  cheminėj sudėty. Berthelotas numatė didelius sunkumus, 
kurie rastųsi dirbant su dirvožemio humumi, nes reaktivuose netirpindamas jo 
neatskirsi nuo mineralinės dirvožemio dalies, o tirpinimas turi pakeisti žy- 
miai ir patį humaus būdą; todel šis mokslininkas ruošė humų tyrimams iš 
beazotės medžiagos--cukrų, kurie, šildomi su stipria chloro vandenilio rūgštimi, 
darosi tamsesni ir virsta juoda humiška medžiaga. Šis žmogaus pagamintas, 
išmazgotas ir išdžiovintas 1000 humus turi savyje per 6094, anglies. Ir krakmo- 
las tokiomis sąlygomis humėja. 

Berthelotas priėjo išvadą, jog taip gautame humuje esama Kasa jun- 
ginių: rūgšties ir jos anhidrido. Sarmų veikiamas anhidridas visiškai hidra- 
tuojasi, virsdamas huminės rūgšties druskomis. Būtent, su kalio deginio 
hidratu darosi vienmetalė druska, neskylanti šalto vandens veikiama, ne- 


tirpstanti trimetalė, atiduodanti vandeniui Ž šarminio metalo, ir tirpstanti 


daugmetalė. Amoniakas veikia kitaip, negu kiti šarmai: čia gaminasi junginys, 
turintis rūgšties ir amido funkcijas. Aceto rūgštis sugeba atimti nuo šių 
druskų metalą. Net anglies rūgštis gali perimti metalo dalį. 

Dirbtinai gautoji huminė rūgštis sugeba absorbuoti kationus, jų tarpe 
amonį ir kai kuriuos anionus, kaip, antai, fosforo rūgštį. 

"Reikėjo spręsti klausimas apie azoto dirvožemy prisijungimo būdą ir 
ieškoti keliai, kuriais šis azotas pereina amoniako formon. Tyrinėjimai pa- 
rodė, jog humaus azotas greičiau esąs amidų funkcijoje, kuri besihidroli- 
zuodama paleidžia amoniako. Dirvožemy hidrolizį įvykdo tam tikri mikroorga- 
nizmai; ši reakcija eina labai lėtai, bet ji galima paskubinti mineralinėmis 
rūgštimis. Didinant rūgšties koncentraciją, amonis gaminasi greičiau. Panašiai 
veikia temperatūros kėlimas, o taip pat veikimo ilgis. Tokį būdą turi ir ži- 
nomos sudėties amidai. 


Neorganinės dirvožemio dalies tyrinėjimas. 


Reikia dar pažymėti Bertheloto darbai, kuriuose jis stengėsi rasti maistin- 
gųjų mineralinių dalių apyvartą dirvožemy. Čia daugiau sekta kalis ir fostoro 
rūgštis. Visam kaliui surasti Berthelotas ėmė fluoro' vandenilio rūgštį, kuri 
silicį išvaro kaipo keturiafluorį silicį. Ieškota ir tie kalio kiekiai, kuriuos gali 
sutirpinti 1) koncentruotos didelės mineralinės rūgštys šildant, 2) įvairiai 
praskiestos didelės mineralinės rūgštys, 3) praskiestos organinės rūgštys ir 

4) anglies rūgštis. Paskutinis reaktivas visada veikia dirvožemy, kur jis da- 
rosi skylant ( organiniams junginiams arba išsiskiria iš augalų šaknų; bet 
veikimo laikas ten užtrunka visam augimo periodui. 

Berthelotas tyrinėjo ir iostoro rūgšties būklę dirvožemy. Čia jis priėjo 
išvadą, jog šio aniono dalis prisijungusi į kalcį, magnį, aliuminį ir geležį; 
didesnės mineralinės rūgštys lengvai sutirpina šitą dalį. Antra fosforo rūgšties 
dalis turinti būti eteradruskės funkcijose ir labai lėtai atskylanti veikiama 
šarmų. Trečia fosforo rūgšties dalis prisijungusi į organinę medžiagą taip, 
kad neatskyla ir šarmuose. 


Bertheloto būdas azotui anal zuoti, 


Azoto apyvartai tyrinėti buvo reikalingas labai tikslus analizis. Kjeldalio 
būdas, taip dažnai vartojamas dabar, nebuvo tuomet pakankamai ištirtas, to- 
del Berthelotas sumanė pasinaudoti kalcio natrio deginio hidratu, kuris rau- 
donoje kaitroje vandenilio srovėje paverčia amoniaku bet kurį dirvožemy 
esantį azoto junginį. Tik nitratų azotas labai sunkiai čia virsta amoniaku. 
Pridėjus kokio trielemenčio organinio junginio, sakysim, cukraus, amoniaku 
virstanti nitratų azoto dalis auga, todel reikia manyti, jog dirvožemio orga- 
niniai junginiai taip pat veiks panašiai; iš kitos pusės, nitratinio azoto kie- 
kis dirvožemy yra labai mažas lyginant su kitais azoto junginiais, todel ga- 
lima sakyti, jog visas azotas virsta amoniaku nuo vandenilio ir kalcio natrio 
deginio hidrato raudonoje kaitroje. Suvarius pasidariusį amoniaką į titruotą 
sieros rūgštį ir ištitravus likusią rūgštį, randama azoto kiekis. Kada Berthe- 
lotas palygino savo lengvo ir greito būdo tikslumą su  klasikiškojo D u- 
mas'o būdo tikslumu, tai jis gavo visai sutampančius skaitmenis. 


Tolimesnis kai kurių agronominės chemijos klausimų 
plėtojimasis. 

Kai Berthelotas paskelbė mikroorganizmų reikšmę dujiniam azotui pri- 
sijungiant, prasidėjo karšti ginčai ir dirvožemio mikrofloros tyrinėjimai. Tuo 
pačiu laikotarpiu (1886 m.) HellriegeVis ir Willfarth'as pranešė apie 
tai, jog plaštakėčių augalų šaknų gumbeliuose gyvena dujinį azotą prijun- | 
giantieji mikroorganizmai ir jog šis bakterijų su chlorofiliniu augalu simbio- 
zis aprūpina augalą azoto junginiais. Vinogradskiui pasisekė išauginti 
anaerobinio azoto fiksuotojo C/ostridium Pastoriamum gryna kultūra. Vėliau 
liko išskirtos įvairios  Azotobacter'ų veislės. Dabar dirvožemio mikroflora 
jau laikoma viena svarbiausių maisto medžiagų apyvartos iaktorių, todel, norint 
tinkamai žemės turtingumą išnaudoti, reikia auginti joje gera mikroflora. 
Bendras mikroorganizmų svoris hektaro plote labai svyruoja, bet siekia vi- 
dutiniškai keletą šimtų kilogramų. Atsižvelgus į šių organizmų smulkumą 
reikės pasakyti, jog bendras jų kūnų paviršius, kur susisiekia veikiantieji 
junginiai, yra labai didelis, todel ir cheminės bylos patogioje temperatūroje 
vyksta atatinkamai veikiai. Pavyzdžiui, birželio mėnesį išvežtas ir tinkamai 
žemėn įmaišytas mėšlas ima į vasaros galą taip intensingai skilti, jog pasi- 
dariusios per šį puvimą dujos supurena ir iškelia armenį tarsi kokią tešlą. 
Taip paruošton žemėn įbėręs tinkamu laiku žiemkenčio grūdą ūkininkas gali 
tikėtis pelningo derliaus. Kadangi dirvožemio mikroflorą sudaro naudingi, 
abejingi ir kenksmingi organizmai, sakysim, denitrifikacijos bakterijos, amebos, 

tai reikia sudaryti paskutinioms nepalankias sąlygas, pavyzdžiui, vėdinant 
dirvožemį. Jei sėjama Papilionaceae šeimynos augalai, kaip, antai, liucerna 
pirmą kartą, tai gali būti naudinga pasėti ir jam tinkamas mikroorganizmas, 
kurio grynos kultūros yra rinkai ruošiamos. 

Humaus klausimu dar labiau paaiškėjo, jog ši medžiaga yra nepapra- 
stai paini. Suzuki's, Schrineris ir Shorey rado įvairių dirvožemių 
humuje keliasdešimt organinei chemijai žinomų junginių beazotinių ir azo- 
tinių, turinčių rūgšties, alkoholio funkcijų, todel jie ir padarė išvadas humų 
būsiant greičiau mišinį. Paskiau išėjo aikštėn, jog šių junginių dauguma grei- 
čiau atsitiktinos priemaišos, todel vėlybesnieji autoriai (Svenas, Odenas, 
Smukas) vėl laikosi nuomonės, jog humaus sudėtis yra labiau pastovi, bet 
vis delto humų sudedančių junginių pakankamai nepažino. 

Klausimu apie tai, kokiose funkcijose yra humaus azotas, rasta, jog ne- 
maža azoto dalyvauja aminų rūgštyse, mažiau amiduose, visai maža amo- 
niake ir arti pusės azoto nežinomose funkcijose. 

Daug darbų pavesta sužinoti, koki azoto, fosforo ir kalio kiekiai priei- 
nami šių metų derliui. Siuo klausimu Karaliaučiaus prof. A. Mitscher- 
lich'as patiekė vegetacijos faktorių veikimo dėsnį, kuriuo nori sugriauti 
Lybigo minimumo dėsnį. Dar eina ginčai apie tai, bet jei minimumo dėsnis 
ir paliks, tai vis delto jis turės būti pripažintas patobūlintas bandymų pagalba. 
Galimas daiktas, jog A. Mitscherlicho darbai parodys kelią tręšimo klausi- 
mams spręsti. 

V. Ruokis. 


Gustave Andrė (+1927), 


M. Berthelot'o augalinės chemijos darbų draugas ir plėtotojas. 


Paryžiaus Mokslų Akademijos narys (Gustave Andrė savo mokslinius 
darbus buvo pradėjęs Fremy'o laboratorijoj ir, patapęs preparatorium d'Histoire 
naturelle 2 la Facultė de Mėdicine, pristatė šiam fakultetui, turėdamas 24 me- 
tus amžiaus, inauguracinę doktorato tezį Sur la respiration vėgėtale 
dans ses rapports avec VYhygiėne. Paskui netrukus jį patraukė 
M. Bertheloto laboratorija, kurioj, tapęs preparatorium, atliko eilę tyrimų iš 
neorganinės chemijos ir gavo mokslų daktaro diplomą. 1883 m. įkūrus 
Meudone augalinės chemijos stotį prijungtą prie Collėge de Franee organi- 
nės chemijos katedros, kurios tilularu buvo M. Berthelotas, Andrė čia vėl 
kibo į savo pirmuosius augalų fiziologijos ir chemijos tyrinėjimus. Sie jo darbai 
Berthelotui pasirodė toki rimti, kad jis draugėn sujungė savo paties darbus. 
Ir per 15 metų jų dviejų abiejų vardai stovi įrašyti drauge antraštėse arti 
50 raštų, paskelbtų jiedviem čia bendrai dirbus. Paskiau Andrė tapo išrinktas 
Medicinos iakulteto professeur agrėgė ir pagaliau jam buvo pavesta vyriau- 
sia agronominės chemijos katedra Agronomijos Institute. Cia profesoriau- | 
damas jis tyrė ir dėstė sąlygas, kuriomis vyksta augalo plėtotė, jos teikia- 
mas mitybai priemones, augalinę produkciją valdančius dėsnius, žodžiu, visa, 
ko augalų ir jų naturalinės atramos— dirvos —chemija gali pamokyt agro- 
nomą ir mokslininką. Andrė's analiziniai ir eksperimentiniai darbai paliks 
„comme Y'ėpanouissement des travaux de chimie vegėtale de M. Berthelot“ 
(Ch. Barrois, Revue gėnėrale des Sciences 1927, 323). Pr. D. 


M. Berthelot'as--chemijos istorininkas. 
(Jo istorinių darbų trumpas suminėjimas ir šiek tiek kritikos iš šių dienų 
chemijos istorininkų raštų). 


M. Bertheloto cheminiai darbai pasireiškė vyriausiai šiose keturiose 
srityse: organinių junginių sintezio, chemiškoms kombinacijoms bei dekom- 
pozicijoms vadaujamų jėgų, agronominės chemijos ir chemijos istorijos. Kas 
jo nudirbta pirmose trijose srityse, jau čia kalbėta pirmuose trijuose straip- 
sniuose. Apie ketvirtąją sritį buvo tik praeinant suminėta, kaip kad apie 
Bertheloto darbus chemijos istorijos srity trumpai teužsimenama ir pačių 
prancūzų eiliniuose M. Bertheloto paminėjimuose!). Mes betgi tarėmės ne- 
reikiant nuskriausti ir šios ketvirtosios M. Bertheloto darbo srities. Tat ry- 
žomės ir M. Berthelotui kaip chemijos istorininkui taip pat pavesti atskirą 
straipsnelį. Koks šio straipsnelio ketina būt turinys—jau paaiškinta antraštėje. 

M. Bertheloto raštai is chemijos istorijos. 

M. Bertheloto šios srities raštų trumpam suminėjimui čia dedama pa- 
grindan ta jų apžvalga, kurią patiekė jo bendradarbis ir to paties Collėge 
de France profesorius Emilis Jungleisch'as savoje pagrindingoje M. 
Bertheloto gyvenimo ir jo darbų apžvalgoje, įdėtoje 1913 metų Prancūzų 
Chemikų Draugijos biuleteny?). Taigi ir mėginame iš čia paimt keletą bruožų, 
pridėdami nuo savęs, jei pasigestume ko, kas mums rodytųsi pridėtina. 

„Bertheloto proto konstrukcija, ne mažiau kaip ir intelektualinis tarpas, 
kuriame jis gyveno, turėjo jį sužadint užsiimti chemijos istorija, ir ypač jos 
pradžiomis. Apsuptas draugų, su kuriais vis pakartotinai kalbėdavosi apie 
žmonijos istoriją, jis dažnai galėdavo patirt, kokių menkų teturime žinių apie 
jo atstovaujamojo mokslo pirmuosius žingsnius. Chemijos pradžia jam buvo 
rodžiusis kaip uždengta kokiu tirštu debesiu“. 

Tat chemijos istorija Berthelotas ir susirūpino jau, galima sakyt, nuo 
pat savo mokslinio darbo pradžios, o ne tik savo gyvenimo gale. Antai, jis 
jau prieš 1869 m. senai buvo rankiojęs žineles iš chemijos istorijos; o kai 
tais metais (1869), Suez'o kanalo atidarymo proga, jis buvo nukeliavęs į Ry- 
tus, tai čia jis pastebėjo tokių dalykų, kurie jį paakino patį leistis tyrinėt to 
chemijos mokslo pradžią. Jis buvęs nustebintas tuo reikšmingu kiekiu prak- 
tinės chemijos žinių, kurių senieji egiptiečiai turėjo turėt, jei jie galėjo dirb- 
dint tokios rafinuotos rūšies daiktų, kurių likučių prisimėtę Nilo slėnies že- 
mėje. O juk ir visi alchemikai visuomet savo mokslą sakydavo einant iš 
Egipto. Sis mokslas jiems buvo šventas dalykas, kurį Hermis buvęs aprei- 
škęs savo kunigams. Tat Berthelotas ir pradėjo ieškot, kokių pozitivių žinių 
buvo turėję Egipto kunigai. Tokių žinių —apie Egipto metalus—jis pirmiausia 

!) Plg. kiek apie tai kalba A. Ranc, Revue gėnėrale des Sciences XXXVIII (1927) 
531 arba Ch. Moureau, Revue scientifigue 65 (19271 645. 

2) Notice sur la vie et les travaux de Marcellin Berthelot. Bulletin de la Societė 
Chimigue de France (Paris, Masson et C.) 5 Fėvrier 1913 (4e sėrie, t. XIII-XIV, Nr. 3) 
I-CLVI pusl. apžvalgos ir CLVIL—-CCLX pusl. M. Bertheloto darbų titulų sąrašo. 
M. Berheloto darbams iš chemijos istorijos čia tekę CXXIV—CXLI puslapiai; šį skyrelį, 


pavadinus jį „Les ėtudes de Marcellin Berthelot sur I'histoire de la chimie“ dar išspaus- 
dino ir Revue Scientifigue 51, (1913) 513—521 p. 

rado viename vokiečių egiptologo Lepsiaus 1877 m. išverstame doku- 
mente. Lygindamas šį darbą su pirmųjų alchemikų daviniais enciklopedijoj 
Encyclopėdie mėthodigue ir vokiečio Kopp'o bei prancūzo Hoe- 
fterio Chemijos istorijos veikaluose, jis pradėjo suvokt eigą tų idejų, 
kurios vadovavo pirmiesiems transmutacijų bandymams. Nuo to laiko Berthe- 
lotas norėjęs pažint graikiškus rankraščius su seniausiais dokumentais apie 
tą dalyką. Jis rašė: „Tuomet dalykas netikėtai išsiplėtė. Tai, ką aš galėjau 
dešifruot, man atidarė naują ir beveik neištirtą idejų istorijos sritį; tai buvo 
tikras (iš numirėlių) atsikėlimas“. Savo pirmuosius rezultatus jis išdėstė 
1884 m. dviejuose straipsniuose žurnalo Nouvelle Revue. Tai buvo tik 
įžanga į dalyką. Nuo 1869 m. istorijon nukrypdamas tik tais atvejais, kai 
rasdavosi progos panaudot naujus dokumentus, nuo 1883 m. Berthelotas 
atsideda jau nuosakiems istoriniams tyrinėjimams, gilinasi į rankraščių stu- 
dijas, ieško senųjų autorių tekstų, kurie tik turi reikšmės chemijos istorijai. 

1885 m. išleistoje knygoje Les origines de 'Alchimie Berthe- 
lotas išdėsto savo nuomones apie alchemijos kilmę, kurias jis buvo įsigijęs 
tyrinėdamas šią sritį liečiančius dokumentus. Cia jis stengiasi atsekt alche- 
mijos pradžią mistikoje ir egiptiečių, babiloniečių, chaldejų, žydų, graikų, 
romėnų bei arabų raštuose. 

Savo pirmiau padarytoms interpretacijoms papildyt, precizuot arba pa: 
teisint, Berthelotas artimiausiais metais imasi išleist apie tą patį dalyką, t. y. 
alchemijos kilmę reikšmingų, iki tol dar nebuvusių išleistų dokumentų. Tai 
yra senųjų graikų alchemikų rankraščiai: Collection des anciens al- 
chimistes grecs (1877—78). Sį darbą Berthelotas atliko bendrai dirbdamas 
su prof. Ruelle'iu, kuris buvo išvertęs reikiamus graikiškus tekstus, o 
Berthelotas tą vertimą specialiai peržiūrėjęs ir išaiškinęs neaiškias technikines 
vietas. Tuo būdu sakytoji kolekcija turi savy daugel senųjų tekstų, kuriuos 
komentuoja knyga Les origines de VAlchimie. 

Kaip kokį papildymą prie Collection ir praplėtimą to, ką teikė Les 
Origines, Berthelotas 1889 m.!) išleido Introduction a Vėtude de 
la Chimie des anciennes et du moyen age. Cia pirmiausia. ran- 
damas vertimas, komentavimas ir detalus studijavimas vieno reikšmingo 
„dokumento vad. Leideno Papyrus X, kurio pirmesnėse studijose buvo 
paduota tik ištraukų. Paskui eina ir kitokių darbų, kaip, antai, apie alchemi- 
škus rankraščius ir jų giminystę, ištraukos iš senųjų ir vidurinių amžių au- 
torių raštų apie mineralogiją, metalurgiją ir k. 

. „Betgi žymiausias Bertheloto įdėlis mokslo istorijon tai jo 1893 m. iš-. 
Jeistas trejeto tomų veikalas La Chimie au moyen age. Jis eina paskui 
pirmesniuosius jo veikalus, kuriuose buvo dirbta su ankstybesnių: laikų tekstais. 

Pirmasis šio veikalo tomas Es.sai sur la transmission de la 
science antigue au moyen age kalba apie lotynų alchemiją iki XIV 
šimtm. Antrasis tomas—Alchemie syriague—nagrinėja tą tarpininka- 
vimo vaidmenį, kurį syrų alchemija vaidino tarp graikų ir arabų. Mat, Berthe- 
' lotas turėjo laimės užsidurt Britų Muzejuj ir Kembridžo Universiteto biblio- 
tekoj syriškus alcheminius rankraščius iš tos gadynės; šiuos tat.rankraščius 
Berthelotas ir paskelbė, kai juos išvertė jam prof. Duval.— Trečiojo tomo— 


1). Jungtleisch'o pasakyta 1899; tai korektūros klaida, neištaisyta ir Revue scientifi- 
gue atspaude. ; 

Alchimie arabe—-turinį sudaro arabų alchemija. Cia sudėti arabiški tek- 
stai iš Paryžiaus ir Leideno rankraščių, kuriuos jam išvertė prof. Houdas, 
ir kurį vertimą jis vėl taisė, (nuo savęs pridursime) patsai (betgi nemokėda- 
mas nė žodžio arabiškai. 

Paskutinis Bertheloto darbų apie senųjų laikų chemiją pavadintas A r- 
chėologie et histoire des sciences ir išleistas 1906 m. Jame su- 
jungti tyrinėjimai, kuriuos autorius įvairiais laikais atliko apie metalus ir 
įvairias iškasenas Egipte, Chaldejoje ir Susianoj, taip pat romėnų bei vidurinių 
amžių gadynės monumentuose ir priešistorinėse stotyse. Pabaigoje dar apra- 
šyta dvejetas chemijos istorijai svarbių dokumentų. Tai jau minėtasai Lei- 
deno Papyrus X ir Liber de Septuaginta (Liber LXX), kurio do- 
kumento autorium  Berthelotas mano esant Džaberą, įžymiausią arabų 
alchemiką. 

„ Berthelotui rūpėjo ir naujųjų laikų chemijos istorija. 1800 m. jis paskelbė 
veikalą apie chemijos revoluciją, kurią padarė Lavoisier'as: La rėvolu- 
tion chimigue. Lavoisier. Prancūzų Revolucijos 100 metų sukaktuvių 
sutapimas su Bertheloto išrinkimu Mokslų Akademijos amžinuoju sekreto- 
rium jam įkvėpė ideją pradėt savo funkcijas patiekiant Akademijai istorijos 
žinutę apie naujosios chemijos pagrindėją, Lavoisier'ą, vieną didžiausių ge- 
nijų, kuriuos gerbia žmonija. 1889. XII. 30 jis ir paskaitė  Akademijoj apie 
jį viešą paskaitą. Paskiau rinkinys straipsnių apie Lavoisier'ą sudarė visą tomą. 

Prie šių iš Jungifleisch'o paimtų trumpučių informacijų tariamės rei- 
kiant dar pridurti įdomią žinelę, kad Bertheloto darbai iš chemijos istorijos 
davė akstino net indų chemijos istorijai. Aure, indų chemikas 
ir istorikas Sir Prafulla Chandra Ray (Kalkutoje), jau nuo pirmiau do- 
mėjęsis chemijos istorija ir parašęs trumpą monografiją apie indų alchemiją, 
rašo, kad susitikimas (1897) su Bertheloto raštais jo, kaip chemijos istorijos 
jauniklio, karjeroj reiškė naują erą. Kai Ray'o 1898 m. pasiųstą Berthelotui 
sakytąją monografiją apie indų alchemiją šis buvo kritiškai išanalizavęs ir 
atsakydamas pasiuntęs jam savąją „Chemiją viduriniais amžiais“, tai Ray'is 
prisipildęs garbėtroškos tą veikalą papildyt „skyriumi“ apie indų chemiją. 
Ir to akstino vaisius 1908 m. buvęs jau pirmasis stambus tomas History 
of Hindu Chemistry ir buvęs rengiamas antrasis!) 

Tokiais atvejais, kuomet tyrinėtojas savo darbais suteikia bet kam bet 
kurio teigiamo, poveikio, jau tuo vienu pilnai savo darbus pateisina, nors 
tiems patiems jo darbams ir būtų galima daugiau ar mažiau kas prikišti. 


M. Bertheloto istorinių chemijos darbų vertinimas. 


M. Bertheloto vardas iš mokslo istorijos lapų nebeišbraukiamas. Jis 
vis teks suminėt, ar pritarsi ar nepritarsi jo darbo metodui ir padarytoms 
išvadoms. Kad taip iš tikrųjų yra, pigu įsitikint nors ir pažvelgus į bet kurio 
lemtai redeguojamo gamtos mokslų istorijos periodinio leidinio vardų rodyklę 
ir pagal ją dirstelėjus į patį tekstą, kokiu sąryšiu ten Berthelotas užkliudytas. 

Grupuodami į rūšis šiuo momentu mūsų turimus Bertholoto kaip che- 
mijos istorininko vertinimus, į vienus jų galime žiūrėt kaip į padiktuotus 


1) Plačiau apie visa tai žiūr. R. Ehrenfeld'o Studie zur Ruellengeschichte der 
Chemie (su motto iš M. Bertheloto!+ Mitteilungen zur Geschichte der Medizin und der 
Naturwissenschaiten VII (1908, 144—-158, . ' 

simpatijų ar bent kulturingo mandagumo, į kitus—lyg į padiktuotus priešingos 
nuotaikos, o dar į kitus, kaip į visiškai neutralius ir objektivius. 

Simpatijų padiktuoti, suprantama, visi jo tautiečių, prancūzų, vertinimai. 
Jų čia nė vieko neminėsime. Kulturingu  mandagumu vadavosi visi, kurie: 
sveikino M. Berthelotą per didžiąsias jo iškilmes 1901 m.'), taip pat visi, 
kurie apžvalgavo jo darbus jam mirus 1907 m.?), ir, pagaliau, visi, kurie da- 
lyvavo praeitų metų 100 metų jo gimimo sukaktuvėse. Šios grupės čia pa- 
minėsime tik vieną, būtent, „Vokiečių Draugijos Medicinos ir Gamtos Mokslų 
Istorijai Tyrinėti“ vertinimą-sveikinimą, kurį ji padėjo pradėdama leisti savo 
organą „Mitteilungen zur Geschichte der Medizin und der Naturwissenscha- 
iten“ to organo pradžioj (I, 1902, 8—9). Jis toks: 

„«Vokiečių Draugijos Medicinos ir Gamtos Mokslų Istorijai Tyrinėti 

“ pirmoji publikacija neprivalo išeit pasaulin, įžymioj vietoj nepaminėdama šlo-- 
vingo tyrinėtojo, į kurio iškilmes praeitų metų lapkričio m. 24 dienai visas 
chemijos mokslas buvo pasiuntęs į Paryžių savo garbingiausius atstovus: 

Marcelino Berthelot'o. 

Jis yra toks tyrinėtojas, kuris taip pat ir čia paminėtinas, kadangi jis. 
greta «savų eksperimentinių tyrinėjimų plačios srovės, kuri nenutrikstama 
tekme užlieja visas plačiašakio mokslo dalis», dar rasdavo laiko pakartotinai 
atsidėt istorinėms studijoms, kurioms ir vėl galima pritaikint Emilio Fi- 
šerio žodis, kad ir jos (istorinės studijos) taip pat «plačia srove užlieja vi- 
sas plačiašakio mokslo dalis». 

Nes šis mokytas tyrinėtojas tai įsibrauja į iki šiol neprasibrautą Egipto 

! šventnamių tamsą šimtmečius išsilaikusiems žilos senovės užrašams, pa- 
veikslams ir raštženkliams aiškinti, tuo nesitikėtai nušviesdamas ištisus saecula 
obscura; tai jis, būdamas puikus dėstytojas, parodo mums naujausios 
mūsų epochos genialųjį pagrindėją savo Mažojo Arsenalo laboratorijoj rue 
de la Cerisaie Paryžiuj, kurioj nudirbti diduma tų revolucingų darbų, kurie 
suskambino naują gadynę prasidedant. Arba jis pritaiko savo analitišką su- 
gebėjimą parodyt mums sudėtį aukščiausios žemės galybės seniausių ženklų, 
skipetrų, kuriais kitados faraonai  mostaguodavo, tuo surasdamas esmingą 
momentą nustatyt chemijos gimimo valandai Tarpužemio jūrių tautose; arba, 
pradėdamas nuo graikų alchemiškų spekulacijų, kasa pėdomis, ieškodamas 
zp6TN DAn, pirminės ir daugialytės materijos, idant sučiuptų paskutiniąsias 
chemijos problemas, nusitverdamas jos plėtojimosi istorijoj. 

Visa tai Marcelinas Berthelotas apėmė savo žiniomis, ir kaip 
apėmė! . i 

So „haben alle Gėtter sich versammelt, 
Geschenke seiner Wiege darzubringen“. 
(Visi dievai čion susirinko 

Jo lopšiui dovanas sudėtų).—“ 


11) Per šias iškilmes iš visų šalių suplaukę jubilatui panatoDs išreiškimai sudėti kny- 
gose: Cinguantenaire scientifigue de M. Berthelot. 24 Novembre 1901. Pa- 
ris, Gauthiers Villars 1902. 
2 1: atsiliepimus ir biografijas: G. Bredig'o (Zeitschr. f. angew. Chemie 20 [1907] 
689—694), K. von Buschka'os (Verhandlungen der Berliner Gesellschaft fūir Geschichte: 
der Naturwissenschaiten und Medizin. Sitzung am 7. Juni 1907), Icilio Guareschi'o 
„(Memorie della Reale Accademia di Torino, II ser. 59 t.; atspaudas: Torino 1908, Carlo 
ią Traebe's (Berichte der deutschen chemischen Gesellschaft Bd. 41 [1908] 
4805—4872). 

Deja, mūsų pilkasis gyvenimas susideda ne vien iš poezijos, bet ir iš 
prozos. Rods, kaž kokia lozanietė Emma Kalliwoda buvo porą Berthe- 
loto istorinių dalykėlių išvertusi net vokiečių kalbon ir išleidusi su gamtos 
mokslo istorininko F. Strunz'o kaip ir aprobata!). Tačiau tąja proga jau 
medicinos istorininkas K. Sudhotf'as pastebėjo, kad Bertheloto Alchemikų 
Kolekcijos leidimas padarytas pasinaudojant blogais rankraščiais?) O nėtru- 
kus mokslo, ypač chemijos istorininkas prof. E. O.von Lippmann'as pra- 
dėjo, vulgariai išsitariant, lipti Berthelotui ant kulnų, surasdamas jo raštuose 
tai šiokių tai kitokių klaidų3) ir pagaliau savo klasikiškoj knygoj (1919) 
Entstehung und Ausbreitung der Alchemie/) Berthelotą kaip 
istorininką traktuoja visai neigiamai. Tarp kita ko ten randamas net šioks 
posakis (648 pusl.): „Dieser grosse Mann besass eben auch grosse Schwž- 
chen und zu ihnen zdhlte vor allem eine ūbermassige Eitelkeit; sein Leitmotiv 
auf allen Gebieten, die er bearbeitete, war daher der Satz, den der einstige 
Schūler im zweiten Teile des <«Fausts mit den Worten ausspricht: «Die 
Welt, sie war nicht, eh' ich sie erschuf»“5). Del anglo Holmyard'o nuo- 
monės, kad Lippmanno tokia pažiūra į Berthelotą radosi ar tik ne karo 
psichozės poveiky—Lippmannas savo sakytąją knygą parašė karo metu,— 
šis atsakė taip nesant, kadangi jis jau daug anksčiau panašią nuomonę 
reikšdavęs, ir perdėm tik iš faktinų įsitikinimų ir jog jis nesijaustų vertas 
toliau tarnauti mokslui, jei kuomet jo plunksną galėtų pakreipt kitoki, nekaip 
grynai moksliški motivai. Holmyardas sutikęs savo tvirtinimą atsiimt“). 

Tokiu būdu jau pačiuose vokiečiuose apie Bertheloto istorinio darbo 
vertę radosi dvejetas skersmenai priešingų nuomonių. Viena—minėtoji Li p p- 
manno, o kita, jau šimtmečio pradžioje, ištarta gana įžymaus orientalisto 
izraelito Morico Steinschneiderio, kuris savąją nuomonę apie Ber- 
theloto stambiausiąjį veikalą buvo išreiškęs šiais žodžiais: „Didingu Berthe- 
loto veikalu La Chimie au moyen age (1893), kurio 3-sis tomas nagri- 
nėja arabų chemiją, t. y. alchemiją ir kuriame įdėta keletas seniausių arabiškų 
raštų su prancūzišku O. Houdas'o vertimu, mokslo istorija besidomintieji 
fizikai gali laikyt šį klausimą esant išsemtą (išbaigtą nagrinėti); netgi taip 


1 


1) Die Chemie im Altertum und Mittellalter. Aus dem Franzėosischen von Emma 
Kalliwoda in Lausanne. Durchgesehen, eingeleitet und mit Anmerkungen von Franz 
Strunz. Leipzig-Wien 1909, 284112 pusl. (Vertimas Bertheloto straipsnių iš Revue de 
deux Mondes 1890. IX. 2 ir X. 1.)—Antrasis dalykėlis iš „Les Alchimistes grecs“. Die Sie- 
ben Metalle und die Sieben Planeten. Pharmazeutische Zeitung 1912, 8 pusl. didumo. 

2) Mitteilungen VIII (1909) 401. 

3) Plg. nors ir Lippmanno straipsnius Archiv'e fūr die Geschichte der Naturwis- 
senschaiten und Technik (Leipzig) nuo 1909 m. (ten, kur Lippmannas sukliūva su Berthe- 
lotu; žiūr. vardų rodyklę). 

*+ Edmundo O. von Lippmann'o visų knygų (18) ir smulkesnių darbų (159) 
iš gamtamokslio ir technikos istorijos sąrašas įdėtas jo 70 metų sukaktuvių minėjimo 
rinkiny: Studien zur Geschichte der Chemie. Festgabe E. O. v. Lippmann.... herausg. von 
Julius Ruska. Berlin 1927. 4 

>) „Šis didelis vyras 'urėjo taip pat ir didelių silpnybių, ir tokių pirmutinė buvo jo 
besaikis tuštybės pamėgimas; jo vedamasis motivas visose jo dirbtose srityse todel buvo 
tas tezis, kurį ano meto mokinys antroj Fausto daly išreiškė žodžiais: Pasaulis,—jo ne- 
buvo, iki aš jo nesukūriau“. Iš Holmyardo, žiūr. toliau. 

6) Ziūr. abiejų laiškus: Isis. International Review devoted the History of Science 
and Civilization (Bruxelles) vol. VII (1925) 493. 

pat ir tie, kurie ne per maža įkainuoja arabų kultūros istoriją bei jos reikšmę 
vidurinių amžių istorijai, privalėtų Bertheloto rezultatus laikyti savo tikslui 
esant pakankamus ir panaudoti be tolesnių tyrinėjimų“!).-- | 

Vadinasi, kiek Lippmannas spaudė Berthelotą žemyn, tiek Steinšneideris 
buvo dogmatiškai jį iškėlęs aukštyn. Todel buvo labai pozitivus reiškinys, 
kai, turint apie Berthelotą tik šitokių kraštutinų. nuomonių, radosi dar vienas 
chemijos istorininkas ir arabistas, neutralaus krašto mokslininkas, kuris ry- 
žosi visai neutraliai, sine ira et studio, dar kartą pertirt Bertheloto istorinį 
darbą apie arabų chemiją (gaila, kad tik tą vieną). Tai padarė prieš ketvertą 
metų anglų prof. Eric John Holmyard (Bristoly) savąja studija 
A critical examination of Berthelots work upon Arabic 
chemistry?). ; 

Tai yra klasikiškas šios rūšies dalykas. Po trumpo įvado apie Berthe- 
loto šios srities darbo vertinimo klausimo dabartinę būklę, autorius imasi 
panagrinėt šį klausimą trimis atžvilgiais: 1) Bertheloto kvalifikacijos jo pasi- 
imtam uždaviniui; 2) kaip jo rinktasi reikalingoji medžiaga, 3) kaip jo ta medžiaga 
apdirbinėta ir kokios padaryta išvados. Vietos stoka neleidžia plačiau 
atpasakoti Holmyardo kritikos; todel tenkinsimės tik tomis santraukomis, 
kurios padėtos kiekvieno sakytųjų trijų skyrelių gale. O tose santraukose 
štai kaip šis anglų nešališkas kritikas reziumuoja savo tyrinėjimų rezultatus. 


I. Del Bertheloto kvalifikacijų pasiimtam uždaviniui: 


1) Berthelotas turėjo tą pirmutinę chemijos istorininkui esmingą kva- | 
lifikaciją, kad jis buvo chemikas. Sir 

2) Tačiau jis nemokėjo arabiškos kalbos ir buvo priverstas kreiptis į 
vertimus. 

3) Tie vertimai yra nepatikimi ir netikslūs technikiniu atžvilgiu, kas 
šiuo atveju yra svarbiausias dalykas. 

4) Be to, jie dar sudarkyti tuo būdu, kad Berthelotas juos „peržiūrėjo“ 
(revidavo), kas, pačioj dalyko esmėj, tokį peržiūrėjimą vertė būt nekritišką, 
kad „sudarytų prasmę“. 

5) Jis turėjo pakankamų žinių apie Europos vidurinių amžių chemiją, 
kurios jam būtų padėjusios suprast daugel arabų darbų, bet kurios jį yra 
palikusios be pagalbos kaip tik tuose punktuose, kame pagalba buvo reika- 
lingiausia. 

6) Jis daugel kartų laiko buvus europiška (priskiria Europos žinioms) 
tai, kas eina iš Islamo. 

7) Jis geriau pažinojo graikų alchemiją kaip kurią kitą, ir todel suge- 
bėjo įkainuot graikų poveikį muhamedonizmo chemikų galvojimui. Bet jo . 
mintys ir mokslingumas, kaip jį išreiškia Collection des anciens al- 
chimistes grecs, buvo griežtai kritikuoti tų, kurie kvalifikuoti apie tai 
spręsti. 


1, Zeitschrift der Deutschen Morgenlūndischen Gesellschaft 58 (1904) 209 iš Hol- 
myardo; žiūr. čia pat 2-ją pastabą. 

2) Pirmiausia atspausdinta Chemistry and Industry Review published by 
the Society of Chemical Industry (London) vol. 42 (1923) 958—963, 976—9080, o iš čia, del 
šios studijos rimtumo, ją išsispausdino ir Isis. International Review devoted to the History 
of Science and Civilization „Bruxelles) vol. VI (1924), 479—499; iš čia jąja ir pasinaudojame. 

8) Galop, pridėtina Berthelotą turėjus įsisenėjusį paprotį numest šalyn 
kaip „nesuvokiamą“ kiekvieną dalyką, kurio jis pats negalėjo suprasti. 

Prie šių punktų Holmyardas dar priduria atskirai: 

„Gal būt leista man pareikšti ir mano paties patyrimą apie šito dalyko 
vertę. Pradėdamas su vidaus tikėjimu į Berthelotą—gal būt tai naivu, bet 
naturalu, atsižvelgiant į jo imponuojančius tomus, darančius atbaigimo 
įspūdį —aš laipsnis po laipsnio buvau atvestas į gilų ir vis didesnį nepasi- 
tikėjimą, iki dabartinio momento, kuomet aš jaučiu, jog yra visai nesaugu 
priimti bet kurią jo išvadų, pirmiau neatsikreipus į originalias versmes ar 
be stipraus pašalinio tikrumo“. 

Mokslo istorininkas ir arabistas prof. Julius Ruska!, minėdamas 
Holmyardo darbą ir tik ką cituotus jo žodžius imdamas kaip galutiną spren- 
dimą, sako, jog jis pats po tuo sprendimu galįs pasirašyt žodis po žodžio, 
ir toliau rašo: „Nors ir buvo labai svarbu kartą pradėti versmių leidimą, tai 
didumoj buvo (tos versmės) nelaimingai parinktos; autoritativus Bertheloto 
dėstymas todel mokslo pažangą ne priekyn pastūmėjo, bet ją tik sulaikė“?). 

Tačiau patsai Holmyardas savo anokį sprendimą švelnina toliau šiaip 
rašydamas: „Tatai, žinoma, nereiškia, kad viskas būtų klaidinga; daugel kas 
yra tikra, daugel kita reikalauja tik mažučių pataisų ir La Chimie au 
moyen age talpina savy didžiausios vertės didelį medžiagos kiekį; bet 
visa, kaip pilnatį, darko tai, kad kiekvienas faktas turi būti sulaikytas, kiek- 
vienas tvirtinimas patikrintas, kiekviena indentifikacija ištirta ir kiekvienas iš- 
verstas sakinys palygintas su jo originalu“. L 


II. Del Bertheloto sau medžiagos parinkimo: 


1) Berthelotas nė nemėgino studijuot arabų chemijos visa plotme—-tai 
reikšmingas faktas, kurio, kaip taisyklė, istorininkai nepaiso. 

2) Jis visiškai neatsižvelgė Islamo chemijos plėtojimosi jos didžiausio 
klestėjimo laikotarpiu. 3 

3) Jis savo dėmesį apribojo trimis dalykais: (a) lotyniškų veikalų ara- 
biškais originalais, (b) graikų poveikiu, ir (c) Jabirio (tariama: Džabirio) 
“ veikalais bei jų santykiu su Geber'io lotyniškais veikalais. 

4) Kai del (a), tai jis vargu ar ką bepridėjo mūsiškėms (jau turimoms). 
žinioms. Kai del (b), tai jo medžiagos parinkimas buvo pakankamas ir jis 
patvirtino jo požvilgį, nors jis to klausimo neišsėmė (neišbaigė) ir jo medžiaga 
galėjo būt geriau parinkta: Kai del (c), tai jis įrodė, kad lotynų veikalai ne- 
galėjo būt versti iš jo paskelbtų arabiškų veikalų, bet jis negalėjo 


!) Kuris dabar is Heidelbergo pakviestas į Berliną naujai įkurtam Gamtos Mokslų 
Istorijos Institutui vadovauti. 

2) „Ich selbst kann dies Urteil nur Wort fūr Wort unterschreiben. So wichtig es war, 
dass einmal ein Anfang mit der Herausgabe von Guellen gemacht wurde, so ungliūcklich 
war vieliach die Auswahl; die autoritative Art von Berthelots Darstellung hat jedoch den 
Fortschrift der Wissenschaift nicht gefordert, sondern nur auigehalten“. Mitteilungen XXIV 
(1925, 31. Ir Holmyardas savo studijoj vienoj vietoj cituoja Ruskos žodžius po jais pasi- 
rašydamas: „Matėme, jog visas Bertheloto darbas apie arabų chemiją atsirėmęs netvirtais 
“ pamatais—kalbant prof. Ruskos žodžiais—vertimai arabiškų tekstų, kuriuos jis panaudoja, 
kenčia nuo „zahllosen Ungenauigkeiten und durch vorgefasste Meinungen bedingten irr- 
tūmlichen Auslegungen“ (nuo nesuskaitomų netikslumų ir nuo iš anksto turimų nuomonių 
einančių klaidingų aiškinimų) (483 p.). 

nei (a) įrodyt lotynų veikalus nebuvus atsirėmusius arabiškais originalais, 
nei (3) neįstengė pakankamai įvertint Jabirio žinių, pasirinkdamas tik de- 
vynetą veikalų iš kokių aštuoneto dešimtų šiam reikalui tinkamų. 


II. Del Bertheloto savos medžiagos sudirbimo parodyta; 


1) Kad Berthelotas neturėjo jokio supratimo (had no idea) apie arabų 
cheminės literaturos gausumą; j 

2) Kad jis tik paviršutinai naudojosi bibliografine medžiaga; 

3) Kad net šiame paviršutiniame tyrinėjime jis dažnai buvo labai 
neakuratiškas. 

4) Kad evidencija nepalaiko daugelį jo identifikacijų ir kad kitos yra 
tikrai nekorektingos; 

5) Kad jis neužsidėjo sunkenybės patikrint datas, kuriomis jis žymėjo 
įvairius rašytojus, net Avicenną vienoj vietoj paskirdamas į 12-jį šimtmetį; 

6) Kad negalima sakyt, būsią jo išspausdinti tekstai yra tinkairai restau- 
ruoti, kadangi jie padaryti iš vieno kurio rankraščio, tuo tarpu kai tų pačių 
darbų buvo ir kitų rankraščių!); 

7) Kad „Crates'o“ ir „Al-Habib'o“ veikalai rodosi buvo nežinomi 
Islamo chemikų didumai; 

8) Kad parinktieji Jabirio veikalai nėra reprezentativūs; 

0) Kad nėsimas tekstuose ir vertime reikiamos paginacijos labai apsun- 
kima patikrinimus; 

10) Kad yra labai maža pastabų ir kad jos vyriausiai liečia tik vieną 
punktą, būtent, graikų ir arabų alchemijos santykius; 

11) Kad vidurinių amžių lotynų veikalų nauda arabiškiems veikalams 
aiškinti yra labai aprėžta, jei apie paskutiniuosius (=arabiškus veikalus) ne- 
bus turėta žinių anksčiau; ir 

12) Kad Bertheloto panaudoti reikšmingiausi lotynų veikalai buvo ne- 
pakankamai apdirbti. 4 

Savąją kritiką Holmyardas betgi šiaip baigia: 

„Pridera, kad šis straipsnis, kuriame yra Bertheloto veikalų daug kri- 
tikos, taip pat atkreiptų dėmesį į pagirtinas savybes, ir mes turime tuoj pri- 
pažint, kad tokių savybių yra daugel. Nuostabus yra Bertheloto  drąsumas 
kibt į tokią dideliai sunkią problemą, ir kad jis turėjo kiek tiek pasisekimo, 
neneigia net tie, kurie stipriausiai jautė jo trukumus. O po visako reikia at- 
mint, kad istorinius tyrinėjimus šis nepaprastai užsiėmęs žmogus dirbo tik 
atliekamu laiku; būdami tik spėto vaisius, jie verčia mus stebėtis. Tai yra 
pakankamas liudymas verčios jo tyrinėjimų arabų chemijoj, kad kiekvienas, 
dirbęs šioj srity, jais naudojosi nuo to laiko, kai jie buvo paskelbti ir, gal 
būt, kai kuomet, ir blogai jais pasinaudojo, bet niekad negalėjo jų nepaisyt. 
Aš pats jaučiu, kad svarbiausia jų verčia yra tas jų duotas akstinas, nes 


1) Ir „Kosmo“ skaitytojams jau pažįstamas gamtos mokslų istorininkas amerikietis 
prof. Lynn Thornkide (History of Magic and Experimental Science, 1923, II, 217) nors 
kaltina Lippmanną del Bertheloto mažinimo „menkais pretekstais“, tačiau ir patsai sako, 
kad „Berthelotas yra blogas vadovas šiuose dalykuose (vidurinių amžių alcheminiuose 
rankraščiuose), kadangi jo pretensingi tomai remiasi tik studijavimu palyginamai mažu skai- 
čium Paryžiaus rankraščių“. Holmyard, t. p. 

niekas negali jų skaityti nesivaizduodamas, kad Islamo chemijos pažangos 
istorija yra, gal būt, pats svarbiausias klausimas naujam gamtos mokslų 
istorininkui. 

Įrodymas skolos, kurią Islamas buvo kaltas graikams, nušvietimas di- 
delės pagalbos, kurią suteikė šiuo ryšium syrų vertėjai, knygų Liber LXX 
ir devyneto Jabirio ibn Hayyan'o knygų paskelbimas, skyriaus iš 
Fihrist'o vertimas, atkreipimas dėmesio į svarbią „Bubacaro“ knygą—už 
visus šiuos vertingus įdėlius į mokslą Berthelotas nupelno mūsų karščiau- 
sią padėką. Didelė buvo jo patarnavimų daugybė ir neprivalo būt suma- 
žinta del nesvarbių priežasčių. Tačiau aš manau, kad jie yra didžiausi ne 
tuo, ką jie padarė, bet tuo, kad jie nurodė, kas reikia padaryt. «Ce n'est 
gue Ie premier pas gui coūte» (Tik pirmasis žingsnis [brangiai] kainuoja!). 
Ir šitai (šitą žingsnį) mums yra atlikęs Berthelotas“. 

Prie to, ką prof. Holmyardas yra pareiškęs apie Berthelotą kaip arabų 
chemijos istorininką, vargu kas galės daugiau ką bepridėti. 

Pr. Dovydaitis. 


Marcelin'o Berthelot'o sūnus 
Daniel Berthelot 
(1865. XI. 8—1927. III. 83). 


Danielius Berthelotas rodo mums gana retai užtinkamą pavyzdį, kaip 
genialaus tėvo sūnus tampa garsenybė ne tiek del tėvo nuopelnų, kiek del 
savo paties atliktųjų darbų ir atsiektų didelių laimėjimų. 

Pirmasis svarbus Danieliaus Bertheloto įdėlis į fizikos ir chemijos 
mokslą yra jo išdirbtas elektros laidumo metodas chemiškai pusiausvirai 
tirpaluose tirti. Jo nustatytas „neutralizacijos kreivųjų“ būdas ir dabar dar 
tebevartojamas vynų ir kitų skystimų analize. bi 

Didelių išdavų Danieliaus Bertheloto atsiekta ir kitoj, būtent, grynai 
tizikos problemų srity. Jam pasisekė aptikti naują pirometrijos metodą ma- 
tuoti aukštas temperatūras pasiremiant interferencijos reiškiniais. Siuo me- 
todu pasinaudojant, jam pasisekė tiksliai nustatyti svarbios pirometrinės 
kontstantos artimoj 10000 temperatūrų srity: aukso ir sidabro lydimo ir 
cinko virimo temperatūros. 

Labai svarbus yra jo atliktas dujų bendrų savybių ištyrimas. Jo iškel- 
tieji metodai įgalina tiksliai matuoti dujų molekulinį svorį, taikinant Avogadro 
dėsnį. Tarp kitko jis, pasinaudodamas šiuo metodu, gana tiksliai nustatė | 
azoto atominį svorį, kuris sunku surasti grynai chemišku būdu. Varydamas 
toliau savo tyrimus dujų fizikos srity, jis turėjo progos suskaičiuoti labai 
tiksliai pamatinę termodinamikos konstantą--R, kuri ineina į lygtį, taikomą 
idealioms dujoms: pv=RT. 

Pagaliau jis nustatė naują charakteringą dujoms lygtį, kuri, viduriniuose 
(iki 12 atmosferų) ir mažuose slėgimuose, tiksliau ir platesniose tempera- 
tūros ribose atatinka dujų savybes, negu Van der Waals'o lygtis. 

Biidamas paveiktas savo tėvo idejų, Danielius Berthelotas ėmėsi, jo tėvo 
genialiai pradėtų, organinio sintezio ir analizio tyrimų laboratorijos priemo- 

1) Lietuviai šiuo atveju sako: „Pradžia darbą gaišina“. 

2) Vadinasi, tarp tėvo ir sūnaus mirties praėjo 20 metų tik be 10 dienų. Red. 

nėmis. Jis yra pavartojęs šiuo tikslu ultravioletinius spindulius. Čia jam pa- 
sisekė iš hidrogeno ir anglies oksido — CO pagar=inti formaldehidą, kuris, turė- 
damas galią kondensuotis ir polimerizuotis, yra pamatas hidrokarbonams: 
cukrui, krakmolui, celiuliozai. Antra vertus, veikiant ultravioletiniais spindu- 
liais amoniako —NH; ir anglies oksido— CO mišinį, jam pasisekė sintezuoti 
tormamidą, kuris tampriausiai surištas su baltymais— gyvosios substancijos 
svarbiausiąja dalimi. Tokiu būdu jis parodė, kad tai, kas produkuojama gyvo 
organizmo narvely, gali būti padaryta, nors tik dalinai, laboratorijos sąlygose. 

Danielius Berthelotas, didelis mokslininkas, nepasislėpė tik savo laborato- 
rijoj—jam buvo artimi ir plataus gyvenimo reikalai: jis atsidėjęs tarnauja savo 
patarimais tautos pramonei ir uoliai seka visas tas atmainas socialinėį gy- 
venimo tvarkoj, kurios taip ryškiai pasirodo mūsų laikais. Apie jį galima pa- 
sakyti, kad jis tikrai buvo vertas turėt Bertheloto pavardę, tą pavardę, ku- 
rią genialus Marcelinas Berthelotas padarė vieną gražiausiųjų Prancūzijoj, o. 


gal ir visame pasauly. 
F. Butkevičius. 


"a a474 
Įvairenybės ir smulkmenos. 
Naujas M. Berthelot'ui paminklas— Chemijos Rūmai Paryžiuje. 


Marcelino Bertheloto 100 metų gimimo sukaktuvėms (praeitų metų 
spalių m. 24, 25 ir 26 dienomis) paminėti Paryžiuj susidaręs tam tikras Ko- 
mitetas sumanė, jog vietoj naujo akmens, paminklo būsią tinkamiau šiam 
išgarsėjusiam chemikui atminti padaryt kokį naudingą darbą; tat ir buvo 
sumanyta pastatyt šiąja proga internacinio mato Chemijos Rūmai (Maison 
de la Chimie). Ši įstaiga koordinuosianti pastangas visų dirbančių chemijos 
mokslo pažangai ir jo pritaikinimams. Cia būsianti taip pat biblioteka, kaip 
viso pasaulio intelektualinės produkcijos sandėlis, darbo salės, kame moksli- 
ninkai, pramoninkai, komersantai, ekonomistai, agronomai, medikai ir k. ga- 
lės rasti savo darbams būtinos dokumentacijos ir turės pagrindo organizuot 
vaising4 kolektivinį gyvenimą. Tie Chemijos Rūmai būsiąs tikras židinys, 
kame įvairių šalių chemikai galėsią tikėtis būti priimti taip, kiek verta jų asmenybė. 
O tuo būdu ši įstaiga patapsianti nauju ir galingu intelektualinio tautų su- 
siartinimo veiksniu. . 

Chemijos Rūmams pastatyti reikiamoms lėšoms surinkti nuo 1927 m. 
gegužės m. 5 d. buvo atidarytas internacionalinis pasirašymas ir buvo kvie- 
čiamos prisidėti pinigais viso pasaulio valstybės. Lietuvos valstybė, gavusi 
tokį pakvietimą, taip pat prisidėjo, paskirdama tam reikalui 10000 (dešimtį 
tūkstančių) litų. Dar buvo paaiškinta, jog mokslininkai tų valstybių, kurios 
bus prisidėjusios Chemijos Rūmams įkurti, galėsią be ' mokesnio naudotis 
jų laboratorijomis ir visais kitais jų įtaisymais. . 
Lietuvos Universiteto ir Žemės Ūkio Akademijos sveikinimas. 

Lietuvos aukštojo mokslo įstaigos į M. Bertheloto 100 metų gimimo 
sukaktuvių iškilmes buvo nutarusios pasiųsti Paryžiun prof. F. Butkevi- 
čių. Tačiau tam sumanymui negalėjus įvykti, buvo tik pasiųstas šiokio tu- 
rinio adresas —sveikinimas: 

„Kiek yra žinoma žmonijos istorija, chemija, ar tai praktikos, ar tai 
mokslo teorijos formoj, visuomet buvo vienas svarbiausiųjų faktorių žmo- 
nijos progresui ugdyti. ; 

Vykindama stebuklingas substancijos transformacijas ir prileisdama 
žmogaus protą iki pačių giliausių paslapčių substancijos sudėties bei struk- 
tūros atžvilgiu, ji, dėliai savo nepaprastos idejų ir formų apsireiškimų gro- 
žės, tikrai pagauna žmogaus širdį ir fantaziją. Galima sakyti, kad jokioj ki- 
toj srity žmogaus genijus nepasirodė esąs toks galingas, kad joki kita sri- 
tis nėra toki plati ir toki patogi mokslo kontemplacijai pritaikinti, kaip che- 
mijos fenomenų sritis. Taigi jos adeptų skaičius vis didėja ir didėja ir ji 
tikrai eina nūnai triumfaline eisena, jau atsiekusi ir dar atsiekdama vis di- 
desnių ir didesnių laimėjimų. Kiekviena tauta stengiasi, kiek galėdama, pla- 
čiau ir aktualiau dalyvauti šioj chemijos eisenoj. 

Francūzija gali pasididžiuoti turėjusi ir turinti savo sūnų tarpe dide- 
lių chemikų. Daug, daug nuveikta mokslininkų, kilusių ir dirbusių šiame 
senos ir gražios kultūros krašte. Bet ypač yra pasižymėjusiu du asmeniu, 
kuriuodu atidarė naujas chemijos moksle eras. Tai didysis Lavoisier, 
kuris nustatė substancijos išlaikymo dėsnį chemijos reakcijoms bevykstant, 
tai genialus Berthelot, kuris nustatė chemijos jėgų tapatybę, toms jėgoms 
besireiškiant tiek organinių, tiek ir neorganinių junginių sudaryme. Nežū- 
stančios materijos ir tolygios energijos organinių ir neorganinių junginių 
srity principai tai du kertiniu akmeniu, ant kurių stovi  moderninės chemi- 
jos, tiek grynosios, tiek ir pritaikomos, rūmai. 

Chemijos visapusiškumui ir įvairumui puikiai atatinka ir Berthelot'o ge- 
nijaus gyvumas ir įvairumas. Jis ne tik išplėšė iš gamtos paslaptį sintezuoti 
laboratorijos sąlygomis organinius produktus, bet ir ėmėsi tiksliai matuoti 
chemijos junginių energiją šilimos formoj ir nustatė dėsnius, kuriais galima 
ne tik susekti molekulinių pasikeitimų darbas, bet dažnai net ir numatyti, 
kuria linkme turi vykti chemijos reakcija. Kartu su šiuo jis įneša didelį in- 
dėlį į žmonijos kultūrą, patobulindamas eksplozijos substancijų techniką ir 
parengdamas kelią bedūminiam parakui išrasti. 

Neužmiršo Berthelot agronominės ir augalinės chemijos ir čia įnešė 
daug naujų idejų ir darbo metodų. 

Dirbdamas plačiai visoj chemijos mokslo srity, jis prieina ir prie che- 
mijos mokslo pradžios tyrimo, dėdamas pastangų išaiškinti mokslo dvasios 
evoluciją. Iš papirusų ir seniausių manuskriptų jis suseka chemijos mokslo 
vapėjimą simbolinguose užrašuose ir suranda raktąalchemikų paslaptingai kalbai. 

Sužavėtas Marcelin'o Berthelot'o genijaus darbais ir laimėjimais, 
apkerėtas jo asmens grože, visas pasaulis siunčia šiandien savo atstovus į 
Marcelin'o Berthelot'o šimto metų gimimo sukaktuvių - šventę, norė- 
damas pagerbti savo geradarį ir kartu pasveikinti Francūziją su jos didžiuoju 
sūnumi, kuris yra tiek mokslininko, tiek ir gilaus savo tėvynės patrioto pavyzdys. 

Prie šios visuotinos pagarbos ir pasigėrėjimo jausmų reiškimo prisideda 
ir jaunos Lietuvos mokslo įstaigos-- Universitetas ir Žemės Ukio Akademija. 

Laimingas kraštas pagimdęs tokį didvyrį!“— i 

Marcelino Bertheloto 100 metų gimimo sukaktuvių iškilmingas 
oaminėjimas paskaitomis Lietuvos Universitete, dalyvaujant Lietuvos Valsty- 
bės Prezidentui, Prancūzijos Ministeriui Lietuvai ir kitiems aukštiems sve- 
šiams, įvyko 1927 m. spalių m. 27 d.,o Žemės Ūkio Akademijoj—spalių m. 30 d. 


104 Įvairenybės ir smulkmenos 


Koks gi tat M. Berthelot'o raštų skaičius? 

Keistoka, kad vartydamas literaturą apie M. Berthelotą randi paduotą 
labai nevienodą skaičių apie jo darbų kiekį. Antai, vienų sakoma tą skaičių 
esant 1200 (prof. Cepinskis, G. Bredig), kiti -—-1500 (A. Ranc), dar kiti —per 
1600 periodiniuose organuose ir (?) 50 tomų atskirai (Guareschi-Gūnther). - 
Toks nevienodas skaičius, tur būt, randasi iš to, kad vieni skaito atskirų 
raštų titulus, nors tie smulkūs įvairių okazijų raštai po keletą dešimtų su- 
jungti į atskirus tomus, kaip, antai: Science et Philosophie (1886), 
Science et Morale (1897), Science et Education (1901), Science 
et libre pensėe (1905). O kiti, gal, kas sujungta į vieną, ir skaito per 
vieną. Taip pat, gal būt, nevienodai skaitomi ir straipsniai. —Rodos pilną ti- 
tulų sąrašą chronologine eile paduoda E. Jungileisch'as (Bulletin de la 
Sociėtė Chimigue de France, 5 Fėvrier 1913, CLVIL—CCLX pusl). Pr. D. 


Kuriais metais Wohler'is padarė šlapalo sintezį? 

Minint M. Berthelotą, kaip nusipelniusį organinių junginių sintezio srity, 
tenka paminėt ir Wohlerio sakytasai aptikimas. Visi vadovėliai ir referatai 
sako šlapalo sintezį esant padarytą 1828 metais. Taigi, organinis sintezis 
šiemet galėtų švęst savąsias 100 metų gimimo sukaktuves. 

Tačiau Rusų chemikas B. N. Menšutkin'as, aure, rašo tas sukaktu- 
ves praėjus jau prieš ketvertą metų, kadangi 1824 metų Woėhlerio darbe | 
greta oksalio rūgšties sintezio esąs jau aprašytas ir šlapalo sintezis; taip 
jog esanti klaida to sintezio gimimą nukelt į 1828 metus. (Techniko-Eko- 
nomičeskij Viestnik IV, 2 Nr. 763—765 p; šią klaidą jis ir pirmiau jau bu- 
vęs nurodęs „Peterburgo Politechnikos Instituto Ziniose“ XX, 28). | 


Ernst Heinrich Weber. 
(1795. VI. 24 — 1878. I. 26) 
(50 metų jo mirties sukaktuvėms paminėti). 

Ernstas Heinrichas Veberis, fiziologas ir anatomas, medici- 
nos mokėsi Vitenberge ir Leipcige; vėliau lyginamosios anatomijos ir fizio- 
logijos profesorius Leipcige. Jis ištyrė ir išmatavo žmogaus odos sun- 
kumo, temperatūros ir vietos pojučius!). Svarbiausias jo darbas 
tizikos srity nudirbtas sykiu su jo broliu Vilhelmu Veberiu (1804—1891), 
fizikininkų; jiedu 1825 m. išleido knygą „Wellenlehre“—bangų mok- 
slas; čia jiedu ypač nuodugniai ištyrė bangų sklidimo reiškinį. —Dar jis ty- 
rinėjo žmogaus eisenos mechaniką, kraujo apytaką. . 

E. H. Veberis sykiu su Gauss'u 1833 metais pirmasis savistoviai | 
„įrengėelektrotelegrafinį susisiekimą tarp observatorijos ir fizikos 
kabineto. Juk elektromagnetinio telegrafo ideja atsirado sykiu su Oerstedt'o 
tyrimais 1820 m. (ant horizontinės ašies magneto rodiklis netoli sujungiamo 
Voltos stulpo laidininko pasisuka tai į vieną tai į kitą pusę, —tai pareina nuo 
laidininko elektros srovės linkmės). 

Gausso ir Veberio raginamas Steinheil'is 1837 m. nutiesė telegrafo 
laidininkus tarp Mūncheno ir Bogenhauseno;'jis, kaip ir Gaussas su Veberiu, 
vartojo magneto-induktinę srovę vietoj paprastosios galvaninės srovės ir gavo 
" raštiškus ženklus, kuriuos taškais brėžė du magnetiniu rodikliu laikrodiško me- 
chanizmo traukiamam popiery. Ig. Končius. 


1) Dėliai to laikomas vadinamosios psichotizikos pagrindėju. Red. 

Redakcijai atsiųsta || 


Taschenbuch der Botanik von Dr. H. Miehe. Erster Teil: Morpho- 
4ogie, Anatomie, Fortpilanzung,  Entwicklungsgeschichte, Physiologie. Mit 
312 Abbildungen. 4. Auflage. 1927. Georg Thieme Verlag, Leipžig. 205 pusl. 
did. 8, kaina kart. 6 Mk. 

P. Šinlkūnas. Lietuvos geografija vidurinei mokyklai ir namų mokslui 
„Sakalo“ B-vės leidinys. Kaunas 1927, 275 pusl. 80, 

Pasakėčios. Rinkinėlis (1—56) kalbos ir literatūros mokslui. Trečiasis 
papildytas leidimas. „Sakalo“ B-vės leidinys. Kaunas 1927, 62 pusl. mažo 8*, 

Klaudijus Peyrou“ Ketteleris, didis katalikų visuomenininkas. Įvadą pa- 
rašė kun. 1. Krupavičius. Vertė 4. Januškevičius. Kaunas 1927, 42 pusl. 80 
su atvaizdu (Visuomenininko Bibliotėka Nr. 1). 

Juozas Januškevičius. Teisingas Oro sužinojimas pavasarį, vasarą, 
žiemą ir tt. kas pusei metų iš amksto. Antra pataisyta laida, Knygelė Uki- 
minkams. Spaudė Akc. „Ryto“ B-vė Klaipėdoje. 26 pusl. in 169. 


Ar žinai, kuri yra didžiausioji gyvenimo tiesa? — O gi toji, 
kad tautos ir valstybės gerovė priklauso nuo tinkamo 
jaunuomenės auklėjimo. 
Koks turėtų būti tinkamiausias "mūsų jaunuomenės auklėji- 
mas — nurodo pedagogikos laikraštis 


„LIETUVOS MOKYKLA 


Tat visi, kam tik rūpi šviesi Lietuvos ateitis, 0 ypatingai tėvai, 
mokytojai ir dvasininkai, pasiskubinkite kuo greičiausiai išsirašyti 
1928 metams „Lietuvos Mokyklą“. | 
„Lietuvos Mokyklą“ leidžia L. K. Mokytojų Sąjunga 
„Lietuvos Mokykla“ eina kartą per mėnesį. 
' „Lietuvos Mokykloje“ rašo žymiausieji mūsų pedagogai. 
„Lietuvos Mokykia“ seniausis Lietuvoje pedagogikos 
laikraštis; eina jau 11 metas. 
„Lietuvos Mokyklos“ prėnumeratos kaina L. K. Meky- 
tojų Sąjungos nariams (išsirašant per Skyrių Valdybas): 


Metams = + - - = + -46 litų — 777 
Pusei metų >> > > - --> > 8 litai d į 
Ne nariams: "As 4 
Metams - - -- - - > - > 20litų / 

Puse: metų - - > - > > - - 10 lų; 0 


Prenumeratos pinigus reikia siųsti šiuo adresu: „Lietuvos Mo- >= 
kyklos“ Administracijai. Kaunas, Rotušės aikštė 6. 4 /—7 
SA 


KAUNAS, Ukmergės plentas 36a 

„Lietuvos Mokyklos“ Redakcijos adresas: “a 14 

UŽSISAKYKIT IR SKAITYKIT 


didžiausią ir pigiausią Lietuvoj dienraštį 


„Lietuvos Aidas“ yra tautiškai valstybinės minties dien- 
raštis, kuriam pirmiausia rūpi tiktai tautos ir valstybės gerovė. 
„Lietuvos Aide“ rašo mūsų geriausieji rašytojai ir laik- 
- raštininkai. 

„Lietuvos Aidas“ jau ėjo Vilniuj 1917—1918 m. kovoda- 
mas už Lietuvos nepriklausomybę. Jame buvo atspausdintas 1918 m. 
vasario 16 d. nepriklausomybės aktas. Dabar jis yra vėl atgaivin- 
tas ir yra, kaip ir pirmiau, rimčiausias ir įdomiausias lietuvių 
dienraštis. S 

„Lietuvos Aidas“ Kia tikrai pigiausias dienraštis Lietu- 
voj, nes metams kainuoja tik 36 litus, pusmečiui —18 litų,3 mėn.— 
9 lit, ir 1 mėn.—tik 3 litai. ; - 


Todel neatidėliok ir dar šiandien išsirašyk 
«Lietuvos Aidą» 


„LIETUVOS AIDO“ adrėsas: Kaunas, Vasario 16 d. g-vė 2. 

